"ބަވަތި"ގެ އަސަރުގަދަ ޓްރެއިލާ ދައްކާލައިފި، ފިލްމަށް ކުރެވޭ އުންމީދު ބޮޑު\nއަހުމަދު ހަމީދު އާދަމް 13 ޖުލައި 2019\nޓީވީ ޕްރޮޑިއުސަރު އިލްޔާސް ވަހީދުގެ ފުރަތަމަ ފީޗާ ފިލްމު "ބަވަތި" ސެޕްޓެންބަރުމަހުގެ 2ވަނަ ދުވަހު ރިލީޒްކުރުމަށް ނިންމާފައިވާއިރު، ފިލްމުގެ އޮފިޝަލް ޓްރެއިލާ ސޯޝަލް މީޑިއާ މެދުވެރިކޮށް އާންމުންނަށް ދައްކާލައިިފިއެވެ.\nމިރޭ 8:30ގައި "ބަވަތި"ގެ އޮފިޝަލް ޓްރެއިލާ އާންމުންނަށް ދައްކާލާފައިވާއިރު، "ބަވަތި"ގެ އޮފިޝަލް ޓްރެއިލާ މިމަހުގެ 1ވަނަ ދުވަހުގެ ރެއިން ފެށިގެން އޮލިންޕަހުގައިވެސް "މާމުއި" ދައްކަން ފެށުމުގެ ކުރިން ދިޔައީ ދައްކަމުންނެވެ.\n"ބަވަތި"ގެ އޮފިޝަލް ޓްރެއިލާ އާންމުންނަށް ދައްކާލާފައިވާއިރު، ޓްރެއިލާއިން ފިލްމުގައި ހުންނާނެ ރިހުން ވަރަށް ރަނގަޅަށް ބުނެދެއެވެ. ޚާއްސަކޮށް ފިލްމުގައި އެންމެ މުހިންމު ރޯލުން ފެނިގެންދާ ނުޒޫގެ ހަޔާތުގެ އަދިރިކަން ޓްރެއިލާއިން ދައްކައިދެއެވެ.\nހަޔާތުގެ ބައިވެރިޔާއާއި ދިމާވުމުގެ ކުރިންވެސް ނުޒޫއަކީ ރަށުގެ ތެރެއަށް "ބަދުނާމުވެފައި"ހުރި މީހެކެވެ. ޓްރެއިލާކޮޅު ފެށިގެންދަނީވެސް ނުޒޫ އެހެން ބުނެލާ އަޑުކޮޅުންނެވެެ. ރަށުތެރެއަށް އެ ދަރި "ބަދުނާމް"ވުމުގެ ފަހަތުގައި ހުރީ މަންމައެވެ. އެއީ ކިހިނެއްވާނެކަމެއް ހެއްޔެވެ؟\nއަނެއްކޮޅުން ނުޒޫއަށް އޭނާގެ މަންމަގެ ލޯބިވެރިޔާކަމަށް ބެލެވޭ މީހެއްގެ ފަރާތުން އަނިޔާތަކާއި ކުރިމަތިލާންޖެހޭކަންވެސް ޓްރެއިލާއިން ބުނެދެއެވެ. އަދި ބަލިއެދުގައިވާ ބައްޕަގެ ބައެއް މަންޒަރުތައްވެސް ފެނެއެވެ.\n"މަށާ އިންނަންވީނު. މިރަށުގެ މީހުން ދައްކާ ވާހަކަތައް އަޑުއަހާކަށް ހުންނާކަށް ނުޖެހޭނެ. މަދާނީ ޝެހޭ ގޮވައިގެން. ޝެހޭ އަބަދުވެސް އުފަލުގައި ބަހައްޓާނަން" ނުޒޫއަށް ނިސްބަތްކޮށް އޭނާގެ ހަޔާތުގެ ބައިވެރިޔާ ބުނެލާ މި ވާހަކަތަކުން ނުޒޫގެ ހަޔާތަށް އުފާވެރިކަން އާދެއެވެ.\nނަމަވެސް އެ އުފާވެރިކަން ދިގު ދެމިގެން ނުދާކަން ކަށަވަރެވެ. ނުޒޫ (ޝެހޭ)ގެ ހަޔާތަށް އަނެއްކާވެސް ބިރުވެރި، ކަޅު ދުވަސްތައް އާދެއެވެ. އަދި އެއް ބިރުވެރިކަމުން ސަލާމަތްކޮށްގެން ގެނެސްތިޔައީ އަނެއް ބިރުވެރިކަމުގެ ތެރެއަށްކަމަށް ނުޒޫ ވަރަށް އަސަރާއެކު ބުނެލައެވެ.\nމުޅި ޓްރެއިލާގައިވެސް އެންމެ ބޮޑަށް އަޅަައިގަންނަނީ ޓްރެއިލާގައި ނިމޭ ހިސާބުން ފެންނަ "ކަޅު ދުންގަނޑެވެ".\nއެހެންކަމުން މިއީ ޝައުގުވެރިވާނެ ވަރަށް ގިނަ ކަންކަން ދައްކުވައިދޭނެ ފިލްމެއްކަން ވަނީ ޔަގީންވެފައެވެ.\nތިރީގައި އެވަނީ އިލްޔާސް ވަހީދުގެ ފުރަތަމަ ފީޗާ ފިލްމު "ބަވަތި"ގެ އޮފިޝަލް ޓްރެއިލާއެވެ. ބައްލަވާލައްވާށެވެ.\nޑައިރެކްޓަރު އިލްޔާސް ވަހީދު ބުނީ މިއީ ޒުވާން ދެމަފިރިއެއްގެ ދިރިއުޅުމުގައި ދިމާވާ އާދަޔާ ޚިލާފު ކަންތައްތަކެއް ދައްކުވައިދޭ ފިލްމެއްކަމަށެވެ.\nއައި ފިލްމްސްގެ ފުރަތަމަ ފީޗާ ފިލްމު "ބަވަތި" ލިޔެފައިވަނީވެސް އިލްޔާސްއެވެ. ވީމީޑިއާގެ ވީީޓީވީގައި ވަރަށް ގިނަ ދުވަހު މަސައްކަތްކޮށްފައިވާ އިލްޔާސްއަކީ ވީޓީވީގައި މޮޅެތި އުފެއްދުންތައް އުފައްދާފައިވާ ޕްރޮޑިއުސަރެކެވެ.\n"ބަވަތި" މި ފިލްމަކީ ދިވެހިންގެ މުޖްތަމައުއާއި ގުޅޭ، ދިވެހި ފިލްމީ އޯޑިއެންސް ބަލާލަން ބޭނުން ކަހަލަ ރަހަތަކެއް ހިމެނިފައިވާ، ތަފާތު ފިލްމަކަށްވާނެކަމުގެ ޔަގީންކަންވެސް ޕްރޮޑަކްޝަން ޓީމުން ދެއެވެ.\nއަރުޝީފަށް ނެގީ 13/07/2019 01:58\nއެންމެފަހުން އަޕްޑޭޓްކުރީ 13/07/2019 01:58\nއައިޝަތު ފަރީޙާ7މިނެޓު ކުރިން


Zakaathu Fundun scholarship 31 meehakah dheefi\nރާއްޖެ - ޒަކާތު ފަންޑު\nޒަކާތު ފަންޑުން 31 މީހަކަށް ސްކޮލަޝިޕް ދީފި\nސްކޮލަޝިޕްގެ ފުރުސަތު ދީފައި ވަނީ ފަސް ދާއިރާއަކުން\nސްކޮލަޝިޕް ލިބުނު ދަރިވަރުން ތައުލީމު ހާސިލު ކުރުމަށް ޚާއްސަ ސަމާލުކަމެއްދީގެން ލިބުނު ފުރުސަތު ހެޔޮގޮތުގައި ހިފަންޖެހޭ\nކ. މާލެ 10 ސެޕްޓެންބަރ 2018 | ހޯމަ 14:49 1,683\nސްކޮލަޝިޕްގެ ލިޔުން ހަވާލުކޮށްދެއްވަނީ: ފޮޓޯ: އިސްލާމިކް މިނިސްޓްރީ - އިސްލާމިކް މިނިސްޓްރީ\nއިސްލާމިކް މިނިސްޓްރީގެ "ޒަކާތު ފަންޑު" އިން 31 މީހަކަށް ސްކޮލަޝިޕް ދީފިއެވެ.\nއިސްލާމިކް މިނިސްޓްރީގައި ހޯމަ ދުވަހު ބޭއްވި ރަސްމިއްޔާތެއްގައި ޒަކާތު ފަންޑުން ސްކޮލަޝިޕް ލިބުނު މީހުންނަށް އެކަމުގެ ލިޔުން ވަނީ ހަވާލުކޮށްފައެވެ.\nސްކޮލަޝިޕްގެ ފުރުސަތު ދީފައި ވަނީ ފަސް ދާއިރާއަކުންނެވެ. އެއީ ދީނީ ރޮނގުން ކިޔެވުމުގެ 14 ސްކޮލަޝިޕާއި، ވިޔަފާރި އާއި ޓެކްނޮލޮޖީގެ ދާއިރާ އިން3ސްކޮލަޝިޕާއި، އިންޖިނިއަރިންގގެ ދާއިރާ އިން2ސްކޮލަޝިޕާއި، ޤާނޫނީ ރޮނގުން 1 ސްކޮލަޝިޕް އަދި ސިއްހީ ދާއިރާއިން 11 ސްކޮލަޝިޕެވެ.\nމި ރަސްމިއްޔާތުގައި ވާހަކަފުޅު ދައްކަވަމުން އިސްލާމިކް މިނިސްޓަރު ޑރ. އަހުމަދު ޒިޔާދު ބާގިރު ވިދާޅުވީ ސްކޮލަޝިޕް ލިބުނު ދަރިވަރުން ތައުލީމު ހާސިލު ކުރުމަށް ޚާއްސަ ސަމާލުކަމެއްދީގެން ލިބުނު ފުރުސަތު ހެޔޮގޮތުގައި ހިފަންޖެހޭ ކަމަށެވެ. ޒަކާތު ފަންޑުން ސްކޮލަޝިޕްގެ ފުރުސަތު ދެނީ ގައުމު ބިނާކުރުމުގެ މަގުސަދުގައިކަން ފާހަގަކުރައްވައި މިނިސްޓަރު ޒިޔާދު ވިދާޅުވީ ތައުލީމު ހާސިލުކޮށްގެން ގައުމަށް ޚިދުމަތް ކުރުމަށް އަންނާނެ ކަމަށް އުންމީދު ކުރައްވާ ކަމަށެވެ.\nޒަކާތު ފަންޑުގެ އެހީގައި 31 މީހަކަށް ސްކޮލަޝިޕް ދީފައިވާއިރު ޒަކާތު ފަންޑުގެ ދަށުން 73 ސްކޮލަޝިޕްގެ ފުރުސަތު އިސްލާމިކް މިނިސްޓްރީން ވަނީ ހުޅުވާލާފައެވެ. 87 މީހަކު ސްކޮލާޝިޕަށް ކުރިމަތިލާފައިވާއިރު ޝޯޓް ލިސްޓްކޮށްފައިވަނީ 53 މީހުން ކަމަށް އިސްލާމިކް މިނިސްޓްރީން މައުލޫމާތުދެއެވެ.


IS aa dhekolhu hanguraamain libuneee kihaavaregge kurierumeh?\nއައިއެސްއާ ދެކޮޅު ހަނގުރާމާގައި ލިބުނީ ކިހާވަރެއްގެ ކުރިއެރުމެއް؟\nއެމެރިކާގެ ރައީސް ބަރަކް އޮބާމާ ގައުމާ މުހާތަބުކުރައްވައި ދެއްވި ތަގުރީރެއްގައި އިސްލާމިކް ސްޓޭޓް (އައިއެސް) އާ ދެކޮޅަށް ގުޅިފައިވާ ލަޝްކަރެއް އެކުލަވާލައްވައި، ހަނގުރާމަ އިއުލާނުކުރެއްވިތާ މިހާރު ފަސް މަސްވީ އެވެ.\n"އަހަރެމެން އެމީހުން ލަދުގަންނުވާލާނަން. އަދި އެންމެފަހުން ބަލިކޮށް ނައްތާލާނަން. މިކަން ކުރާނީ ފުރިހަމަ ރޭވުންތެރިކަމާ އެކު ކުރިއަށް ގެންދާ ހަރާތެއްގެ ދަށުން،" އެ ތަގުރީރުގައި އޮބާމާ ވިދާޅުވެފައި ވަނީ މިހެންނެވެ.\nއޮބާމާގެ މި ތަގުރީރަށް ފަހު އެމެރިކާ އިން އިރާގުގެ އަސްކަރިއްޔާ އަށް އައިއެސްއާ ދެކޮޅަށް އެއްބާރުލުން ދީ އައިއެސްގެ މަގާމުތަކަށް ހަމަލާ ދިނުމުގައި އަމަލީ ގޮތުން ވެސް ބައިވެރިވާން ފެށި އެވެ. ހަނގުރާމަ މަތީ ޖެޓްތަކުގައި ގޮސް އެމެރިކާގެ ސިފައިން އައިއެސްގެ މަގާމުތަކަށް ބޮން ވެސް އެޅި އެވެ.\nނަމަވެސް ވަކި ހިސާބަކުން ދެން ފެނުނީ އެމެރިކާގެ މި ފޯރިގަނޑު ކެނޑިގެން ދިޔަ މަންޒަރެވެ. އައިއެސްއާ ދެކޮޅު ހަނގުރާމާގެ ކުރީ ސަފުގައި އެމެރިކާ މާ ބޮޑު ރޯލެއް ކުޅޭ މަންޒަރެއް މިހާރަކު ނުފެނެ އެވެ.\nފަހަރެއްގައި ޔުކްރެއިންއާ ރަޝިއާ ވިއްދާލާފައި އޮތްވަރުން އެމެރިކާ އަށް ސީރިއާ އާއި އިރާގުގެ މައްސަލަ މިހާރު އެހާ މުހިންމު ނުވަނީ އެވެ. އެމެރިކާގެ ކުރިމަތީގައި ރަޝިއާ އަކީ އައިއެސް އަށް ވުރެ ވެސް ނުބައި ބައެކެވެ. އެހެންވީމަ އެމެރިކާ އިން މިހާރު ވެސް ތެޅިފޮޅެނީ ޔުކްރެއިންގެ ސިފައިންނަށް ހަތިޔާރު ފޯރުކޮށް ދިނުމަށެވެ.\nކޮންމެއަކަސް އައިއެސްއާ ދެކޮޅަށް އެމެރިކާ އާއި އެހެން ގައުމުތަކުން ފެށި ހަނގުރާމާގައި އެދެވޭ ކާމިޔާބީތަކެއް ލިބެމުންނެއް ނުދެ އެވެ. އެމެރިކާ އިން ވައިގެ މަގުން ދިން ހަމަލާތަކާ ގުޅިގެން އައިއެސްގެ ސަފުތަކުގެ ކުރިއެރުންތައް ކޮންމެވެސް ވަރަކަށް ހުއްޓުމަކަށް އައެވެ.\nއެމެރިކާގެ އެހީއާ އެކު ސީރިއާގެ ކޮބާނީ އަވަށުން ވެސް ވަނީ އިހަށް ދުވަހު އައިއެސްގެ ހަނގުރާމަވެރިން ފައްސާލައިފަ އެވެ. ނަމަވެސް މިއީ ހަގީގީ ކުރިއެރުންތަކެއް ނޫނެވެ.\nއެމެރިކާ އިން ބުނަނީ ގުޅިފައިވާ ފައުޖުތަކުން އައިއެސްއާ ދެކޮޅަށް ހިންގާ ހަރަކާތުގައި 6000 އަށް ވުރެ ގިނަ ހަނގުރާމަވެރިން މަރާލެވިއްޖެ ކަމަށެވެ. އައިއެސްގެ މެމްބަރުންގެ އަދަދަކީ 9000 އާއި 18،000އާ ދެމެދުގެ އަދަދެއް ނަމަ މިއީ އެމެރިކާ އާއި ގުޅިފައިވާ ފައުޖަށް ލިބުނު ވަރަށް ވެސް ބޮޑު ކާމިޔާބީއެކެވެ.\nނަމަވެސް އައިއެސް އަކީ އާދައިގެ ހަނގުރާމަވެރި ޖަމާއަތެއް ނޫނެވެ. ހަނގުރާމަވެރިންގެ ބޮޑު ކިއްލާއެކެވެ. މި ގްރޫޕަށް ނިސްބަތްވާ ހަނގުރާމަވެރިންގެ އަދަދު އެންމެ މަދުވެގެން ވެސް 30،000 އަށް އަރާ ކަމަށް އެމެރިކާގެ ރަސްމީ ފަރާތްތައް ވެސް އެއްބަސްވެ އެވެ.\nމިސާލަކަށް އެމެރިކާ އާއި ގުޅިފައިވާ ސިފައިންގެ ހަމަލާތަކުގައި މަހެއްގެ މައްޗަށް އައިއެސްގެ 1،200 ހަނގުރާމަވެރިން މަރަމުން ދިޔަޔަސް ކާމިޔާބު ހޯދަން ފަސޭހައެއް ނުވާނެ އެވެ. ސަބަބަކީ ކޮންމެ މަހަކު އިތުރު 1000 ހަނގުރާމަވެރިން ދުނިޔޭގެ އެކި ކަންކޮޅުތަކުން އައިއެސްއާ ގުޅެމުންދާ ދިއުމެވެ.\nސީރިއާގެ ދާޚިލީ ހަނގުރާމަ މީގެ ތިން އަހަރު ކުރިން ފެށުނުފަހުން ވެސް 90 ގައުމަކުން 19،000 ހަނގުރާމަވެރިން ގޮސް އައިއެސްއާ ގުޅިފައިވެ އެވެ. އަނެއްކޮޅުން އައިއެސް އިން އިރާގާއި ސީރިއާގައި ހިފާފައިވާ ސަރަހައްދަށް ބަލާއިރު އެމީހުންގެ ބާރުގެ ދަށުގައި ތިބި އާންމުންގެ އަދަދު ވެސް އަށް މިލިއަނަށް އެބަ އަރަ އެވެ.\nމީގެ އިތުރުން އައިއެސް ވަނީ އަލްޖީރިއާ އާއި ޕާކިސްތާނުގައި ވެސް އެމީހުންގެ ގޮފިތައް ހިންގަން ފަށައިފަ އެވެ. ލީބިއާ އާއި މިސްރުގައި ވެސް އައިއެސްގެ ހަނގުރާމަވެރިން ވަނީ ހަމަލާތައް ދޭން ފަށައިފަ އެވެ. ޔަމަނުގައި ވެސް އައިއެސް ދަނީ ބާރުގަދަކުރަމުންނެވެ.\nއެހެންވީމަ ތަޖުރިބާކާރުން ބުނަނީ އެމެރިކާގެ ސިފައިން އަލުން ހަނގުރާމައިގެ މައިދާނަށް ނެރެގެން ނޫނީ މިކަން ކާމިޔާބު ނުވާނެ ކަމަށެވެ. ނަމަވެސް އެމެރިކާ މިހާރު އޮތީ އެފަދަ ނުރައްކަލެއްގެ ތެރެއަށް ފުއްމާލާ ކަހަލަ ވިސްނުމެއްގައެއް ނޫނެވެ. އިރާގު ހަނގުރާމަ ނިންމާލުމަށް ފަހު އެމީހުން އަފްޣާނިސްތާނުން ވެސް އެ ފައިބަނީ އެވެ.\nއެމެރިކާގެ ސަފުތައް މިގޮތަށް ފަހަތަށް ޖެހެމުންދާއިރު އައިއެސް ދަނީ އެމީހުންގެ ފިޔަގަނޑު މުޅި ދުނިޔޭގައި ފަތުރަމުންނެވެ. ދެން ވާނީ ކިހިނެތް ހެއްޔެވެ؟


Mahaa ge mahsalaeh nubalaa kamah olhigen sitee eh nudhen: ACC\nއޭސީސީ: އޮޅިގެން ސިޓީއެއް ނުދޭ ކަމަށް ބުނޭ.\nމަހާގެ މައްސަލާގައި އޮޅިގެން ސިޓީއެއް ނުދެން: އޭސީސީ\nސައުދީ އަރަބިއްޔާ އިން ދިވެހި ސަރުކާރަށް ހަދިޔާކުރި ވަޒަން ނާރާ ވައްތަރުގެ އަގު ބޮޑު ކާރު ގަވާއިދާ ހިލާފަށް ރައީސް ޔާމީނުގެ ޗީފް އޮފް ސްޓާފް އަހުމަދު މުސްތަފާގެ ނަމުގައި ރަޖިސްޓްރީކުރުމުގައި ބައިވެރިވުމުގެ އިތުރުން ކޮރަޕްޝަނުގެ އިތުރު މައްސަލައެއްގެ ތުހުމަތު ކުރެވޭ މަހްމޫދު ޝަފީގް (މަހާ) އަށް ޓްރާންސްޕޯޓް މިނިސްޓްރީގެ އެގްޒެކެޓިވް ޑައިރެކްޓަރުގެ މަގާމު ދިނީ އޭސީސީން އޭނާގެ މައްސަލައެއް ނުބަލާ ކަމަށް ބުނެ ސިޓީއެއް ލިބުމުން ކަން "ސީއެންއެމް" އަށް ޔަގީންވި ނަމަވެސް އެ ކޮމިޝަނުން އެކަން ދޮގުކޮށްފި އެވެ.\nއޭސީސީގެ އިންފޮމޭޝަން އޮފިސަރު ހަސަން މަނިކު "ސީއެންއެމް" އަށް ވިދާޅުވީ މަހާ އެ މަގާމަށް އައްޔަން ކުރުމަށް، އޭނާގެ އެއްވެސް މައްސަލައެއް ނުބަލާ ކަމަށް ބުނެ އޭސީސީން ސިޓީއެއް ދީފައި ނުވާ ކަމަށެވެ. އެހެން ހައިސިއްޔަތަކުން އޭނާ އަށް އެފަދަ ސިޓީއެއް ދީފައިވާނެތޯ ސުވާލު ކުރުމުން ހަސަން ވިދާޅުވީ މީހަކު އަމިއްލަ އަށް އެދިގެން ދޭ ސިޓީތަކާ ގުޅޭގޮތުން އެ ކޮމިޝަނުން ރަސްމީ ކޮމެންޓެއް ނުދޭނެ ކަމަށެވެ.\nހަސަން އެހެން ވިދާޅުވި ނަމަވެސް "ސީއެންއެމް" އަށް ވަނީ، މަހާ އެ މަގާމަށް އައްޔަން ކުރީ އޭސީސީން އޭނާގެ މައްސަލައެއް ނުބަލާ ކަން އެންގުމުންނެވެ. ނަމަވެސް ފަހުން އޭސީސީން ވަނީ އޭނާގެ މައްސަލައެއް އޮތް ކަމަށާއި، ކުރިން އެގޮތަށް އެންގީ އޮޅިގެން ކަމަށް ބުނެފަ އެވެ.\nގަވާއިދާ ހިލާފަށް ސައުދީ އަރަބިއްޔާ އިން ދިވެހި ސަރުކާރަށް ހަދިޔާކުރި ކާރު ރަޖިސްޓްރީ ކޮށްދިނުމުގެ އިތުރުން ނޯތު ކޮރެއާ އަށް ވަގަށް ތެޔޮ އެތެރެކުރި އުޅަނދުގެ މައުލޫމާތުތައް، ޓްރާންސްޕޯޓް އޮތޯރިޓީގެ ތެރެއިން އޮޅުވާލާފައިވާއިރު އެކަމުގައި ވެސް މަހާގެ ބައިވެރިވުން ބޮޑު ކަމަށް ވެއެވެ. ނަމަވެސް އެ ކަމުގެ ތަފްސީލުތައް ނުލިބެ އެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުގެ ކޮރަޕްޝަނަށް "ޒީރޯ ޓޮލަރެންސް" ޕޮލިސީގެ ދަށުން އޭނާ މަގާމަށް އައްޔަން ވެގެން ނުވާނެ އެވެ. އެކަމަކު "ސީއެންއެމް" އަށް އެނގިފައިވާ ގޮތުގައި މަހާ އެ މަގާމަށް ދިޔައީ، އޭނާ އާ ގުޅޭ ކޮރަޕްޝަން މައްސަލައެއް އޭސީސީން ބަލަމުން ނުދާ ކަމަށް ބުނެ ސިޓީ ދިނުމުންނެވެ.\n"ސީއެންއެމް" އިން ބެލި ބެލުމުން އެނގޭ ގޮތުގައި މަހާ ޓްރާންސްޕޯތްގެ އެގްޒެކްޓިވް ޑައިރެކްޓަރަކަށް އައްޔަން ކުރީ އެމްޑީޕީ ސްލޮޓެއްގަ އެވެ. އަދި އެމްޑީޕީން ތެރޭން އޭނާ އަށް އެ މަގާމު ހޯދައިދޭން ބާރު އެޅީ އެ ޕާޓީ އަށް ނިސްބަތްވާ މަޖިލީހުގެ ދެ މެމްބަރެއް ކަމަށް ވެއެވެ.\nއެމްޑީޕީ ތެރެއިން މަހާ އަށް އެ މަގާމު ލިބުނު އިރު، ޖުމްހޫރީ ޕާޓީގެ ތެރެއިން އޭނާ އެ މަގާމަށް ދިއުމަށް މަސައްކަތް ކުރިކަން ވެސް ވަނީ އެނގިފަ އެވެ. އެކަމަކު އޭނާގެ މައްޗަށް ބޮޑެތި ތުހުމަތި ތަކެއް ކުރެވޭ ކަން އެނގޭތީވެ، އެ ޕާޓީ އަށް ނިސްބަތްވާ ޓްރާންސްޕޯޓް މިނިސްޓަރު އައިޝަތު ނަހުލާ އެ ކަން ހުއްޓުވީ އެވެ. އެމްޑީޕީ ސްލޮޓެއްގައި މަހާ އެ މަގާމު ހޯދީ އެއަށް ފަހު އެވެ.\nޓްރާންސްޕޯޓް މިނިސްޓްރީ ޓްރާންސްޕޯޓް އޮތޯރިޓީ ކޮރަޕްޝަން އޭސީސީ ސިޔާސީ މަޤާމުތައް


Raajje aai UAE match thakeh kulhen ehbass vehjje\nބައްސާމް މިދިޔަ ބުރާސްފަތި ދުވަހު ވަނީ ޔޫއޭއީއެފްގެ ރައީސް އާ ބައްދަލު ކުރައްވާފައި\nއަރަބި އެމިރޭޓްސް އާއި ރާއްޖެއާ ދެމެދު އެކުވެރި ކަމުގެ މެޗުތަކެއް ކުޅެން ދެ ގައުމުގެ އެފްއޭގެ ވެރިން އެއްބަސް ވެއްޖެ އެވެ.\nއެފްއޭއެމްގެ ރައީސް ބައްސާމް އަދީލް ޖަލީލް، އަރަބި އެމރޭޓްސްއަށް ކުރެއްވި ދަތުރުގައި، އެ ގައުމުގެ ފުޓްބޯޅަ އެސޯސިއޭޝަނަށް ވަޑައިގެން، އެ އެސޯސިއޭޝަންގެ ރައީސް ޝައިހް ރާޝިދު ބިން ހުމައިދު އަލް ނުއައިމް އާ މިދިޔަ ބުރާސްފަތި ދުވަހު ވަނީ ބައްދަލު ކުރައްވާފަ އެވެ.\nމި ބައްދަލުވުމާ ބެހޭގޮތުން، އަވަސް އާ ވާހަކަ ދައްކަވަމުން ބައްސާމް، ވިދާޅުވީ ތަފާތު ފަސް ދާއިރާއަކުން ދެ ފަރާތުގެ ދެމެދުގައި މަޝްވަރާކޮށް އެއްބަސް ވެވުނު ކަމަށެވެ. އޭގެ ތެރެއިން އެއް ކަމަކީ ރާއްޖޭގެ އަންހެން އަދި ފިރިހެން ޓީމާއި އެމިރޭޓްސްގެ އަންހެން އަދި ފިރިހެން ޓީމާ ދެމެދު މެޗުތަކެއް ކުޅެން އެއްބަސްވުމެވެ.\nޔޫއެއީގެ އެފްއޭ އަށް ބައްސާމް ކުރެއްވި ޒިޔާރަތުގެ ތެރެއިން\nއަތޮޅުތެރޭގައި ފުޓްބޯޅައިގެ އުމްރާނީ ވަސީލަތްތައް ގާއމު ކުރުމަށް ޔޫއޭއީގެ ފުޓްބޯޅަ އެސޯސިއޭޝަންގެ ފަރާތުން އެހީ ފޯރުކޮށް ދިނުމަށް ވެސް ވަނީ މަޝްވަރާ ކުރެވިފަ އެވެ. އަނެއް ކަމަކީ ރާއްޖޭގެ ރެފްރީންނާއި ކޯޗުންގެ ތަރައްގީ ކުރުމަށް ޔޫއެއީން އެހީތެރިކަން ފޯރުކޮށް ދިނުމެވެ. އަދި ރާއްޖޭގެ އަންހެން އަދި ފިރިހެން ޓީމުތަކުގެ ޓްރެއިނިން ކޭމްޕް ޔޫއެއީގައި ބޭއްވުމަށްވެސް ވަނީ އެއްބަސް ވެފަ އެވެ.\nބައްސާމް އާއި ޝައިހް ރާޝިދުގެ ބައްދަލުވުމާ ބެހޭގޮތުން ޔޫއޭއީގެ މީޑިއާތަކުން ބުނެފައި ވަނީ، ކޮރޯނާ ވައިރަސް އާ ގުޅިގެން ކުޅުންތެރިންނާއި އޮފިޝަލުންގެ ރައްކާތެރި ކަމަށް ރާއްޖެއިން އަޅާފައިވާ ފިޔަވަޅުތަކުގެ މައުލޫމާތު ޝައިހް ރާޝިދު ސާފު ކުރެއްވި ކަމަށެވެ.\nއެފްއޭއެމް ގައުމީ ފުޓްބޯޅް ޓީމް ބައްސާމް އަދީލް ޖަލީލް


MTCC inn Addu ah Minibus tha'aaraf kuranee – adduLIVE\nއެމްޓީސީސީން އައްޑު އަށް މިނީ ބަސް ތައާރަފުކުރަނީ\nJun 20, 2022, 15:01 އަބްދުﷲ ޔާމީން\nއެމްޓީސީސީން އައްޑޫސިޓީއަށް މިނީ ބަސް ތައާރަފް ކުރަން ނިންމާފައިވާކަން ހާމަކޮށްފިއެވެ.\nއެމްޓީސީސީގެ ސީއީއޯ އާދަމް އާޒިމް ޕީއެސްއެމްގެ ޕްރޮގްރާމެއްގައި ވާހަކަ ދައްކަވަމުން ވިދާޅުވީ، މިހާރު ހިދުމަތް ދިނުމަށް ނިންމާފައިވާ ހުރިހާ ރަށަކަށްވެސް ބޭނުންވާ ބަސްތައް ގެނައުމަށް އޯޑަރ ކޮށްފައިވާކަމަށެވެ.\nގެންނަ ބަސްތަކުގެ ތެރެއިން ރަށްތަކަށް ގެނައުމަށް ހަމަޖެހިފައިވަނީ 20 އާއި 25 މީހުންގެ ޖާގައިގެ މިނީ ބަސްތަކެއް ކަން ފާހަގަކޮށް އާޒިމް ވިދާޅުވީ 34 ބަސް ޚާއްސަ ކޮށްފައިވަނީ އަތޮޅުތަކުގެ ރަށްތަކަށް ކަމަށެވެ.\n34 ބަހުގެ ތެރެއިން ސ.ހުޅުމީދޫއަށް6ބަސް، ފޭދޫއަށް 14 ބަސް ހާއްސަކޮށްފައިވާ ކަމަށް އާޒިމް ވިދާޅުވިއެވެ. މީގެއިތުރުން ލ. ގަމަށް7ބަސް ފުވައްމުލައް ސިޓީއަށް5ބަސް އިސްދޫއާއި ކަލައިދޫއަށް ދެ ބަސް ހާއްސަކޮށްފައިވެއެވެ.\nއެމްޓީސީސީން އައްޑޫ ސިޓީގައި ބަހުގެ ހިދުމަތް ދިނުމަށް 50 އަހަރުގެ އެއްބަސްވުމެއްގައި ސޮއި ކޮށްފައިވަނީ މިދިޔަ އަހަރުގެ ޖުލައި 1 ވަނަ ދުވަހުއެވެ.


Alun Tharahggee Kohggen Hulhuvaa Dhathuruveringe Markeytugai Bidheyseen Thibey Nama Golhithah Athulanee - Vaguthu\nއަލުން ތަރައްގީކޮށްގެން ހުޅުވާ ދަތުރުވެރިންގެ މާރުކޭޓުގައި ބިދޭސީން ތިބޭނަމަ ގޮޅިތައް އަތުލަނީ\nމާރުކޭޓެއްގައި މީހަކު އެއްޗެއް ގަންނަނީ / ވަގުތު އިމޭޖަސް: މުހައްމަދު އަފްޒަލް\nއަލުން ތަރައްގީ ކޮށްގެން ހުޅުވުމަށް ސިޓީ ކައުންސިލުން ތައްޔާރު ކުރަމުން އަންނަ ދަތުރުވެރިންގެ މާރުކޭޓުގައި ބިދޭސީން ބަހައްޓާ ނަމަ އެ ގޮޅިތައް ދިން ފަރާތުގެ އަތުން އެތަނެއް އަތުލާނެ ކަމަށް މާލެ ސިޓީ ކައުންސިލްގެ މޭޔަރު ޝިޔާ މުހައްމަދު ވިދާޅުވެއްޖެއެވެ.\nރައްޔިތުންގެ މަޖިލީހުގެ ލާމަރުކަޒީ ކޮމިޓީގައި އިއްޔެ ވާހަކަދައްކަވަމުން މޭޔަރު ޝިފާ ވިދާޅުވީ އަލަށް ތަރައްގީ ކުރާ މާރުކޭޓުގެ އުސޫލުތައް ހަރުދަނާ ކޮށްފައިވާނެ ކަމަށެވެ. އަދި އެ އުސޫލުތަކާއި ހިލާފުވާ ނަމަ ސިޓީ ކައުންސިލަށް އެ ގޮޅިތައް އަތުލުވޭނެ ކަމަށް އެކަމަނާ ވިދާޅުވިއެވެ. އެގޮތުން އެ އުސޫލުގައި ސިޓީ ކައުންސިލުން ކޮންމެ ދުވަހަކުވެސް ގޮޅިތައް ޗެކު ކުރާނެ ކަން އޮންނާނެ ކަމަށާއި އެއްވެސް ބިދޭސީއަކު ގޮޅިއެއްގައި ހުރެއްޖެކަން ފާހަގަކުރެވިއްޖެ ނަމަ އެތަން އަތުލާނެ ކަމަށް ޝިފާ ވިދާޅުވިއެވެ.\nޝިފާ ވިދާޅުވީ ގޮޅި ނަގާ ފަރާތް ނޫން އެހެން ފަރާތެއް ގޮޅީގައި ހުންނަ ކަމަށްވާ ނަމަ އެ މައުލޫމާތުތައް ސިޓީ ކައުންސިލަށް ނަގާނެ ކަމަށެވެ. މިފަހަރުގ ގޮޅިތައް ދިނުމުގައި އިސްކަން ދިން ގޮތާއި ގުޅޭ ގޮތުން މާލެ ސިޓީ ކައުންސިލްގެ މޭޔަރު ޝިފާ ވިދާޅުވީ ކުރިން ދަތުރުވެރިންގެ މާރުކޭޓުގައި އަމަލީ ގޮތުން އުޅުނު ފަރާތްތަކަށް ހާއްސަ އިސްކަމެއް ދީފައިވާނެ ކަމަށެވެ. އަދި ކުރިން ގަވާއިދާއި ހިލާފަށް ހިންގި ފަރާތްތަކަށް މާކްސް ދިންއިރު އެމީހުންނަށް މަދުން މާކްސް ދީފައިވާ ކަމަށް ޝިފާ ވިދާޅުވިއެވެ.\nމީގެއިތުރުން ޝިފާ ވިދާޅުވީ މިފަހަރު މާކްސް ދިނުމުގައި އަންހެނުންނަށް ހާއްސަ ސަމާލުކަމެއް ދީފައިވާއިރު އަންހެނަކު ކުރިމަތިލައިފި ނަމަ އިތުރު ފަސް މާކްސް ލިބިގެންދާނެ ކަމަށެވެ. އަދި މުޅިން އަލަށް ގޮޅިތައް ހޯދުމަށް ކުރިމަތިލި މީހުންނަށްވެސް އިސްކަމެއް ދީފައިވާނެ ކަމަށް ޝިފާ ވިދާޅުވިއެވެ. މިފަހަރު މާރުކޭޓުގައި ކެމެރާ ހަރު ކުރުމަށް ވެސް ވަނީ ނިންމާފައެވެ. އެ ގޮޅިތަކުގެ މަހު ކުއްޔަކީ 3،000 ރުފިޔާއެވެ.\nސިޓީ ކައުންސިލުން މިހާރު ވަނީ އެ ގޮޅިތައް ދޫކުރުމަށް 116 ފަރާތަކާއި އެކުގައި އެގްރީމަންޓު ހަދާފައެވެ. އޭނާ ވިދާޅުވީ މިހާރުވެސް އެފަރާތްތަކަށް އެތަނުގައި މަސައްކަތް ފެށޭނެ ކަމަށެވެ.\nޝަރުތު ހަމަނުވާ ކަމަށް ބުނެ ޕީޕީއެމް ކެންޑިޑޭޓެއްގެ ކެންޑިޑެންސީ ބާތިލްކޮށްފި\nއޭޕްރީލް 8, 2020 18:15\nތިހިން ވެއްޖިޔާ ކިތަންމެހާ ވެސް ރަނގަޅު.\nއޭޕްރީލް 8, 2020 18:25\nޝިފާ އަށް ލާހިކައެއް ނޫން ތިގޮތަށް ޢަމަލު ކުރާކަށް.. އެންމެ މީހަކާއި މެދު ފިޔަވަޅު އެޅިޔަސް މަ ލޮނު ލައިގެން ބަތް ނުކާނަން..\nއޭޕްރީލް 8, 2020 18:58\nޙިޔެއް ނުވޭ ތިބުނާ ގޮތަށް ބަހައި އަމަލާ ދިމާވާނެހެން، ތިގޮޅިތަށް މިހާރު ހުންނާނީ ރީނދޫވެ ނިމިފައި. ޢެހެން ވީމަ ފިޔަވޅު އެޅާނީ، އެހެން ކުލައެއްގެ މީހަކު ތިގޮތަށް އަމަލުކޮށްފިއްޔާ ތިކަން ތިގޮތަށް ކުރާނެ\nއޭޕްރީލް 8, 2020 20:09\nތިޔަ ގަވާއިދު ހިންގާ މީހާގެ ވަޅީގައި ތުނޑު ހުންނާނެތަ؟\nއޭޕްރީލް 8, 2020 21:27\nބަލަ މިދިޔަ ސަރުކާރުން އަމަލްކުރި ހަރުދަނާ އުސޫލު މިސާލަކަށް ބަލައިގެން އަމަލު ކޮށްބަލަ. ބޮންދުންނަށް ސޭޓްކަން ނުކުރެވޭ ގޮތަށް ހަދާބަލަ.\nއޭޕްރީލް 8, 2020 23:25\nދަތުރުވެރިންގެ މާރުކޭޓް ހެދުމަށް އެތަނުގަ 10 ފްލޯ ބިލްޑިންގެއް އިމާރާތް ކުރާހާ ފައިސާ ހަރަދުވެއްޖެ . ކޮންމެ ސަރުކާރެއް އައިސް އެތަންރޫޅާލާ އެބަޔަކު ބޭނުންވާގޮތެއްމިހަދަނީ ދަވްލަތުގެ ފައިސާ ބެކާރު ގޮތުގާ ހޭދަކޮށް އިސްރާފް ކުރާ އިރު ތިމާމެން ޖަވާބުދާރީ ވާންޖެހޭ ދުވަހެއް އޮތްކަން އެގޭބާ؟ 2008 ގަ އެމްޑީޕީ ވެރިކަމަށް އައިއިރު އެބިންއޮތީ 10 ބުިރި ބިލްޑިންގެއް އިމާރާތްކުރުމަށް ހުސްކުރެވިފަ. މިއަދާހަމަޔަށްވެސް އެތަންތަރައްގި ގެ 10 ފްލޯ ބިލްޑިންގެއް ހެދޭފެންވަރުގެ ސަރުކާރެއްނަދޭ\nއޭޕްރީލް 8, 2020 23:47\nނުވާނެ ނުވާޏޭ ތިކަމެއް މަންޖޭ\nއޭޕްރީލް 9, 2020 09:26\nގޮޅިލިބޭމިހާ އެކަނި ގޮޅި ނިހެންގެނެ ، ދިވެއްސަކު ބަހައްޓއިގެން ގޮޅިންފައިދާއެއް ނުކުރެވޭނެ.2 ވަނަ މީހަކަށް ބޭރުމީހަކުގެންގުލެވެންޖެހޭނެ.\nއޭޕްރީލް 9, 2020 16:59\nތުނޑު ހަސަނާ ޖެހުނު އަނެއް މީހާދޯ.\nއޭޕްރީލް 9, 2020 19:52\nތިކަމެއްނުވާނެ ތިހެން ފުއްޕާފައި ވާހަކަ ދެއްކިދާނެ. ގޮޅި ލިބޭނީ ސަރުކާރުގެ ނުފޫޒު އޮންނަމީހަކަށް، އޭނާ ހުންނާނީ އެހެންމީހަކަށް ކުއްޔަށްދާފައި، އޭނާ ހުންނާނީ އެހެންމީހަކަށް ކުއްޔަށްދީފައި، އޭނާ ހުންނާނީ އެހެންމީހަކަށް ކުއްޔަށްދާފައި، ހިންގާމީހާ ވެފައިވާނީ ހަތަރު ފަސްވަނަ މީހެއްގެ އަތުން ކުއްޔަށް ހިފާފައިވާ މީހަކަށް. މިއީ ހަގީގަތް ގަބޫލުކުރިޔަސް ނުކުރިޔަސް.\nމީގެ ތިން ހަތަރު މަހެއްކުރީން، ގޮޅިއެއް ކުއްޔަށް ދޫކުރާކަމަށް ޖަހާފައި އޮވެގެން ގުޅާލީމައި ފުރަތަމަ ފޯނުނެގީ ބޭރުމީހެއް، އޭނާ ނަމްބަރެއްދީފައި ބުނީ ބޮސްއަށް ގުޅާށޭ، ދެވަނަ މީހާއަށް ގުޅީމައި އޭނާ ވެސް ނަމްބަރެއްދީފައި ބުނީ އަހަރެން ބޮސްނެތީ ބޮޑު ބޮސްކާރީ ގުޅަންބޭނުން، އެނަމްބަރަށް ގުޅީމައި ބުނީ އަހަރެން ބޮސް ފްރެންޑް ހުންނަނީ ކާލޭ ނައިޓް ގަޑީގައި ބޮސްކާރީ ގުޅަންބޭނުން ކިޔާފައި އަނެއްކާ ނަމްބަރެއްދީފި، އެނަމްބަރަކުން ގުޅާ ގުޅާ ފޯނެއްނުނަގާ، އެންމެފަހުން ގުޅުނު ބޭރުމީހާކާރީ އެބުނާ ބޮސްއަކު ފޯނު ނުނަގާވާހަކަ ބުނީމާ ބުނަނީ ބޮސް ވަރަށް ބިޒީ ހުންނަނީ ކާލޭ ކުޑަ ގުޅާ. ދޭދުވަސް ފަހުން ނުގުޅުނީމާ އަހަރެންކާރީ ކާލޭ އަންނަންބޭނުން ހަމަޒައްސަނީ މައްސަލަނެތީ. ކުއްޔަށް ދޫކުރަނީ ކިހާވަރަކަށްތޯ އެހީމައި އެބޭރުމީހާ ބުނީ ކާލޭ ކިތައްރުފިޔާދެނީތޯ، 2000 ރުފިޔާ ދޭނަމޭ ބުނީމައި އޭނާ ރުޅިއައިސްގެން ބުނީ ކާލޭ ބޯގޯސް މީހާ ހުންނަނީދޯ، މީގޮޅި ދޭހާސް ރުފިޔާ ކާކުދެނީ.\nމިއީ އަހަރެމެންގެ ގައުމުގައި އަހަރެމެންގެ ހާލަތު ހުރިގޮތް އަދިވެސް ތިބެގެން ކިޔާ.


ކުރިއަށް އޮތް ޔޫރޯގައި ނުކުޅެވޭނެ: ވެން ޑައިކް\nވެން ޑައިކަށް ލިބުނު އަނިޔާ\nވެން ޑައިކުގެ ކަކުލަށް އަނިޔާވީ އޮކްޓޯބަރު މަހުގެ ތެރޭގައި\nއަންނަ ސީޒަނަށް ރަނގަޅަށް ތައްޔާރުވާން ވެން ޑައިކް ބޭނުންވޭ\n12 މެއި 2021 | ބުދަ 16:41\nލިވަޕޫލުގެ ފަރިތަކުރުންތަކުގެ ތެރެއިން ވާޖިލް ވެން ޑައިކް\nކުރިއަށް އޮތް ޔޫރޯ ފުޓްބޯޅަ މުބާރާތުގައި ނުކުޅެވޭނެ ކަމަށް ނެދަލެންޑްސްގެ އިތުބާރު ޑިފެންޑަރު ވާޖިލް ވެން ޑައިކް ބުނެފިއެވެ.\nއުމުރުން 29 އަހަރުގެ ވެން ޑައިކުގެ ކަކުލަށް އަނިޔާވީ މިދިޔަ އަހަރުގެ އޮކްޓޯބަރު މަހު އެވަޓަނާ 2-2 ގެ ނަތީޖާއަކުން ލިވަޕޫލް އެއްވަރުވި މެޗުގެ ތެރެއިންނެވެ. މި އަނިޔާއާ ގުޅިގެން ވެން ޑައިކުގެ ކަކުލަށް ބޮޑު ގެއްލުމެއްވިއިރު، އަނިޔާއިން ރަނގަޅުވުމަށް އޭނާ ވަނީ ކަކުލުގެ އޮޕަރޭޝަނެއް ކޮށްފައެވެ.\nއަދި މި އަނިޔާއާ ގުޅިގެން މި ސީޒަނުގެ ބާކީބައި ވެން ޑައިކަށް ގެއްލުނުއިރު، އޭނާ އަންނަނީ އޮޕަރޭޝަނަށްފަހު އަލުން ފިޓްވުމަށް އެކަނި ތަމްރީނުތައް ހަދަމުންނެވެ. އަދި އަވަސް މުސްތަގުބަލެއްގައި ޓީމުގެ ތަމްރީނުތަކުގައި އޭނާ ބައިވެރިވުމުގެ ފުރުސަތު އެބައޮތް ކަމަށް ރިޕޯޓުތައް ބުނެއެވެ.\nކުރިއަށް ޔޫރޯގައި ވެން ޑައިކަށް ކުޅެވޭނެ ކަމާ މެދު ސުވާލު އުފެދިފައިވާއިރު، މީގެ ލިވަޕޫލުގެ ކޯޗު ޔާގެން ކްލޮޕުވެސް ވަނީ ޔޫރޯގައި ވެން ޑައިކަށް ނުކުޅެވިދާނެ ކަމަށް ބުނެފައެވެ. އެގޮތުން ކްލޮޕް ބުނީ ވެން ޑައިކަށް ލިބުނީ ސީރިއަސް އަނިޔާއެއް ކަމަށާއި، އެހެންކަމުން މި ދަނޑިވަޅުގައި ވާދަވެރި މުބާރާތެއް ކުޅުމަކީ އޭނާއަށް އެންމެ ރަނގަޅު ގޮތް ނޫން ކަމަށެވެ. އަދި ނެދަލެންޑްސްގެ ކޯޗު ފްރޭންކް ޑި ބޮއާވެސް ވަނީ ޔޫރޯގައި ވެން ޑައިކަށް ކުޅެވޭނެކަން އަދި ޔަގީންނުވާ ކަމަށްވެސް ބުނެފައެވެ.\nދާދި ފަހުން ލިވަޕޫލުގެ ރަސްމީ ވެބްސައިޓަށް ދިން އިންޓަވިއުއެއްގައި ވެން ޑައިކް ބުނީ މިއީ އޭނާ އަނިޔާއިން އެއްކޮށް ރަނގަޅުވުމަށް މަސައްކަތްކުރަން ޖެހޭ ވަގުތު ކަމަށާއި، އެހެންކަމުން މި ފަހަރުގެ ޔޫރޯއަށް ނުދާން ނިންމާފައިވާ ކަމަށެވެ. އަދި ފޯކަސް ހުރީ ލިވަޕޫލުގެ ޕްރީ-ސީޒަނުގައި ބައިވެރިވެ، އަންނަ ސީޒަނަށް ރަނގަޅަށް ތައްޔާރުވާން ކަމަށްވެސް ވެން ޑައިކް ވަނީ ބުނެފައެވެ.\nކުރިއަށް އޮތް ޔޫރޯގައި ނުކުޅެވޭނެ ކަމަށް ވެން ޑައިކް ބުނިއިރު، އެ މުބާރާތް ބޭއްވުމަށް ތާވަލުކޮށްފައިވަނީ އަންނަ ޖޫން މަހުގެ 11 ވަނަ ދުވަހުން ފެށިގެން ޖުލައި މަހުގެ 11 ވަނަ ދުވަހުގެ ނިޔަލަށެވެ.\nސައުތެމްޓަން ދޫކޮށް 2018 ވަނަ އަހަރު ލިވަޕޫލާ ގުޅުނު ވެން ޑައިކް ވަނީ އެ ޓީމުގައި ތަފާތު މޮޅު ކުޅުމެއް ދައްކާފައެވެ. އެގޮތުން ވެން ޑައިކާއެކު ލިވަޕޫލުން ޔުއެފާ ޗެމްޕިއަންސް ލީގާއި، އިނގިރޭސި ޕްރިމިއާ ލީގާއި، ޔުއެފާ ސުޕަ ކަޕް އަދި ކުލަބު ވޯލްޑް ކަޕް ކާމިޔާބުކުރިއިރު، ވެން ޑައިކް ވަނީ ޕްރިމިއާ ލީގާއި ޔޫރަޕުގެ އެންމެ މޮޅު ފުޓްބޯޅަ ކުޅުންތެރިޔާގެ މަގާމުވެސް ހޯދާފައެވެ. އަދި ދަ ބެސްޓް ފީފާ ފުޓްބޯލް އެވޯޑްސް އާއި ބަލޮންޑޯ އެވޯޑުގެ ގަދަ ތިނެއްގެ ތެރޭގައި އޭނާ ހިމެނުނެވެ.\nއެކަމަކު މި ސީޒަނުގައި ވެން ޑައިކަށް ލިބުނު އަނިޔާގެ ސަބަބުން ލިވަޕޫލުގެ ނަތީޖާތަކަށް ވަނީ ވަރަށް ބޮޑަށް ދަށްވެފައެވެ.\nވާޖިލް ވެން ޑައިކް\nވެން ޑައިކަށް ޔޫރޯގައި ކުޅެވޭނެކަން އަދި ޔަގީނެއް ނޫން: ޑި ބޮއާ


Bainalaquvaamee mubaaraai thakun enme kaamiyaabu aharu\n2019: ބައިނަލްއަގުވާމީ މުބާރާތް ތަކުން އެންމެ ކާމިޔާބު އަހަރު\nމި އަހަރުގެ މިހާތަނަށް ރާއްޖެއިން ވަނީ 13 ރަން މެޑައްޔެއް ނަގައިފަ\nމި އަހަރުގެ މިހާތަނަށް ރާއްޖެއަށް 10 ރިހި މެޑަލް ހޯދި\nލޯ މެޑައްޔާއެކު ރާއްޖެއިން މިއަހަރު ހޯދި އެންމެ ގިނަ މެޑައްޔަކީ ލޯ މެޑަލް\nކ. މާލެ | 31 ޑިސެންބަރ 2019 | އަންގާރަ 00:31 | 2,393\nއިންޑިއަން އޯޝަން އައިލޭންޑް ގޭމްސްގެ ކާމިޔާބީ ފާހަގަކުރަނީ - ޝުއައިބް މުހައްމަދު އިގްބާލް\n2019 ވަނަ އަހަރަކީ މިއިން ޒަމާނެއްގައިވެސް ނުހޯދާ މިންވަރަށް އެކި ކުޅިވަރުތަކުން ބައިނަލްއަޤުވާމީ ފެންވަރުގަ ރާއްޖޭގެ އެތުލީޓުން ކާމިޔާބު ހޯދާފައިވާ އަހަރެކެވެ. އެގޮތުން ނިމި މިދާ 2019 ވަނަ އަހަރު ރާއްޖޭގެ އެތުލީޓުން ބައިވެރިވި ކުޅިވަރުތަކުން 46 މެޑަލް ރާއްޖެއަށް ހޯދައިދިނެވެ.\nބައިނަލްއަޤުވާމީ މުބާރާތްތަކުން މި އަހަރުގެ މިހާތަނަށް ރާއްޖެއިން ވަނީ 13 ރަން މެޑެއްޔާއި، 10 ރިހި މެޑަލް ހޯދާފައެވެ. ވާދަކުރި މުބާރާތްތަކުން އެންމެ ގިނައިން ހޯދާފައިވަނީ ލޯ މެޑެއްޔެވެ. ރާއްޖެއިން ބައިވެރިވި އެކި ކުޅުވަރުތަކުންވަނީ 23 ލޯ މެޑެލް ހޯދާފައެވެ.\nަސައުތް އޭޝިއަން ގޭމްސްގެ ތެރެއިން\n2019 ވަނަ އަހަރަކީ ފިރިހެން ފުޓުބޯޅަ އަށް ނާކާމިޔާބީ އަހަރެކެވެ. އެގޮތުން އިންޑިއަން އޯޝަން އައިލެންޑް ގޭމްސްގައި ވާދަކޮށް ގުރޫޕު ސްޓޭޖުން ކެޓިއިރު، ޑިސެންބަރު މަހު އޮތް އޭޝިއަން ގޭމްސް އަށް ރަން މެޑައްޔަށް ޓާގެޓް ކޮށްގެން ދިޔަ ޓީމުން މުބާރާތް ނިންމާލަންޖެހުނީ އެއްވެސް މެޗަކުން މޮޅު ނުވެއެވެ. ނަމަވެސް ސާފް އަންޑަރ 18 ޗެމްޕިއަންޝިޕް އިން ޤައުމީ 18 އަހަރުން ދަށުގެ ފިރިހެން ޓީމު ވަނީ ލޯ މެޑަލް ހޯދާފައެވެ.\n2019 ވަނަ އަހަރަކީ އަންހެން ފުޓުބޯޅައަށް ކާމިޔާބު އަހަރެކެވެ. އެގޮތުން ދާދި ފަހުން ބޭއްވި ސައުތު އޭޝިއަން ގޭމްސްގައި ޤައުމީ އަންހެން ފުޓުބޯޅަ ޓީމުން ވަނީ ފުރަތަމަ ފަހަރަށް މެޑައްޔެއް ހޯދާފައެވެ. ނޭޕާލުގައި ކުޅުނު މި މުބާރާތުގެ ލޯ މެޑަލް ރާއްޖެއިން ހޯދީ ނޭޕާލް ބަލިކުރުމަށް ފަހުގައެވެ. ޤައުމީ 18 އަހަރުން ދަށުގެ އަންހެން ޓީމުން ވަނީ 18 އަހަރުން ދަށުގެ ސާފް ޗެމްޕިއަންޝިޕް ކާމިޔާބު ކޮށްފައެވެ.\n2019 ވަނަ އަހަރަކީ ފުޓުބޯޅަ ކުލަބުތަކަށް ވެސް ނާކާމިޔާބީ އާއި ކުރިމަތިލާން ޖެހުނު އަހަރެކޭ ބުނެވިދާނެއެވެ. އެގޮތުން މާޒިޔާ އަދި ޔުނައިޓެޑް ވިކްޓްރީ ނަގާފަ ދެން ހުރި ކުލަބުތައް އިނދަ ޖެހިފައިވާއިރު، އެންމެ ބޮޑު ދެ ކުލަބު ކަމަށްވާ ނިއުރޭޑިއަންޓާއި، ވިކްޓްރީ ސްޕޯރްޓްސް ކުލަބު މިވަނީ ސަސްޕެންޝަނާއި ކުރިމަތިލާން ޖެހިފައެވެ. އަދި ވެލެންސިޔާ ރެލިގޭޓް ވެފައިވާއިރު ކުލަބުތަކުގެ ކުރިމަގާ މެދު މިވަނީ ސުވާލު އުފެދިފައެވެ.\nގައުމީ އަންހެން ބާސްކެޓްބޯޅަ ޓީމް\nޤައުމީ ބާސްކެޓް ޓީމަށް މިއަހަރަކީ ހަމަ ޔަޤީނުން ވެސް ކާމިޔާބު އަހަރެކެވެ. އަންހެން ބާސްކެޓް ޓީމުން މިއަހަރު ވަނީ ފުރަތަމަ ފަހަރަށް ބައިނަލްއަޤުވާމީ މުބާރާތެއްގެ ސެމީ ފައިނަލަށް ދަތުރު ކޮށްފައެވެ. ސެމީ ފައިނަލުން ބަލިވި ކަމުގައި ވިޔަސް އަންހެން ބާސްކެޓް ޓީމުން ވަނީ ސައުތު އޭޝިއަން ގޭމްސްގެ އަންހެނުންގެ ބާސްކެޓްގެ ތިންވަނަ ހޮވާ މެޗުގައި ބޫޓާން ފަސޭހަ ކަމާއެކު ބަލިކޮށް ފުރަތަމަ ފަހަރަށް ލޯ މެޑަލް ހޯދައި ތާރީޚޫން ޖާގަ ހޯދާފައެވެ.\nއިންޑިއަން އޯޝަން އައިލޭންޑް ގޭމްސްގެ ތެރެއިން\nޓޭބަލް ޓެނިސް އިން މި އަހަރު ބައިނަލްއަޤުވާމީ ހަތަރު މުބާރާތެއްގަ ވާދަކޮށްފައިވާއިރު، މިއަހަރަކީ ޓޭބަލް ޓެނިސް އަށް އެންމެ ކާމިޔާބު އަހަރޭ ބުނުމަކުން ހަމަގައިމުވެސް ދޮގަކަށް ނުވާނެއެވެ. އެގޮތުން ޓޭބަލް ޓެނިސް އިން މިއަހަރު ޖުމުލަ ހަތަރު ރަން މެޑައްޔާއި، ދެ ރިހި މެޑަލްގެ އިތުރުން އެއް ލޯ މެޑަލް ހޯދިއެވެ.\nސައުތް އޭޝިއަން ގޭމްސްގެ ތެރެއިން\nވޮލީ ބޯޅައިން މިއަހަރު މެޑައްޔެއް ހޯދި ކަމުގައިވިޔަސް މިއަރަކީ ރާއްޖޭގެ ދެ ނަންބަރު ކުޅިވަރު ކަމަށްވާ ވޮލީ ބޯޅައަށް ބަނަ އަހަރެކެވެ. އެގޮތުން ވޮލީ ބޯޅައިގެ ކުރިމަގު ސިފަ ކުރާއިރު، ވޮލީ އެސޯސިއޭޝަން އޮތީ ސުވާލު މާކެއްގެ ތެރޭގައެވެ. ވޮލީ ބޯލް އެސޯސިއޭޝަނުން ވަނީ އިންތިޚާބީ ރައީސް މުޙައްމަދު ލަޠީފު (ލަތީބެ) މަޤާމުން ދުރު ކޮށްފައެވެ. ނަމަވެސް އެފްއައިވީބީން ބުނީ ލަތީބެ ވަކިކުރީ ޤާނޫނާ ޚީލާފަށް ކަމަށެވެ.\nވޮލީ ބޯޅައިން މިއަހަރު ބައިނަލްއަޤުވާމީ ތިން މުބާރާތެއްގަ ބައިވެރިވެފައެވެ. އެގޮތުން އަންހެނުންގެ ސެންޓްރަލް ޒޯން ވޮލީ މުބާރާތުގެ ރިހި މެޑަލް ވަނީ ހޯދައިފައެވެ. މީގެ އިތުރުން އިންޑިއަން އޯޝަން އައިލެންޑް ގޭމްސްގައި ބީޗު ވޮލީ ޓީމު ވަނީ ޓީމް އިވެންޓުން ރިހި މެޑަލް ހޯދާފައެވެ.\nބޮޑީ ބިލްޑިންގ އަށް މިއަހަރު ވެގެންދިޔައީ ކާމިޔާބު އަހަރަކަށެވެ. އެގޮތުން މިއަހަރު ރާއްޖޭގެ ބޮޑީ ބިލްޑަރުން ވާދަކުރި މުބާރާތް ތަކުން ބޮޑީ ބިލްޑަރުން ވަނީ ތިން ރަން މެޑެއްޔާއި، ފަސް ލޯ މެޑަލް ހޯދާފައެވެ.\nބޮޑީ ބިލްޑިންގ އެސޯސިއޭޝަނުން ވަނީ މިއަހަރު މުޅިން އަލަށް ޤައުމީ ބޮޑީ ބިލްޑިންގ ޓީމަށް ބިދޭސީ ކޯޗަކު ހަމަޖައްސާފައެވެ.\nމިއަހަރަކީ ބެޑްމިންޓަނަށް ކާމިޔާބު އަހަރެކެވެ. އެގޮތުން ބެޑްމިންޓަނުން ވަނީ މިއަހަރު ޖުމުލަ ތިން ރަން މެޑައްޔާއި، ރިހި އެއް މެޑައްޔާއި ހަ ލޯ މެޑަލް ހޯދާފައެވެ. މިއީ މިހާތަނަށް ބެޑްމިންޓަނުން ހޯދި އެންމެ ބޮޑު ކާމިޔާބީއެވެ.\nއިންޑިއަން އޯޝަން އައިލޭންޑް ގޭމްސްގެ ކާމިޔާބީ ފާހަގަކުރަނީ\nއިންޑިއަން އޯޝަން އައިލެންޑް ގޭމްސް:-\nމިއަހަރުގެ އިންޑިއަން އޯޝަން އައިލެންޑް ގޭމްސް އަކީ ދިވެހިރާއްޖޭގެ ކުޅިވަރު މިހާރު އޮތް ހިސާބު އެނގިގެންދިޔަ ގޭމްސްއެކެވެ. މި ގޭމްސްއަށް ދިވެހި ކޮންޓިންޖެންޓް ދިޔައީ 15 މެޑައްޔަށް ޓާގެޓްކޮށްގެންނެވެ. ދިވެހި ކޮންޓިޖެންޓް މި މުބާރާތް ނިންމާލުމަށްފަހު އެނބުރި ޤައުމަށް އައީ ކަނޑައެޅި ޓާރގެޓަށް ޙާޞިލުކޮށްގެންނެވެ. އެގޮތުން މިއަހަރުގެ އައިއޯއައިޖީގައި ދިވެހި ކޮންޓިޖެންޓުން ވަނީ ހަތަރު ރަން މެޑައްޔާއި، ހަތަރު ރިހި މެޑަލްގެ، އިތުރުން ހަތް ލޯ މެޑަލް ހޯދާފައެވެ. މި އަހަރުގެ ގޭމްސްގައި ރާއްޖެއިން އެންމެ ގިނަ މެޑަލް ހޯދީ ޓީޓީ ގެ އިތުރުން ބެޑްމިންޓަނުންނެވެ.\nސައުތް އޭޝިއަން ގޭމްސްގައި އެންމެ ކާމިޔާބު ދިވެހި އެތްލީޓު\n2019 ވަނަ އަހަރުގެ ސައުތު އޭޝިއަން ގޭމްސް އަކީ ރާއްޖެއަށް ކާމިޔާބު ގޭމްސްއެކެވެ. ފެންވަރުގެ ގޮތުން އެތަށް ގުނައެއް ވަރުގަދަ މި ގޭމްސްގައި ދިވެހި އެުލީޓުން ވަނީ ފަސް މެޑަލް ހޯދާފައެވެ. މިއީ މިހާތަނަށް މި ގޭމްސްގައި ރާއްޖެއިން ހޯދި އެންމެ ބޮޑު ކާމިޔާބުވެސްމެއެވެ. މީގެއިތުރުން މިއަހަރުގެ ގޭމްސްގައި ރާއްޖެއިން ވަނީ 35 އަހަރުގެ ތާރީޚު ބަދަލުކޮށްލާ ފުރަތަމަ ފަހަރަށް ރާއްޖެއަށް ރަން މެޑައްޔެއް ހޯދާފައެވެ. މި މެޑަލް ރާއްޖެއަށް ހޯދައިދިނީ 100 މީޓަރު ދުވުމުން ރާއްޖޭގެ އެންމެ ބާރު ދުވުންތެރިޔާ އަދި މިވަގުތު ސައުތު އޭޝިއާގަ ހުރި އެންމެ ބާރު ދުވުންތެރިޔާ ހަސަން ސާއިދު (ސާއިދު ކަޅޭ) އެވެ.


މަޤާމް :ގްރެފިކްސް ޑިޒައިނަރ\nFAM/HR/IUL/2020/1004 އިޢުލާން ނަންބަރު:\nމުސާރަ އެލަވަންސް އާއި އެކު\n-/8500 އާއި -/10000 ދެމެދު\nމީޑިއާ ޑިޕާރޓްމަންޓް، ރެފްރީސް ޑިޕާރޓްމަންޓް\nމަޤާމުގެ މަސައްކަތް ކުރުމުގެ ހުނަރު/ޤާބިލުކަން ސާބިތުކޮށްދިނުމާއެކު:\nހ- މަޤާމަށް ބޭނުންވާ މަލްޓިމީޑިޔާ ނުވަތަ ގްރެފިކްސް ޑިޒައިން އަދި އެނިމޭޝަން ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް5(ޑިޕްލޮމާ) ހާސިލްކޮށްފައިވުމާއިއެކު ޑިޒައިންކުރުމާއި އެނިމޭޓް ކުރުމުގެ ދާއިރާގައި މަދުވެގެން2އަހަރު ދުވަހުގެ މަސައްކަތު ތަޖުރިބާ ލިބިފައިވުން، އެޑޯބީ ގްރިއޭޓިވް ކްލައުޑް ސޮފްޓްވެއަރތައް ރަނގަޅަށް އެގުން، ގޫގްލް ޖީސުއިޓް އަދި އެފަދަ އެހެން ޕްލެޓްފޯމް ތަކާއި އެޕްލިކޭޝަންތައް ބޭނުންކޮށްގެން މަސައްކަތް ކުރަން އެނގުން، ތްރީ-ޑީ ކުރެހުންތައް ކުރަހަން އެނގުން، ޑިޖިޓަލް ފައިލް ފޯމެޓްތަކާއި ގުޅޭ ޓެކްނިކަލް މަޢުލޫމާތު އެނގުން އަދި ކޯޕަރޭޓް މާހައުލެއްގައި ބޭނުންކުރާ ޑިޖިޓަލް ވަސީލަތްތައް ބޭނުންކުރަން އެގުން. ނުވަތަ\nމަޤާމާގުޅޭ ދާއިރާއަކުން (ގްރެފިކްސް ދާއިރާއިން) ޑިގްރީ ފުރިހަމަކޮށް ސެޓުފިކެޓު ހާސިލުކޮށްފައިވުމާއެކު މަޤާމާގުޅޭ ދާއިރާއެއްގައި 1 އަހަރު ދުވަހުގެ ޢަމަލީ ތަޖުރިބާ ލިބިފައިވުން.\nލީފްލެޓް އަދި ބެނާ ފަދަ ތަކެތި ޑިޒައިންކުރުން\nފުޓްބޯލް އެސޯސިއޭޝަންއިން ކުރިއަށްގެންދާ ޙަރަކާތްތަކަށް ތައްޔާރުކުރަންޖެހޭ އޯޑިއޯ އާއި ވީޑިއޯ ކްލިޕްތަކާއި ޕްރެޒެންޓޭޝަންތަކާއި އޯޑިއޯ ރިޕޯޓްތަކާއި ވީޑިއޯ ރިޕޯޓްތަށްފަދަ އެންމެހައި ތަކެތި ތައްޔާރުކުރުން.\nސޯޝަލް މީޑިއާ (ފޭސްބުކް، ޓުވިޓަރ، އިންސްޓަރގްރާމް) އަދި ވެބްސައިޓްއަށް ބޭނުންވާ އިޝްތިހާރުތައް ތައްޔާރުކުރުން.\nފުޓްބޯލް އެސޯސިއޭޝަންއިން ކުރިޔަށް ގެންދާ މަޝްރޫއުތަކާއި ހަރަކާތްތަކުގެ ފޮޓޯ ނެގުމާއި ވީޑިއޯ ނެގުމާއެކު، އެތަކެތި ރައްކާކުރުން.\nފޮޓޯ، ވީޑިއޯ އަދި އޯޑިއޯ އެޑިޓްކުރުން.\nމައިކްރޯސޮފްޓް އެޕްލިކޭޝަންސްތައް ބޭނުންކުރަން އެނގުން\nއިނގިރޭސިބަހާއި، ދިވެހިބަހުން ފަރިތަކޮށް މުޢާމަލާތްކުރަން އެނގުން\nމަތީގައިވާ ކަންތައްތަކުގެ އިތުރުން، އެސޯސިއޭޝަންގެ ރަސްމީ މަސައްކަތްތަކާ ގުޅޭގޮތުން ހަވާލުކުރާ އެންމެހައި މަސައްކަތްތައް ކުރުން.\nމަޤާމަށް ނުހޮވޭ ކެންޑިޑޭޓުންނަށް ސިޓީ ފޮނުވޭނީ އިންޓަވިއުކޮށް ނިމުމަށް ފަހުގައެވެ.މިމަޤާމަށް ހޮވޭ މުވައްޒަފަކު މަސައްކަތް ކުރައްވަން ޖެހިވަޑައިގަންނަވާނީ ހެނދުނު 08:00 އިން 15:00 އަށެވެ.\n12 މާރޗް 2020 މެންދުރު 12:00 ގެ ކުރިން، ހުރިހާ ޑޮކިއުމަންޓެއް ފުޓްބޯޅަ އެސޯސިއޭޝަން އޮފް މޯލްޑިވްސްގެ ހުށައެޅުން އެދެމެވެ. އީމެއިލް ބަލައި ނުގަނެވޭނެއެވެ.\nމަޢުލޫމާތު ސާފުކުރުމަށް ގުޅާނީ، 3327868 ނަންބަރު ފޯނާއެވެ.\nމި މަޤާމަށް ހޮވޭ ކެންޑިޑޭޓަކު ވަޒީފާއަށް ނުކުންނަ ތާރީޚުން ފެށިގެން ފުރަތަމަ3މަސްދުވަސް ބެލެވޭނީ، ވަޒީފާގެ ޕްރޮބޭޝަން މުއްދަތުގެ ގޮތުގައެވެ. މި މުއްދަތުގެ ތެރޭގައި މުވައްޒަފުގެ މަސައްކަތުގެ ފެންވަރާއި، މަސައްކަތްތަކުގެ އަޚުލާޤަށް ބަލައި، އެއްވެސް ނޯޓިހެއް ދިނުމަކާނުލައި، ވަޒީފާގެ އެއްބަސްވުން އުވާލައި، މުވައްޒަފު ވަޒީފާއިން ވަކިކުރުމުގެ އިޚުތިޔާރު އެސޯސިއޭޝަންއަށް ލިބިގެންވެއެވެ.\n02 މާރޗް 2020\nޕަބްލިޝްކުރި ތާރީޚު: 02 މާރިޗު 2020\nޕަބްލިޝްކުރި ގަޑި: 1513\nސުންގަޑި: 12 މާރިޗު 2020 1400


Gulhifalhu hikkan Boskalis ah dhinumugai corruption eh noanaane: Ameer\nފިނޭންސް މިނިސްޓަރު އިބްރާހިމް އަމީރު ނޫސްވެރިންނަށް މައުލޫމާތު ދެއްވަނީ ފޮޓޯ: އަވަސް\nބިޑު ކުރުމަކާ ނުލައި ގުޅިފަޅު ހިއްކުމުގެ މަޝްރޫއު ބޮސްކާލިސް ވެސްޓްމިންސްޓާ ކޮންޓްރެކްޓިން ލިމިޓެޑާ ހަވާލު ކުރި ނަމަވެސް އެ މުއާމަލާތުގައި އެއްވެސް ވަރަކަށް ކޮރަޕްޝަނެއް ނޯންނާނެ ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެ އެވެ.\nފިނޭންސް މިނިސްޓްރީގައި މިއަދު ބޭއްވި ނޫސްވެރިންގެ ބައްދަލު ވުމެއްގައި ވާހަކަފުޅު ދައްކަވަމުން އަމީރު ވިދާޅުވީ ދުނިޔޭގެ ހުރިހާ ގައުމުތަކުގައި ވެސް ބިޑު ކުރުމަކާ ނުލައި އަންސޮލިސިޓެޑް ޕްރޮޖެކްޓުތައް ސަރުކާރުތަކުން އެ މަސައްކަތް ކުރިޔަށް ގެންދާ ކަމަށެވެ. މެނިފެސްޓޯގައި ހިމެނޭ ކަންކަމުގެ އިތުރުން ބޭރުގެ އިންވެސްޓަރުން ރާއްޖޭގައި ހިންގަން ބޭނުންވާ މަޝްރޫއުތައް ނަމަ އެ ފުރުސަތު އޮންނަ ކަމަށެވެ.\nބިޑަކާ ނުލައި ހަވާލު ކުރާނަމަ ހިޔާނާތަށް މަގުފަހިވާ ކަމަށާއި އެހެންކަމުން ސަރުކާރާ ހަވާލުވުމަށް ފަހު ފުރަތަމަ ކަމަކަށް ބިޑު ކުރުމުގެ ދައުވަތަކާ ނުލައި ސަރުކާރަށް ޕްރޮޕޯސަލް ހުށަހެޅޭނެ ގޮތުގެ އުސޫލެއް ގެޒެޓުކޮށްފައިވާ ކަމަށް އަމީރު ވިދާޅުވި އެވެ.\nއެގޮތަށް މިހާތަނަށް ހަވާލުކޮށްފައި ވާނީ ގުޅިފަޅު ހިއްކުމުގެ މަޝްރޫއު ކަމަށާއި އެ މަސައްކަތް ކުރީ ރަނގަޅަށް އިވެލިއޭޓުކޮށްގެން ކަމަށެވެ. އެކަން އެންޓި ކޮރަޕްޝަން ކޮމިޝަން އާއި ރައްޔިތުންގެ މަޖިލީހުން ބަލަން މަރުހަބާ ކިޔާ ކަމަށާއި ނަމަވެސް އެ މަޝްރޫއު ހަވާލު ކުރުމުގައި ހިޔާނާތަށް މަގުފަހިވާ ގޮތަށް އެއްވެސް ކަމެއްކޮށްފައި ނުވާނެ ކަމަށް މިނިސްޓަރު ވިދާޅުވި އެވެ.\n"އަޅުގަނޑުމެން ހަމަ ޔަގީންކަން ދެން މި ޕްރޮސެސް ހިނގާފައިވާ ގޮތުގެ އިންޓަގްރިޓީ ހިފެހެއްޓޭނެ ކަމުގެ ޔަގީންކަން، ކޮރަޕްޝަނަށް މަގުފަހިވާ ގޮތަކަށް ކަމެއްކޮށް ހިނގާފައި ނުވާނެ ކަމުގެ ޔަގީންކަން އެބަދެން،" އަމީރު ވިދާޅުވި އެވެ.\nގުޅީފަޅުގައި ޕޯޓު އެޅުމަކީ ޑަޗްގެ އައިއެންޖީ ބެންކުގެ ފައިނޭންސިން ވެސް ލިބިގެން ހިންގަން ބޭނުންވާ މަޝްރޫއެއް ކަމަށް މިނިސްޓަރު ވިދާޅުވި އެވެ. އަދި އެ ބެންކުން ހުށަހަޅަނީ އެ ގައުމުގެ ކުންފުންޏަކަށް އެ މަޝްރޫއު ހަވާލު ކުރުން ކަމަށާއި ބޮސްކާލިސްއަށް އެ މަޝްރޫއު ދިނީ އެހެންވެ ކަމަށް މިނިސްޓަރު ވިދާޅުވި އެވެ.\nއޭގެ އިތުރުން ބޮސްކާލިސްއަށް މަޝްރޫއު ހަވާލު ކުރުމަށް އިކޮނޮމިކް ކައުންސިލް އިން ދިރާސާ ކުރި އިރު އެމްޓީސީސީއަށް ވުރެ ވެސް އަގު ހެޔޮކޮށް އަދި އަވަހަށް އެ މަޝްރޫއު ނިންމަން ހުށަހަޅާފައިވާ ކަމަށް ވެސް މިނިސްޓަރު ވިދާޅުވި އެވެ. އަދި ޕޯޓް ސިޓީގެ މަޝްރޫއު އަވަހަށް ނިންމަން ސަރުކާރުން އަމާޒު ހިފާފައިވާ އިރު އެ ކުންފުންޏާ ހަަވާލުކޮށްގެން ދައުލަތުގެ މާލިއްޔާތަށް ގެއްލުމެއް ނުވާނެ ކަމަށް ވެސް މިނިސްޓަރު ވިދާޅުވި އެވެ.\n"އިގްތިސާދު ކުރިއަރުވަން މި ފަސް އަހަރުގެ ތެރޭގައި އަޅުގަނޑުމެންގެ އެންމެ ޕްރައިއޯރިޓީ އޮތް މަޝްރޫއަކީ ކޮމާޝަލް ޕޯޓު ބަދަލު ކުރުން. ބަދަލުކޮށްގެން އިތުރު އިގްތިސާދީ ހަރަކާތްތައް ގެނައުން. އެހެންވެ އަސްލު ހަގީގަތުގައި އަޅުގަނޑުމެންނަށް މަޑު ކުރެވޭކަށް ނެތް ދެ އަހަރުން މަސައްކަތް ނިންމާފައި އަނެއްކާ އޭގެ ދެ އަހަރު ފަހުން އެ މަސައްކަތް ފަށަން،" އަމީރު ވިދާޅުވި އެވެ.\nނެދަލެންޑްސްގެ ބޮސްކާލިސްއާ ހަވާލުކޮށްފައި ވަނީ ގުޅިފަޅުން ހަ މިލިއަން ކިއުބިކް މީޓަރުގެ ބިން ހިއްކުމަށެވެ. އަދި 53 މިލިއަން ޑޮލަރަށް އެ މަޝްރޫއު ހަވާލުކޮށްފައި ވަނީ 180 ދުވަސް ތެރޭގައި ހިއްކުމަށެވެ. އެހެން ނަމަވެސް ބިޑު ނުކޮށް އެ މަޝްރޫއު ހަވާލު ކުރި މައްސަލަ އޭސީސީ އިން އަންނަނީ ތަހުގީގު ކުރަމުންނެވެ.\nއެމްޓީސީސީ ފިނޭންސް މިނިސްޓްރީ ގުޅިފަޅު + ހިޔާނާތް ބިޑަށް ނުލައި ދޭ މަޝްރޫއުތައް އޭސީސީ


Siyaasee Maidhaanah Nikumehjenama Deepika Beynunvanee Minister Kan - Vaguthu\nބޮލީވުޑްގެ އަރަމުން އަންނަ ތަރި ދިޕިކާ ޕަދުކޯންއަކީ ރީތީގެ ރާނީއެކެވެ. ރަންވީރުގެ ހިތުގައި ދިޕިކާގެ ނަން ލިޔެވުނީވެސް އެހެންވެ ކަމުގައިވެދާނެއެވެ.\nދާދި ފަހުން އެވޯޑް ހަފްލާއެއްގައި ދިޕިކާ ވަނީ ވަރަށް ތަފާތު ވާހަކައެއް ދައްކާފައެވެ. އެ ހަފްލާގައި އޭނާ ވަނީ ސިޔާސީ ދާއިރާއަށް ނުކުމެދާނެ ކަމުގެ އިޝާރާތެއްކޮށްފައެވެ. އެހެން ނަމަވެސް އޭނާ ބުނީ، މާބޮޑަކަށް ސިޔާސީ ދާއިރާގެ ކަންކަން ނޭނގޭ ކަމަށެވެ.\nދިޕިކާ ބުނީ، ސިޔާދީ މައިދާނަށް އޭނާ ނުކުމެއްޖެނަމަ ބޭނުންވަނީ މިނިސްޓަރުކަން ކަމަށެވެ. އޭނާ ބޭނުންވަނީ ސާފްތާހިރު ކަމާއި ގުޅޭ މިނިސްޓަރަށްވުމަށް ކަމަށް ވެސް ބުންޏެވެ. ސަބަބަކީ އޭނާއަކީ ސާފްތާހިރުކަމަށް ލޯބިކުރާ މީހަކަށް ވުން ކަމަށް\nމިފަދަ މޭރުމަކުން ވާހަކަދައްކަމުން ދިޕިކާ ބުނީ، އޭނާ ކުޑައިރު، ނިދަން ރައްޓެހިންގެ ގެއަށް ގެންދަން އުޅޭ ކަމަށެވެ. އަދި މިގޮތަށް ރައްޓެހިން ބުނާތީ، އޭނާ ވަރަށް ބޮޑަށް މަޝްހޫރުވެފައިވާހެން ހީވި ކަމަށާއި، ނަމަވެސް ފަހުން އެނގުނުގޮތުގައި، ރައްޓެހިން އޭނާ ގެންދަން ބޭނުންވަނީ އެ މީހުންގެ ކޮޓަރި އާއި އަލަމާރި ސާފް ކުރަން ކަމަށެވެ.\nދިޕިކާ އެންމެ އަވަހަށް ފެނިގެންދާނެ ފިލްމް އަންނަ މަސް ތެރޭގައި ނެރޭނެއެވެ.\nހޮލީވްޑްގައި މަޝްހޫރު ފިލްމްތައް ކުޅެފައިވާ އެކްޓަރުންނާއި ޕްރޮޑިއުސަރުން އަދި ޑައިރެކްޓަރުން ވެސް މީގެ ކުރިން އިންޑިއާގެ ކެބިނެޓްގައި ހިމެނިވަޑައިގެން ގައުމަށް ހިދުމަތް ކުރައްވާފައިވެއެވެ.\nދިޕިކާގެ ތަފާތު ފޮޓޯއަކާއެކު އެތައް ބައެއްގެ ސުވާލެއް: ދިޕިކާ ބަނޑުބޮޑީތަ؟\nފެބުރުއަރީ 23, 2019 06:48\nސޭޓުއާ ކައިވެނިކޮއްލަނިކޮށް ތިކަން ހަމަޖެހޭނެ....\nފެބުރުއަރީ 23, 2019 17:58\nވަޒީރަކަށް ވާން ބޭނުންވެއްޖެ ނަމަ ކަނބުލޮ އަވަހަށް ރާއްޖެ އަށް އާދޭ! ތިކަހަލަ ކިތަންމެ ވަޒީރުކަމެއް މަމެންގެ ސޭޓުޖީ ތަމެންނަށް ދީފާނެ.


އެޑްމިން – Page 214 – Liyuntheringe Gulhun\nVisitors online  136:users  0guests  91bots  45The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nކުޑަކުދިންނަށްޓަކައި ދެވަނަ ވިސްނުމަކަށް ދާކަށް ނުވޭތޯ އެވެ؟\n15 މޭ 2013އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 4983\nހަސަން ޒަހީންދާދި މިދާކަށް ދުވަހު ނިމިގެން އެ ދިޔައީ މި އަހަރުގެ ބައިނަލްއަޤުވާމީ ކުޑަކުދިންގެ ދުވަހެވެ. ދުނިޔޭގެ ފެންވަރުގައި ފާހަގަކުރާ ކުޑަކުދިންގެ ދުވަހެކެވެ. އުފަލާއެކު ކުޑަކުދިންގެ ހަރަކާތްތައް ދުނިޔޭގެ ހަތަރު ބިތުގައި ފާހަގަކުރެވިގެން ދިޔަ ތަން ފެނުނެވެ. އަޅުގަނޑުމެންގެ މި ރާއްޖޭގައި ވެސް މެއެވެ. ކުޑަކުދިންނަށްޓަކައި އިސްކޫލުތައް ޒީނަތްތެރިކޮށް، ތަފާތު ނަންނަމުގައި ހަވީރުތައް ބޭއްވުނެވެ. ކުލަކުލައިގެ ހެދުންލައްވައި ކުދިން ޖަރީކޮށް، ނަލަހައްދައިގެން ކުޅިވަރުތައް ކުޅުނެވެ. ތަފާތު ޝިޔާރުތައް ލިޔެފައިވާ ފޮތިތަކާއި ބެނާރތައް އެތަންމިތާގައި ދެމިއެވެ. އެ ކުދިންނަށްޓަކައެވެ. އެ ކުދިން ދެކެވާ ލޯބިންނެވެ.\nލިޔުންތެރީންގެ ގުޅުމާއެކު އެއްބާރުލުމުގެ އެއްބަސްވުމެއްގައި [ދިރާގު]ން މިއަދު ސޮއިކޮށްފި!\n15 މޭ 20132 ޚިޔާލުޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 2477\nލިޔުންތެރީންގެ ޖަމްޢިއްޔާ ކަމުގައިވާ “ލިޔުންތެރީންގެ ގުޅުމުގެ” ވެބްސައިޓް(www.liyuntherin.org) ގައި ދިވެހިރާއްޖޭގެ ގުޅުން ޕްރައިވެޓް ލިމިޓެޑް (“ދިރާގު”) އިޝްތިހާރުކުރުމަށްޓަކައި ދިރާގާއި ލިޔުންތެރީންގެ ގުޅުމާ ދެމެދު އެއްބާރުލުމުގެ އެއްބަސްވުމެއްގައި މިއަދު ރަސްމީކޮށް ސޮއިކޮށްފި އެވެ. ކްރިސްޓިއަން ދީން ފަތުރާ މީހުންގެ މަކަރުވެރި ރޭވުން (2)\n14 މޭ 2013ދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 3625\nޢަބްދުﷲ ފާރޫޤު ޙަސަން(14 މެއި 2012 (އަންގާރަ) ދުވަހު ޝާއިޢުކުރި ބަޔާ ގުޅޭ)\nއަނެއްކޮޅުން ބަލާއިރު މިސުވާލަކީ އިންތިހާދަރަޖައިގެ ޖާހިލު އަދި މޮޔަ ސުވާލެކެވެ. މަރުވުމާއި ދިރިހުރުމާ މާތްކަމާހުރީ ކޮންގުޅުމެއް ހެއްޔެވެ. ދިރިދުނިޔޭގައި މިހާރު މިތިބި އެންމެ މާތްމީހުނަށް ވުރެމާ އިތުރު މާ މާތްމީހުން މަރުވެގޮސްފައިވާ ކަމީ އެންމެން ދަންނަ ޙަޤީޤަތެކެވެ. ޚުދު ކްރިސްޓިޔަނުން ގެ ތެރެއިން، އެބައިމީހުންގެ ތާރީޚުންވެސް މީގެ އެތައް މިސާލުތަކެއް ދެއްކިދާނެއެވެ.\nހަމައެކަނި ވިދާޅުވެލެއްވުމަށް……… (7)\n14 މޭ 2013ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 2349\nކެރުމާއި ޤައުމީ ލޯބީގެ ފުރިހަމަ ނަމޫނާއެއް\nކ.މާފުށީ އަންހެނުންނަކީ، ހިތްވަރުގަދަ ކެރޭ ފިރިހެނުންނަށް ދޫނުކޮށް ޤައުމީ ޚިދުމަތްތައް ކޮށްލުމުގައި އެމީހުންގެ ނަފުސްތައް ޤުރްބާންކޮށްލާނެ ބައެއްކަން ސާބިތުކޮށްދީފިއެވެ. އެއީ ސަރުކާރުން ކ.މާފުށީގައި ޢިމާރާތްކުރުމަށް ގަސްދުކުރައްވާ “ލޮނުމަސް ގުދަން” އެ ބިމެއްގައި ޢިމާރާތް ކުރުމަށްޓަކައި ސާފުކުރަންޖެހޭ ބިން ސާފުކޮށްދެއްކެވި އަވަސްކަމާއި ފުރިހަމަ ކަމަށްޓަކައެވެ. ކްރިސްޓިއަން ދީން ފަތުރާ މީހުންގެ މަކަރުވެރި ރޭވުން (1)\n13 މޭ 20132 ޚިޔާލުދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 3365\nޢަބްދުﷲ ފާރޫޤު ޙަސަންޖޯންމޭރިޔަން (John Marion) އަކީ އެމެރިކާގެ ނޭވީ ފުލުހުންގެ މަތީދަރަޖައިގެ އޮފިސަރެއްގެ ދަރިޔެކެވެ. 1986 ގައި އޭނާއަކީ ކިޔަވާކުއްޖެކެވެ. އެއްދުވަހަކު ރެސްޓޯރެންޓެއްގައި އިންދައި އޭނާއަށް އިވުނީ ކައިރީގައިހުރި މޭޒެއްގައި ތިބި އެމެރިކާގެ ދެޕްރޮފެސަރެއްގެ ވާހަކައިގެ އަޑެވެ. އޭރުގެ ފަތްފުށްތަކުން…. (28)\n13 މޭ 2013މުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 2567\nވަރިކުރުމީ، ވަރިވެގަތުމީ، ވަރަށް ނޭދެވޭ، ހުތުރު ކަމެކެވެ. فضيلة الشيخ ملم موسى مافهه كليكفان އައްޝައިޚް މަލިމް މޫސާ މާފަތްކަލޭގެފާނު (ރަޙިމަހުﷲ) އަކީ، ދިވެހި އަދަބީ ދުނިޔޭގައި ފާހަގަކޮށްލެވޭ ލިޔުންތަކެއް ލިޔުއްވާފައިވާ ބޭފުޅެކެވެ. އޭނާ ދިވެހިބަހަށް ކުރެއްވި އެންމެބޮޑު އެއް ހަދިޔާއަކީ، “އަލްއީޤާޡު ފީ ތަޢުލީމިލް އަލްފާޡު” ގެ ނަމުގައި ލިޔުއްވި ދިވެހި-ޢަރަބި ބަސްފޮތެވެ. އޭގެ އިތުރުން “ދިވެހިބަހުގެ ރަންތަރި” ގެ ނަމުގައިވެސް ބަސްފޮތެއް ލިޔުއްވިއެވެ. އޭނާ ލިޔުއްވާފައިވާ “ހާޖަރާގެ ހިތާމަ” އަކީ ދިވެހި އަދަބިއްޔާތުގެ ނަމޫނާއެއްގެ ގޮތުގައި ހިމެނޭ ވާހަކައެކެވެ.\nދިވެހިރާއްޖޭގެ ތަޢުލީމުގެ ތާރީޚު، ކުރުކުރުކޮށް….. (3)\n12 މޭ 2013ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 8144\nދިވެހިރާއްޖޭގެ ތަޢުލީމުގެ 75 އަހަރުގެ ދުވެލި\nޢަބްދުލްޢަޒީޒު ޖަމާލު އަބޫބަކުރު – މާވަށް(4 މެއި 2013 (ހޮނިހިރު) ދުވަހު ޝާއިޢުކުރެވުނު ބަޔާ ގުޅޭ)މުދައްރިސުންނަށް ބޭނުންވާ ވަސީލަތްތަކާއި މަޢުލޫމާތާއި ހުނަރު ޒަމާނީ ޓެކްނޮލޮޖީގެ އާލާއި ވަސީލަތުން ފޯރުކޮށްދީގެން ދަރިވަރުންނަށް ދެވޭ ތަޢުލީމުގެ ފެންވަރު މަތިކުރެއްވުމަކީ ސަރުކާރުން އެންމެ ބޮޑަށް ސަމާލުކަންދެއްވި އެއް ދާއިރާއެވެ. މިކަމަށްޓަކައި 2007 ގައި ވަނީ ރާއްޖޭގެ ކޮންމެ އަތޮޅެއްގައި “މުދައްރިސުންގެ ވަސީލަތްތަކުގެ މަރުކަޒެއް” ޤާއިމުކުރެވިފައެވެ. އެންމެ ޒަމާނީ އާލާތާއި ޓެކްނޮލޮޖީގެ ވަސީލަތުން މި ހުރިހާ މަރުކަޒުތަކެއް ވަނީ ގުޅުވައިލެވިފައެވެ. މި ހުރިހާ މަރުކަޒުތަކެއް އެއްފަހަރާ އިފްތިތާޙުކޮށްދެއްވީ 2007 ވަނ އަހަރުގެ ޑިސެންބަރު މަހުގެ ތެރޭގައި ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމެވެ. 2007 ވަނަ އަހަރުން ފެށިގެން ރާއްޖޭގެ ހުރިހާ އަތޮޅަކަށް މަސައްކަތްތެރިކަމުގެ ތަޢުލީމު (ޓެކްނިކަލް ވޮކޭޝަނަލް އެޑިޔުކޭޝަން) ވަނީ ތަޢާރަފުކުރެވިފައެވެ. ޚާއްޞައެހީއަށް ބޭނުންވާ ކުދީންނަށް ކިޔަވައިދޭނެ އިސްކޫލްތައްވެސް ހުރިހާ އަތޮޅަކަށް ތައާރަފުކުރުމުގެ މަސައްކަތުގެ ދަށުން ބައެއް އަތޮޅުތަކުގައި ވަނީ ކިޔަވައިދޭން ފެށިފައެވެ.\nކޯރސިކާގެ އަސްތަބީލާއަކުން – މިސުރުގެ ސިންގާ ސަނާ އަށް (9)\n12 މޭ 2013ބަހާއި އަދަބު, ވާހަކައެޑްމިން\nކަނީރު ޢަބްދުއްރަޙީމް (ކަނީރު)(6 މެއި 2013 (ހޯމަ) ގުޅޭ)\nސަރ ކޮންރޭޑް އަށް ބޭރަށް ނިކުމެލެވޭވަރުވީ ބަރާބަރު ހަފްތާއެއްގެ ފަހުންނެވެ. އެދުވަސް ތަކުގައި މުޅިންވެސް އޭނާގެ އަމިއްލަ ގޭގެ ކޮޓަރީގައި ބޭސްފަރުވާ ކުރީ އެވެ. ތެދުވެލެވުނު ދުވަހު އޭނާ މޫނުބަލާ ލޯގަނޑުގެ ކައިރިއަށް ގޮސް ހުއްޓި ބަލައިލުމާއި އެކު އައިރުޅި އާއި ވީދެރައިގެ ސަބަބުން ތުރުތުރު އަޅައިގެން ދިޔައެވެ. ނިތްކުރިމަތި ފެޅި މެދު ދަތްކޮޅު ގެއްލި ނޭފަތް އައިބު ވެފައެވެ. އޭނާގެ ސިފަ ދެކެފައި އޭނާ އަމިއްލައަށް ބިރު ގަތެވެ. އެއާއި އެކު ޖެހި ޖެހީނުން ލޯގަނޑު ތަޅާލީ އެވެ. ———–ދެން ރާވައިލީ ވަރަށް ނުރައްކާތެރި ރޭވުމެކެވެ. ބަރޓްރަމްގެ އެހީގައި އޭނާ ސިޓީއެއް ވަގަށް ނެގީއެވެ. އެސިޓީއަކީ ބީބަރަސް އަށް މޭރިއޭން ލިޔެފައި އޮތް ސިޓީ އެކެވެ. އެސިޓީގައި އޮތެވެ. ސަރާ (39)\n11 މޭ 20131 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5727\nމޫސާ ސާޢިދު، މަރަދޫ (5 މެއި 2013 (އާދީއްތަ) ދުވަހު ޝާއިޢުކުރި ބަޔާ ގުޅޭ)\n“ބޭބޭ…މިހާރު ސަރާ ދެކެ އަހަރެން ވަރަށް ލޯބިވޭ…. ޢިމްރާން ސަރާއާ ދޭތެރޭ ކަންތައް ކުރީ ރަނގަޅަކަށް ނޫން. އޭނާއަށް މިހާރު އޭގެ ނިކަމެތިކަން އިޙްސާސް ކުރެވޭނެ.” ނިމާލް އިސްޖަހައިގެންހުރެ ވާހަކަ ދެއްކިއެވެ.\n“އަދި ކޮއްކޮއާއި ސަރާއާ ދެމެދު އެއްވެސް ގުޅުމެއް ނެތް. ބޭބެއަށް ފެންނަނީ ތިގުޅުން ބަދަހިނުކޮށް ދުރުވާން.” ނިޔާޒް ވިސްނަނީ މަސްލަޙަތަށެވެ. ދެ ޒަމާނެއްގެ ލާމަސީލު ދެ ނަރުހުން\n11 މޭ 20132 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 9007\nއަޙްމަދް ސަމީރު ޢަލީ، ޙުސައިން ސިރާޖު\nރުފައިދަތުލް އަސްލަމިއްޔާ ރުފައިދަތުލް އަސްލަމިއްޔާ (رفيدة الأسلمية) އިސްލާމުންގެ ތެރޭގައި މަޝްހޫރު ވެފައިވަނީ އިސްލާމުންގެ ތެރޭގައި އުފެދުނު އެންމެ ފުރަތަމަ ނަރުހެއްގެ ގޮތުގައެވެ. އުފަންވެފައިވަނީ ޔަޘްރިބަށެވެ. އެއީ މިހާރުގެ މަދީނަތުލް މުނައްވަރާއެވެ. ކީރިތި ރަސޫލާ މަދީނާ އަށް ހިޖްރަ ކުރެއްވުމުން އެންމެ ފުރަތަމަ އިސްލާމްވި އަންހެން ބޭކަނބަލުންގެ ތެރޭގައި ހިމެނިވަޑައިގަންނަވާ އިއްޒަތްތެރި ޞަޙާބިއްޔާއެކެވެ. ބައްޕާފުޅަކީ ޙަކީމީ ބޭހުގެ ޑަކްޓަރެކެވެ. ބޭސްކުރުމުގެ ހުނަރު ޅަފަތުގައި އުނގެނިވަޑައިގަންނަވަން ފެއްޓެވީ ބައްޕާފުޅުގެ އަރިހުންނެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211…212213214215216…217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


(25 މެއި 2017 އާ ގުޅޭ)\n"މެޑަމް ބުނުއްވީ އައިރާ މީގެ ފަހުން އުޅޭނީ އަހަރުމެންނާއެކުގައި ކަމަށް. އެކަމަކު އަދި އައިރާ ގާތުގައި ނުބުނާތި. އަހަރެން އޭނާއާ ވާހަކަދައްކާނީ" ރުބީނާގެ ނިންމުން ނަގައިނުގަނެވިފައި ކެތްލީން ހުއްޓެވެ. އެހެންހުއްޓާ މަރިޔަންދީ އެތަނުން ހިނގައްޖެއެވެ.\n"އައިރާ!... ރުބީނާ އެދިގެން މިއައީ. އައިރާގެ އެއްޗެހި ސްޓާފްކުއާޓާގައި ހުރި ކޮޓަރިއަކަށް ބަދަލުކުރާން ޖެހިގެން. މިރޭ މިވަގުތު އެކަން ކުރުމަށް ވަނީ އަންގާފައި. އެހެންވެ އަޅުގަނޑު މި އައީ އައިރާ ގޮވައިގެން ކޮޓަރިއަށް ދާން" މަރިޔަންދީ ވާހަކަދެއްކި އިރު އޭނާގެ އަމިއްލަ ހިތަށް ވެސް އުނދަގޫވެފައި ހުރި ކަހަލައެވެ.\n"ކިހިނެއްވީ އަހަރެން އެތަނަށް ބަދަލުކުރަނީ؟ ކޮބާ މަންމަ؟" މަރިޔަންދީގެ ވާހަކައިން އައިރާއަށް ލިބުނީ ވަރަށް ބޮޑު ހައިރާންކަމެވެ. ގޮނޑިން ތެދުވެވުނީ ރުބީނާގެ ގާތަށް ދާން އައިރާ ބޭނުންވި ވަރުންނެވެ. ނަމަވެސް އޭނާގެ ކޮނޑުގައި މަޑުމަޑުން އަތްޖައްސާލީ މަރިޔަންދީއެވެ. އެއާއެކު އައިރާއަށް ހުއްޓެވިއްޖެއެވެ.\n"ރުބީނާ މިރޭ އައިރާގެ ގާތަށް އަންނާނަން ކަމުގައި ބުނި. މިވަގުތު އުޅެނީ ކަމެއްގައި... އެހެންވީމަ ރުބީނާ އެދުނު ގޮތަށް ކަންތައް ކުރާންވީހެން އަޅުގަނޑަށް ފެންނަނީ. ރުބީނާ އައީމަ އަހަން ބޭނުންވާ ވާހަކައެއް އެހިދާނެއެއްނު" ރުބީނާ ހުރި ތަނަކަށް އައިރާ ހިނގައްޖެނަމަ އޭނާ އިތުރަށް މާޔޫސްވުން ނޫންކަމެއް ނުވާނޭކަން މަރިޔަންދީއަށް އެނގޭތީވެ ބުނެލިއެވެ. އެހެންނަމަވެސް އައިރާގެ ހިތަށް އެރީ ރުބީނާގެ އެ ނިންމުމަކީ ޤައިސްގެ ނުފޫޒުކަމުގައެވެ. ތުންފިއްތާލުމާއެކު ދެބުމަ ކައިރިކޮށްލިއެވެ. އަދި މަރިޔަންދީއާއެކު އައިރާ އުޅޭ ކޮޓަރިއަށް ދިއުމަށް ހިނގައިގަތެވެ.\n"އައިރާ ފޮށި ތައްޔާރު ކުރޭ. އިސްމާއިލް ގާތުގައި ބުނެފައި އަންނާނަން ފޮށިގެންދަން" އައިރާ އައިސް އޭނާގެ ކޮޓަރިއަށް ވަނުމުން މަރިޔަންދީ ބުންޏެވެ.\nތަފާތު އެތައް ޚިޔާލުތަކެއް ބޮލުގައި އައިރާގެ ބޮލުގައި އެނބުރެމުންދިޔައެވެ. އެހެންނަމަވެސް ރުބީނާގެ އެދުމާ ދެކޮޅު ހެދުމުން ޤައިސްގެ ފަރާތުން ރުބީނާއަށް ކުރިމަތިވެދާނެ ފިއްތުންތަކާމެދު އައިރާއަށް ވިސްނާލެވުނެވެ. އެކަމަކު ސިކުނޑިއަށް ވިސްނައިގަންނަން އުނދަގޫ ކަމަކީ ޤައިސް ފަދަ ނުފޫޒު ގަދަ ހަރުކަށި ފިރިހެނަކާ ރުބީނާ ކައިވެނިކުރާން ޖެހުނު ސަބަބެކެވެ. ރުބީނާއަކީ ރީތި އަންހެނެކެވެ. ކޮންމެ ފިރިހެނެއް ވެސް އުފަލުން ބަލައިގަންނާނޭ ފަދަ ގޮތެއް ހުންނަ އަންހެނެކެވެ. ހަމައެއާއެކު އޭނާއަކީ މީހެއްގެ ދަށުވެގެން އުޅޭނޭ ފަދަ ޠަބީޢަތެއް ލިބިފައިވާ މީހެއްނޫނެވެ. ފޮށްޓަށް އެއްޗެހި އަޅަމުންދިޔައިރު އައިރާގެ ސިކުނޑި މަސައްކަތް ކުރަމުންދިޔައީ މި އައި ކުއްލި ބަދަލުގެ ފަހަތުގައިވާ ކަމެއް ދެނެގަތުމަށެވެ.\nޚާދިމުންތިބޭ އިމާރާތުގައި އައިރާއަށް ޚާއްޞަކުރެވިފައި ހުރި ކޮޓަރިއަށް މަރިޔަންދީއާއެކު އައިރާ އައިސް ވަނެވެ. އޭރު އޭނާގެ ފޮށި ކޮޓަރީގައި ބަހައްޓާފައި އިސްމާއިލު ނުކުމެގެން ދަނީއެވެ. ވަށައިގެން ނަޒަރު ހިންގާލިއިރު އާދައިގެ ވަރެއްގެ ކޮޓަރިއެކެވެ. މަޑުޕީޗު ކުލަ ހަތަރު ފާރުގައި ލާފައި ހުރިއިރު އެކަކަށް ނިދޭނޭވަރުގެ އެނދަކާއި އަލަމާރިއެއްގެ އިތުރުން ރީތިވާ މޭޒެއް ހުއްޓެވެ. އެތަކެއްޗަށް ބަލާއިރު ގިނަ ދުވަސްވެފައި ހުރި ވައްތަރެއް ނުޖަހައެވެ. އޭސީގެ ބަދަލުގައި ކޮޓަރީ މެދުގައި އެލުވައިފައި ހުރީ ފަންކާއެކެވެ. ހުރި ހަމައެކަނި ކުޑަދޮރު ހީވަނީ ފެންލައިޓެއް ހެންނެވެ. އައިރާ އިހު އިން ކޮޓަރިއަށް ވުރެ އެތައް ގޮތަކުން އާދައިގެއެވެ. ނަމަވެސް އެއްވެސް ޝަކުވާއެއް އައިރާގެ ނެތެވެ. އޭނާ އިތުރު ކަމަކަށް ބޭނުންވާނެތޯ ބެލުމަށްފަހު މަރިޔަންދީ އެ ކޮޓަރިގަނޑުން ނުކުތެވެ.\nތިންދޮރުފަތްލީ އަލަމާރިއަށް އައިރާގެ ހެދުންތައް އަޅާ ކޮޓަރިތެރޭގައި އިންސާނަކު ދިރިއުޅޭ ސިފަ މަޑުމަޑުން ޖެހިގެންދިޔައެވެ. ބޭރަށް ނުކުމެލަން ހިތަށް އަރާފަ ވެސް ދިހައެއް ޖެހުމުން އައިރާ ގަސްދުކުރީ ކޮޓަރީގައި މަޑުކޮށްލާށެވެ. ނިޔާނުގެ ލެޕްޓޮޕް ހިފައިގެން އައިރާ އެނދުގައި އޮތެވެ. އެހެން އޮންނަތާ އެތައް އިރެއްވީފަހުން މަޑުމަޑުން އައިރާއަށް ނިދިޖެހެންފެށިއެވެ. ރުބީނާ އައިސް އެ ކޮޓަރިއަށް ވަނީ އައިރާގެ ދެ ލޯ މެރެމުންދަނިކޮށެވެ.\n"އައިރާ" އައިރާ އޮތް އެނދުގައި އޭނާގެ މަގަތުން ރުބީނާ އިށީނެވެ. ނިދިޖެހިފައި އޮތް އައިރާ އަވަސް އަވަހަށް ދެ ލޯ ހުޅުވާލުމާއެކު ތެދުވެ އެނދުގެ ބޯލާކޮޅު ފަޑީގައި ލެނގިލިއެވެ. އަދި ރުބީނާ ބުނަން އުޅޭ އެއްޗެއް ދެނެގަތުމަށް އޭނާއަށް ހުރިހާ ސަމާލުކަން ހުއްޓާލިއެވެ.\n"ޤައިސްގެ ދަރިފުޅު އަންނާތީ އޭނާ ބޭނުމެއްނުވޭ ގޭތެރޭގައި އައިރާ އުޅޭކަށް. އެކަމަކު މަންމަ ބޭނުމެއްނޫން އައިރާ ފޮނުވާލާކަށް. އެހެންވެ މިތަނަށް ބަދަލު ކުރީ. މިގޮތުގައި ވެސް އައިރާ އުޅޭނީ މަންމައާއެކުއެއްނު. އެހެންހިތައް އަރާފައި ވަރަށް ހިތްހަމަޖެހޭ. އެކަމަކު އައިރާ މިތަނަށް ބަދަލުވި ވާހަކަ އެކަކު ކައިރީ ވެސް ނުބުނައްޗޭ..." އައިރާގެ ސިކުނޑިއަށް އޮޅުވާލުމަށް ޓަކައި ރުބީނާ އެތައް ދޮގެއް ހެދިއެވެ. ބަދަލުގައި ރުބީނާއާ ޖަދަލުކުރާނޭ ހިތްވަރެއްނެތުމުން އައިރާ ހިމޭނުން އިނީއެވެ. ޚާދިމުން އުޅޭ އިމާރާތުގައި އައިރާ އުޅޭން ޖެހޭނީ ކިހާ ދުވަހެއްގައި ކަމެއް ވެސް ރުބީނާ އެ ކޮޓަރިން ނުކުމެގެން ދިޔައިރު ބުނެވެސް ނުލައެވެ. އޭނާގެ އެންމެ ފަހު ބަހަކަށްވީ މަރިޔަންދީ ހުރިހާ ކަމެއް ހަމަޖައްސައިދޭނެކަމެވެ.\nމައުރީންއާއި ރުބީނާ ބޮޑުކޮޓަރީގައި ސޯފާގައި ހަމަޖެހިލައިގެން ތިބީ ޤައިސްގެ އިންތިޒާރުގައެވެ. ހެނދުނު އެއަރޕޯޓަށް ދަރިފުޅު ބަލާ ޤައިސް ދިޔަ ގޮތަށް އަދި ނާންނާތީއެވެ. ދޭތެރެއަކުން މަރިޔަންދީއަށް ގޮވާލާފައި ސައިތައްޔާރުތޯ ރުބީނާ އަހާލައެވެ. ހަމަޖެހޭގޮތް ދައްކަން މަސައްކަތް ކުރި ނަމަވެސް ރުބީނާގެ ހިތަށް ތަފާތު ވަސްވާސްތައް ވަންނަމުން ދިޔައެވެ. ޤައިސްގެ ދަރިފުޅު އޭނާ ބަލައި ނުގެންފިއްޔާ ކަންތައްތައް ވަރަށް ގޯސްވާނެއޭ އޭނާގެ ހިތަށް އަރަނީއެވެ. ހަމައެއާއެކު މިހާރު ރުބީނާއަށް އެ ގޭތެރޭގައި ލިބިފައި އޮތް މިނިވަންކަން ގެއްލިދާނޭތީ އެކަމާމެދު ވެސް އޭނާއަށް ވިސްނެއެވެ. އެކިއެކި ފިކުރު ތަކުގައި ބަނދެވިފައިވަނިކޮށް ޤައިސްގެ ކާރުގެ އަޑު ރުބީނާއަށް އިވުނެވެ. ނިކަން ބޮޑަށް ހިނިތުންވެލުމާއެކު ރުބީނާ ސޯފާއިން ތެދުވިއެވެ. އެއާއެކު ގިނައިރެއްނުވެ ޤައިސް އެތެރެއަށް ވަދެއްޖެއެވެ.\nރޫބީ!... ލޫކަން..." ބޮޑުކޮޓަރިއަށް ވަދެގެން އައިސް ސޯފާތައް ކައިރީ މަޑުކޮށްލި ޤައިސް އޭނާގެ ދަރިފުޅަށް ރުބީނާ ތަޢާރަފުކޮށްދިނެވެ. ލޫކަން ލުއި ހިނިތުންވުމެއް ބަދަލުކޮށްލިއެވެ.\nމައުރީން ހުރީ އާޝޯޚުވެފައި ހުރި މީހަކު ފަދައިން ލޫކަންއަށް ބަލަހައްޓައިގެންނެވެ. އޭނާގެ ފުރާވަރުގެ ހިތުގައި އެ އުމުރުގެ އެހެން އަންހެންކުދީންނެކޭ އެއްފަދައިން ތަފާތު ވިންދެއް ޖަހަންފެށިއެވެ. ބޭއިޚްތިޔާރުގައި ލޫކަންއަށް ބަލަންހުރި މައުރީން ހިނިތުންވެލިއެވެ. އޭނާގެ ލޯ ކުރިމަތީ ޒުވާންކަމާއި ފިރިހެންވަންތަ ކަމުގެ އިތުރުން ފުރިހަމަކަމުގެ މިސާލެއް ހުއްޓިލައިގެން ހުއްޓިލައިގެން ހުރި ކަހަލައެވެ. ޤައިސްގެ ގައިގާ ރާއްޖޭގެ ގޮތް ހުއްޓެއްކަމަކު ލޫކަންގެ ގައިގާ ރާއްޖޭ މީހެއްގެ ސިފައެއް ނުޖަހައެވެ. ތަފާތު ދޮންކަމެއް ލިބިފައިވާ އިރު ލޮލުގައިވަނީ މަޑުމަޑު މުށިކުލައެއްގެ ކަޅިއެކެވެ. ޤައިސްއާ އެއްވަރުގެ ދިގު އިސްކޮޅެއް ލިބިފައިވާއިރު ހަށިގަނޑުގެ މަސްތަކުން ލޫކަންއަކީ ހަށިގަނޑު ރީތިކޮށް ބެހެއްޓުމަށް ކަސްރަތުކުރާ މީހެއްކަން އެނގެއެވެ.\n"ހީޒް ޕާފެކްޓް" އަމިއްލަ ހިތާ ހިނިތުންވެލައިގެން ހުރި މައުރީން ވާހަކަދެއްކިއެވެ.\n"އަޅުގަނޑު ކޮޓަރިއަށް ދިޔަޔަސް އެންމެ ރަނގަޅުތަ ބައްޕާ" ދިގު ދަތުރަކަށްފަހު ލޫކަން ހުރީ ވަރުބަލިވެފައެވެ. އެކަން ޤައިސްއަށް ވެސް ވިސްނޭތީ އޭނާ ބޯޖަހާލީ އާނއެކޭ ބުނުމުގެ ގޮތުންނެވެ. ރުބީނާއާއި މައުރީން އިތުރަށް ހައިރާންވެ އަންތަރީސްވީ ލޫކަން ވާހަކަދެއްކި އިރު އިނގިރޭސި ބަހުން ވާހަކަދެއްކުމުންނެވެ. އެއްވެސް އަޅައިގަތުމެއްނެތި ރާއްޖޭން ބޭރު މީހަކު ވާހަކަދެއްކި ފަދައެވެ. ލޫކަން މައްޗަށް ދިއުމަށް ހިނގައިގަތުމުން މައުރީން ވެސް އޭނާގެ ކޮޓަރިއަށް ދަނީ ކަމުގައި ބުނެ ލޫކަންގެ ފަހަތުން ހިނގައިގަތެވެ. މިޔައަކު ފަދައިން ފާޑަކަށް ހިނިއައިސްފައި ހުރެއެވެ.\n"އަޅުގަނޑު މިހުރީ ސައިހަދައިގެން" ލޫކަން ދިއުމުން ޤައިސްއާ ކުރިމަތިލާ ރުބީނާ ބުންޏެވެ.\n"އޭނާ އެ އައީ ވަރަށް ދިގު ދަތުރެއްކޮށްފައި. މިވަގުތު އެއްވެސް ކަމެއް ކުރާނެ މޫޑެއް ވެސް ނުހުންނާނެ. ހިނގާ އަހަރެން ސައިބޯނަން" ސިޑިއާ ދިމާއަށް ބަލަން ހުރި ޤައިސްގެ ލޮލުގައިވަނީ އާދަޔާ ޚިލާފު ފިނިކަމެކެވެ. އޭނާގެ ވަރަށް ބޮޑު އުންމީދެއް މިއަދު ފުރިހަމަވީއެވެ. ކޮންމެ ބޭނުމެއްގައި ވިޔަސް ލޫކަން މާލެ އައީތީ އޭނާ ހުރީ ނުހަނު އުފަލުންނެވެ.\n"އަނެއްކާ އަޅުގަނޑު ދެކެ ހިތްހަމަނުޖެހިފަތަ ލޫކަން އެ ހުރީ" އޮޅުންފިލުވާލާ ހިތުން ނުހުރެވިގެން ކަހަލަ ގޮތަކަށް ރުބީނާ އަހާލިއެވެ. އެއާއެކު ޤައިސް ލުއި ގޮތަކަށް ހީނލިއެވެ.\n"ނުރުހެންވީ ކޮންކަމަކާ؟ ރޫބީ ބަލާލި ނަމަ އެނގޭނެ އެ މޫނުގައި ހަމައެކަނި ވަނީ ވަރުބަލިކަމުގެ އަސަރުކަން" ޤައިސްއަށް ރުބީނާގެ ހާލު އެނގުނު ކަހަލައެވެ. ދެމަފިރިން އެކުގައި ކާކޮޓަރިއަށް ވަދެ މޭޒުދޮށުގައި އިށީނެވެ. އެއާއެކު ތައްޔާރުކުރެވިފައި ހުރި ތަށިތަކުގެ މަތިތައް މަރިޔަންދީ ނަގާފައި އެ ތަނުން ބޭރުގައި މަޑުކޮށްލިއެވެ.\n"ވާހަކައެއް އަހާލަންތަ؟" ސައިބޮމުންދިޔަ ރުބީނާ އަހާލިއެވެ.\n"އަހާލަބަލަ" ހިނިއައިސްފައި ޤައިސް ބުންޏެވެ.\n"ލޫކަންގެ އިސްކޮޅާ އޭނާގެ ޝަޚްޞިއްޔަތު ފިޔަވާ ޤައިސްއާ ވައްތަރުގޮތެއް ނެތް. ހީވަނީ ބޭރު މީހެއްހެން" ޤަބޫލުކުރަން ދަތިވެފައި އިނދެ ރުބީނާ ބުންޏެވެ.\n"ރޫބީއަށް އަޅުގަނޑުގެ ފުރަތަމަ ކައިވެނީގެ ވާހަކަ ކިޔައިނުދެވި އޮތީމަ ތިފަދަ ވާހަކަ ތި ދައްކަނީ. ލޫކަންގެ މަންމައަކީ ތުރުކީ އަންހެނެއް. ސަލީންގެ ރީތިކަން ލޫކަންއަށް ލިބިފައި އެވަނީ. ރުބީއަށް އެކަންޏެއް ނޫން ލޫކްފެނި ތި އޮޅުނީ... އެކަމާ ދެން އެހާ ބޮޑަށް ނުވިސްނާ. އުމުރުން ވަރަށް ޅައިރުން ފެށިގެން ރައްޖޭން ބޭރުގައި އެ ހުންނަނީ. އެހެންވެ އިނގިރޭސި ބަސް އެވަނީ އޭނާ އާންމުކޮށް ބޭނުންކުރާ ބަހަށްވެފައި. އޭނާއަށް ދިވެހި ވާހަކަދައްކަން ވަރަށް އުނދަގޫވާނެ... ލޫކް އަރާމުކޮށްލައިގެން ނުކުތީމަ މައުރީންއާ ވެސް އަދި ބައްދަލުކޮށްދޭން ޖެހޭނެ" ޤައިސްގެ ފުރަތަމަ އަންހެނުންގެ ވާހަކަ ބުނެލިއިރު އެ މޫނުމަތިން ފެނިގެން ދިޔަ އާދަޔާ ޚިލާފު ހިނިތުންވުން ރުބީނާގެ ހިތަށް އުނދަގޫކުރިއެވެ.\nމީހަކަށް އުނދަގޫކުރުމެއްނެތި ލޫކަން އައިސް އޭނާގެ ކޮޓަރިއަށް ވަންނަ އުޅުނު ވަގުތު ކޮޓަރި ކައިރީ ހުއްޓިލައިގެން ހުރި މަރިޔަންދީ ފެނުނެވެ. އެއާއެކު ލޫކަންގެ ތުންފަތަށް ހިނިތުންވުމެއް ވެރިވެގެންދިޔައެވެ. ހިނިތުންވެލައިގެން ހުރެ ލޫކަންގެ ކޮޓަރީގެ ދޮރު މަރިޔަންދީ ހުޅުވާލަ ދިނެވެ. އަދި ލޫކަންގެ ފަހަތުން އެ ކޮޓަރިއަށް ވަދެ އަތުގައި އޮތް މަތިޖަހާފައިވާ ކިރުތަށި އެނދުގެ އަރިމަތީ ކަބަޑުގެ މަތީ ބެހެއްޓިއެވެ.\n"ޝުކުރިއްޔާ" ކޮށި ގޮތަކަށް ލޫކަން ބުނެލިއެވެ. ހިނިތުންވެލައިގެން ހުރި މަރިޔަންދީ ބޯޖަހާލާފައި ކޮޓަރިންނުކުމެގެން ހިނގައްޖެއެވެ.\nހެނދުނުގެ ސައި އައިރާއަށް ލިބުނީ ގޭގެ ޚާދިމުން އުޅޭ ބައިންނެވެ. މެންދުރުވުމުން ވެސް އައިރާއަށް މަރިޔަންދީ ކާން ގޮވީ ޚާދިމުން ކާން އަރާ މޭޒު ދޮށަށެވެ. ރުބީނާގެ ޚަބަރެއް ނުވިއިރު ގޭގެ ޚާދިމުންތައް ވެސް ފެންނަނީ އެހެންޏާ ނޫޅޭހާ އަވަދިނެތި އުޅޭ ތަނެވެ. ފޫހިވެފައި އައިރާ އައިސް ގިނަ ވަގުތު އޮތީ ކޮޓަރީގައެވެ. އެ ފޫހިކަމުގައި އައިރާއަށް ކެތްކުރަން އުނދަގޫވިއެވެ. އޭނާއަށް ހީވަނީ ތަނެއްގައި ބަންދުކޮށްފައި އިން ޤައިދީއެއް ހެންނެވެ. ޤައިސް އެ ވަނީ މައުރީން ދަރިއެއްކަމުގައި ބަލައިގެންފައެވެ. އެކަން އައިރާއަށް އެނގެއެވެ. އޭނާއަށް އައިރާ ކަމުނުދާންވީ ސަބަބެއް އެއްގޮތަކަށް ވެސް ނޭނގެއެވެ. ރުބީނާއާ އިތުރަށް ވާހަކަދައްކަން އައިރާ ބޭނުމެވެ. ހިސާބެއްގެ ހިތްހަމަނުޖެހުމާއެކު އައިރާ ނުކުމެ އާދައިގެ މަތީން އިންނަ މޭޒު ދޮށުގައި އިނެވެ. އެހެން އިންއިރު އޭނާއަށް ކުރިމަތިން ފެންނަން ހުރި މައިގެއިން ކެތްލީން ސާފުކުރި ކޮޓަރިތެރޭގައި މީހަކު ހަރަކާތްތެރިވާތަން ފެންނަމުންދިޔައެވެ. އެހެންނަމަވެސް ފަރުދާ ދަމާފައި ހުރުމުން ފެންނަނީ ހަމައެކަނި އެ މީހެއްގެ ހިޔަންޏެވެ. (ނުނިމޭ)


Minivan Championship ah libunu tharuheeb kudavejje | Mihaaru\nއޭދަފުށީގެ ސިފާހް (ވ) އަތުން ބޯޅަ ހޯދަން ތިމަރަފުށީގެ މުނާޒް މަސައްކަތްކުރަނީ.-- ފޮޓޯ: ނިޝާން އަލީ/ މިހާރު\n28 ފެބުރުއަރީ 2018 - 10:116comments\nމިދިޔަ އަހަރުގެ މުބާރާތުގައި 81 ޓީމެއް ވާދަކުރިއިރު މި ފަހަރު ބައިވެރިވީ 57 ޓީމަކުންނެވެ. މި ފަހަރުގެ މުބާރާތުގައި މިދިޔަ އަހަރުތަކުގައި ގަވާއިދުން ކުޅުނު ބައެއް ޓީމުތައް ވާދަނުކުރެ އެވެ. މިދިޔަ އަހަރު މިނިވަން ޗެމްޕިއަންޝިޕްގެ ގަދަ ހަތަރަކުން ފުރުސަތު ހޯދައި ދިވެހި ޕްރިމިއާ ލީގުގައި ވާދަކުރި ށ. މިލަންދޫ ވެސް މި ފަހަރު ނުކުޅެ އެވެ.\nއެހެން އަހަރުތަކާ ހިލާފަށް މި އަހަރު މިނިވަން ޗެމްޕިއަންޝިޕްގައި ބައިވެރިވުމުގެ ގަވާއިދަށް ވަނީ ބަދަލެއް ގެނެސްފަ އެވެ. އެގޮތުން މި ފަހަރުގެ މިނިވަން ޗެމްޕިއަންޝިޕްގައި ވާދަކުރެވޭނީ ކޮމިޝަނާ އޮފް ސްޕޯޓްސްގައި ރަޖިސްޓްރީ ކުރާ ޓީމުތަކުގެ ގޮތުގައިވަނީ ކަނޑައަޅައިފަ އެވެ. އެކަމަށް ޓީމުތައް އެހާ ބޮޑަށް އަހުލުވެރިކުރެވިފައެއް ނުވެ އެވެ. އެހެންވެ ބެލެވޭ ގޮތުގައި މި ފަހަރު ޓީމުތައް މަދުވީ ކަނޑައެޅިފައިވާ މުއްދަތުގެ ތެރޭގައި ރަޖިސްޓަރީ ނުކުރެވުމުންނެވެ.\nމިނިވަން ޗެމްޕިއަންޝިޕްގައި މި ފަހަރު ވާދަނުކުރަން ނިންމި ޓީމެއްގެ އޮފިޝަލަކު "މިހާރަ"ށް ބުނީ އަހަރުން އަހަރަށް މުބާރާތަށް ބަދަލު ގެންނައިރު ބޭނުންވާ ވަރަށް މައުލޫމާތު ނުލިބޭ ކަމަށެވެ.\n"މުބާރާތުގެ ފޯމެޓް ބަދަލުވޭ ކޮންމެވެސް ގޮތަކަށް ކޮންމެ ފަހަރަކު. ދެން ހަރަދު ކުރަން ޖެހޭ ގޮތުން ވެސް އެބަޖެހޭ ވިސްނަން ކުރެވޭ ކަންތައްތަކުގެ ބަދަލު ލިބޭތޯ. ދެން މީގެ ވާ ގޮތަކީ ކުޅެން ތިބޭ ކުޅުންތެރިންނަކީ އެކި ވަޒީފާ އަށްދާ ކުޅުންތެރިން. ކަނޑައަޅާ ތާރީހުތަކާ އެއްގޮތަށް ގިނަ ފަހަރު މެޗުތައް ނުދާތީ އެވެސް ދިމާވާ ދަތިކަމެއް،" އޭނާ ބުންޏެވެ.\nމި ފަހަރުގެ މިނިވަން ޗެމްޕިއަންޝިޕުގައި ވެސް އޮންނާނީ އަތޮޅު ބުރާއި ޒޯން ބުރަށް ފަހު ފައިނަލް ބުރެވެ. ފައިނަލް ބުރުގައި ކުޅޭނީ މިދިޔަ އަހަރުގެ ގަދަ ހަތަރު ޓީމާއި މި އަހަރުގެ އަށް ޒޯނުގެ ޗެމްޕިއަނުންގެ މެދުގަ އެވެ. ޕްރިމިއާ ލީގަށް ހޮވޭނީ މީގެ ތެރެއިން ގަދަ ހަތަރު ޓީމެކެވެ.\n"މިިދިޔަ އަހަރު އެފްއޭއެމުން ވެސް ޓީމުތަކާ ބައްދަލުކުރިއިރު އަޅުގަނޑު އެހިން. ގަދަ ހަތަރެއްގައި ހިމެނިއްޖެނަމަ ދެން އޮންނަ އަހަރުގައި ކިހިނެއްތޯ އޮންނާނީ. އަނެއްކާ ވެސް އެ ޓީމެއް ސުމަކުން ފަށާނީތޯ. އެ ފަހަރު އެފްއޭއެމުން ބުނި ސީދާ ގޮތެއް ދަންނަވަން ނޭނގޭ ކަމަށް. އެކަމަކު މި ފަހަރު ޝެޑިއުލް ކޮށްފައި އޮތް ގޮތުން މި އޮތީ ސީދާ ފައިނަލް ބުރުގައި އެ ޓީމުތައް ކުޅޭގޮތަށް. މިކަން ވެސް ކުރިން އަންގާފައި ނެތުމުން ގެއްލުން މި ލިބެނީ ކުޅުންތެރިންނަށާއި ޓީމުތަކަށް،" އެހެން ޓީމެއްގެ އޮފިޝަަލަކު ބުންޏެވެ.\nމިނިވަން ޗެމްޕިއަންޝިޕަކީ މިހާރު އެފްއޭއެމުން ރާވާ ހިންގާ މުބާރާތްތަކުގެ ތެރެއިން އެންމެ ފޯރިގަަދަ މުބާރާތެވެ. ރާއްޖޭގެ ފުރަތަމަ ޑިވިޝަން ފުޓްބޯޅަ މުބާރާތުގައި ވާދަކުރާ ޓީމުތަކާއި ކުޅުންތެރިންގެ ފެންވަރަށް ބަލާއިރު ރަނގަޅެވެ. އެކަމަކު މިނިވަން ޗެމްޕިއަންޝިޕްގައި އޮތް ފޯރިއެއް ނެތެވެ. އެފްއޭއެމުން ރާއްޖޭގެ ފުޓްބޯޅަ ކުރިއަރުވަން އަހަރުން އަހަރަށް އިވަލުއޭޓްކޮށް އެކި ޕްލޭންތައް ހަދަ އެވެ. މި ފަހަރު މިނިވަން ޗެމްޕިއަންޝިޕަށް ލިބުނު ތަރުހީބު އެހެން އަހަރުތަކަށް ކުޑަވުމަކީ އަންނަ އަހަރަށް ގިނަ މަސައްކަތް ކުރަން ޖެހޭ ކަމުގެ ހެއްކެކެވެ.


Yameen geyah badhal kohdheyn aailaa in ves edhihjje\nޔާމީން ގެއަށް ބަދަލުކޮށްދޭން އާއިލާއިން ވެސް އެދިއްޖެ\n18 މާރޗް 2021 - 17:00:33\nއެމްއެމްޕީއާރްސީގެ މައްސަލާގައި ފަސް އަހަރުގެ ޖަލު ހުކުމެއް ތަންފީޒް ކުރަމުންދާ ކުރީގެ ރައީސް އަބްދުﷲ ޔާމީން ގެޔަށް ބަދަލުކުރުމަށް އެދިފައިވަނީ އާއިލާއިން ވެސް އެދިފައިވާކަން ހޯމް މިނިސްޓްރީން މިއަދު ހާމަކޮށްފިއެވެ.\nހޯމް މިނިސްޓަރީއިން ރައީސް ޔާމީން ގެޔަށް ބަދަލުކޮށްދެއްވުމަށް "ރެކުއެސްޓެއް" ލިބިފައިވާ ކަމަށް ކުރިން ހާމަކޮށްފައި ވީނަމަވެސް، އެކަމަށް އެދިފައިވަނީ ކޮންފަރާތަކުން ކަމެއް ހާމަކޮށްފައެއް ނުވެއެވެ.\nނަމަވެސް މިއަދު ސީއެންއެމްއަށް މައުލޫމާތު ދެމުން ހޯމް މިނިސްޓަރީން ބުނީ ރައީސް ޔާމީން ގެއަށް ބަދަލުކުރުމަށް އެދިފައިވަނީ އާއިލާއިން ކަމަށެވެ.\nއެކަމާ ގުޅިގެން އިތުރު މައުލޫމާތެއް މިވަގުތު ދެވެން ނެތްކަމަށް ވެސް އޮޕިޝަލު ވިދާޅުވި އެވެ.\nއާއިލާގެ އިތުރުން ރައީސް ޔާމީން ގެޔަށް ބަދަލުކޮށްދިނުމަށް ރައީސް ޔާމީންގެ އެދިލެއްވުމަކަށް ގާނޫނީ ވަކީލުންގެ ޓީމުން ވެސް ވަނީ އެދިފައެވެ.\nވަކީލުންގެ ޓީމުގެ ފަރާތުން ޑރ. މުހައްމަދު ޖަމީލު އަހުމަދު ސީއެންއެމްއަށް ވިދާޅުވީ، އެގޮތައް އެތަށްފަހަރަކު "ރިކުއެސްޓް" ކޮށްފައިވާނެ ކަމަށާއި ނަމަވެސް ސަރުކާރުގެ ފަރާތުން އެއްވެސް ޖަވާބެއް ދީފައިނުވާ ކަމަށެވެ.\n"ރައީސް ޔާމީން ގެޔަށް ފޮނުވައިދިނުމަށް އެދިފައިވާނީ ރައީސް ސޯލިހް އެންމެ ފަހުން ނޫސްވެރިންނާއި ބައްދަލުކުރެއްވިއިރު، ރައީސް ޔާމީން ވެސް އެފަދަ ހުށަހެޅުމެއް ހުށަހަޅައިފިނަމަ ބަލާނެ ކަމަށް ވިދާޅުވެފައިވާތީ،" ޖަމީލް ވިދާޅުވިއެވެ.\nރައީސް އޮފީހުން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ރައީސް ސޯލިހު ވަނީ، އަދީބާއި ޒިޔަތު ގޭ ބަންދަށް ބަދަލުކުރީ ސިއްހީ ލިއުމެއް އޮވެ އިޖުރާއަތު ތެރެއިން ކަމަށްވިދޅުވެފައެވެ.\nނަމަވެސް ރައީސް ޔާމީނަށް ޑޮކްޓަރުން އެފަދަ ލިޔުމެއް ނުދެއްވާ ކަމަށް ވަނީ ވިދާޅުވެފައެވެ.\nމިނިސްޓަރު އިމްރާން ވެސް ވަނީ، ރައީސް ޔާމީންގެ ބަލި ހާލަތާއި ގުޅިގެން ޑޮކްޓަރުން ލިޔުމެއް ދީފައިވާއިރު، އޭގައި ވަނީ ރާއްޖޭގައި ވަކި ޓެސްޓެއް ހެދެން ނެތުމުން އެ ޓެސްޓް ހެދުމަށާއި، ސްޓްރެސް ފްރީ މާހައުލެއްގައި އެމަނިކުފާނު ބެހެއްޓުމަށް ކަމަށް ވިދާޅުވެފައެވެ.\nރައީސް ޔާމީންގެ ޑޮކްޓަރުންގެ ލިޔުންތަކާއި ގުޅިގެން މި ރީޖަންގެ ތެރެއިން ޓެސްޓް ހެދުމަށް ދާން ބޭނުންވަނީ ކޮން ގައުމަކަށްތޯ ސުވާލުކުރުމުން ވެސް ރައީސް ޔާމީން އެދިލެއްވީ ގެއަށް ބަދަލުކުރުމަށް ކަމަށްކަން ފާހަގަކުރައްވާ އިމްރާން ވިދާޅުވެފައި ވަނީ ސްޓްރެސް ފްރީ މާހައުލަކަށް ބަދަލުކުރެވޭނީ ލިޔެކިޔުމުގެ ފުރަތަމަ ބައިކަމުގައިވާ ޓެސްޓްތައް ހެދުމުންކަމަށެވެ.\nރައީސް ޔާމީންރައީސް އޮފީސްއެމްއެމްޕީއާރުސީ އެމްއެމްޕީއާރުސީ ހިޔާނާތް\nވައިގެ ދަތުރުތައް އިތުރުކުރަން ނިންމުމުން ރައީސްގެ މަރުހަބާ\nކޯލިޝަން މި ފަސް އަހަރު ދެމިއޮންނާނެ: ރައީސް


Manzaru badhaluve, Majilis Raees kamah Nasheed ge nan\nމަޖިލިސް ރައީސް ކަމަށް ވާދަ ކުރެއްވި އަފީފާއި އަސްލަމް، ރައީސް ނަޝީދާ މަޝްވަރާ ކުރައްވަނީ: ފަހު ވަގުތު ފާސްކުރީ ނަޝީދުގެ ނަން - އަހުމަދު ޝުރާއު | އަވަސް\nނަވާރަ ވަނަ މަޖިލީހުގެ ރައީސްކަމުގެ މަގާމަށް މަޖިލީހުގެ ސާފު އަގުލަބިއްޔަތު އޮތް އެމްޑީޕީގެ ފަރާތުން ހުށަހަޅާނެ ބޭފުޅެއްގެ އަރައިރުން ހޫނުވެ، ގައުމުގެ ޝައުގުވެރިކަން ހުއްޓިފައިވަނިކޮށް، މުޅި މަންޒަރު އެކީގައި ބަދަލުވެ، ކުރީގެ ރައީސް މުހައްމަދު ނަޝީދު ނަންފުޅު މަޖިލީހުގެ ރައީސް ކަމަށް ހުށަހަޅަން އެމްޑީޕީގެ ޕާލިމަންޓް ގުރޫޕުން ދާދި ދެންމެއަކު ފާސްކޮށްފި އެވެ.\nމަޖިލީހުގެ ރައީސްކަމަށް ބޭފުޅަކު ގެންނަން، ރައީސް އިބްރާހިމް މުހައްމަދު ސޯލިހުއާ ކުރީގެ ރައީސް މުހައްމަދު ނަޝީދު ދެކޮޅަށް އަރައިވަޑައިގެންނެވުމުން، ޕާޓީ ތެރޭގައި ހިޔާލުތަފާތުވުންތައް އުފެދި، އެ އަރައިރުން ވަނީ ބޭރަށްވެސް ބަންޑުންވެފަ އެވެ. ވިލުފުށި ދާއިރާގެ މެމްބަރު ހަސަން އަފީފަށް ރައީސް ސޯލިހު ތާއީދުކުރެއްވިއިރު، ނަޝީދު ކެމްޕެއިން ކުރެއްވީ ހިތަދޫ އިތުރު ދާއިރާގެ މެމްބަރު މުހައްމަދު އަސްލަމަށެވެ. އެގޮތުން، ދެ ބޭފުޅުންގެ ކޯޅުން ހަނގުރާމައަކަށް ބަދަލުވެ ރާއްޖޭގެ އެންމެ ޑިމޮކްރެޓިކް ޕާޓީގެ ގޮތުގައި އަބަދުވެސް ދައުވާކުރާ އެމްޑީޕީގެ މެމްބަރުންގެ މެދުގައި ޒާތީ ޖައްސާލުންތަކާއި އަބުރު ކަތިލުން ފަދަ ނާތަހުޒީބު އަމަލުތައް ވެސް ވަނީ ފެނިގެން ގޮސްފަ އެވެ.\nމަންޒަރު ކުއްލިއަކަށް ބަދަލުވުން\nއެމްޑީޕީގެ ޕާލިމަންޓަރީ ގުރޫޕް ދަރުބާރުގެއަށް ޖަމާވަމުން ދިޔަ އިރު، އެންމެން ނަޒަރު ހުއްޓިފައިވަނީ، އެ މެމްބަރުންގެ ވަފާތެރިކަން އޮތީ ރައީސް ސޯލިހަށްތޯ ނޫނީ ނަޝީދަށްތޯ އެވެ. ނަމަވެސް، ނަޝީދު ރިޔާސަތުގައި އިންނަވައިގެން މަޖިލީހުގެ ރައީސްކަމަށް ހުށަހަޅައި ބޭފުޅެއްގެ ނަމަށް ވިޕްލައިނެއް ކަނޑައެޅުމަށްނެގި ވޯޓަށްފަހު، ނަން ހުށަހަޅަންދިން ފުރުސަތާއެކު މުޅި މަންޒަރު ކުރިން ހީވެސް ނުކުރާ ގޮތަކަށް ބަދަލުވެގެން ދިއަ އެވެ.\nރައީސް ނަޝީދުގެ ނަން ފާސްކުރުމަށް މެންބަރުން ވޯޓު ދެއްވަނީ - އަހުމަދު ޝުރާއު | އަވަސް\nނަމެއް ހުށަހެޅުމަށް ލިބިވަޑައިގެންނެވި ފުރުސަތުގައި، ކެމްޕެއިނުގެ ތެރެއިން އެމްޑީޕީގެ ތެރޭގައި ބައިބައިވުން އުފެދިފައިވާކަމަށް ވިދާޅުވެ އަސްލަމް ވަނީ ހިތާމަފާޅު ކުރައްވައިފަ އެވެ. އަދި އަސްލަމް ވަނީ އެމްޑީޕީ އެކަތިގަނޑަކަށް ހައްދަވައި، ބައިބައިވުމުގެ ފުރުސަތު ނުދިނުމަށްޓަކައި، ރައީސް ނަޝީދުގެ ނަން ފުޅު ހުށަހަޅުއްވައިފަ އެވެ. އެކަމަށް ތަނާޒުލްވާކަމަށް ނަޝީދު ވިދާޅުވުމުން، އަފީފަށް ލިބުނު ފުރުސަތުގައިވެސް ވަނީ މަޖިލީސް އިންތިހާބުގެ ތެރެއިން އެމްޑީޕީ ރައްޔިތުންނަށްވި ވައުދު ފުއްދުމަށްޓަކައި، އަސްލަމްގެ ހުށަހެޅުއްވުން ގަބޫލު ކުރެއްވުމަށް ނަޝީދަށް އިލްތިމާސްކުރައްވައިފަ އެވެ.\nމަޖިލީހުގެ ރައީސްކަމަށް ކެމްޕެއިން ކުރެއްވި ދެބޭފުޅުންވެސް އެދިވަޑައިގެންނެވުމާއެކު ނަޝީދު ވަނީ "ގާތް ރަހުމަތެރިއަކަށް" ފޯނު ކޯލެއް ކުރެއްވުމަށްފަހު، އެ ހުށަހެޅުން ގަބޫލުކުރައްވާކަމަށް ވިދާޅުވެފަ އެވެ. ނަޝީދުގެ ނަން ހުށަހަޅަން ފާސްވެގެންދިއައީ އެމްޑީޕީ ޕީޖީގެ 64 މެމްބަރުންގެ އިއްތިފާގުންނެވެ.\nނަޝީދުގެ ފޯނު ކޯލެއް "ގާތް ރަހުމަތެރިއަކަށް"\nރައީސް ސޯލިހުއާ ނަޝީދު އާދެމެދު އޮންނަ "ހިތާ ހިތުގެ ގުޅުމަށް" މި އަރައިރުމުގެ ތެރެއިން ލޮޅުން އަރާފައިވާކަމަށް ގިނަ ބަޔަކު ދިއައީ ބުނަމުންނެވެ. އަދި ދެބޭފުޅުންގެ މެދުގައި ކުޑައިރުއްސުރެ އޮންނަ ރަހުމަތްތެރިކަން ނިމުމަކަށް އައީތޯ ވެސް ސުވާލު އުފެދުނެވެ. ނަމަވެސް، މަޖިލީހުގެ ރައީސް ކަމަށް އެމްޑީޕީ މެމްބަރުން ހުށަހެޅުން ގަބޫލުކުރެއްވުމުގެ ކުރިން، ނަޝީދު ވަނީ ރިޔާސަތު ދޫކުރައްވައި، "ގާތް ރައްޓެއްސަކަށް" ފޯނު ކޯލެއް ކޮށްލަން ބޭނުންފުޅުވާކަމަށް ވިދާޅުވެފަ އެވެ. ސީދާ ވިދާޅުނުވި ނަމަވެސް، ބެލެވޭ ގޮތުގައި، ނަޝީދު އެ ހުށަހެޅުން ގަބޫލުކުރެއްވީ ރައީސް ސޯލިހުގެ އިޒުނަ ހޯއްދަވައިގެންކަމެވެ.\nމެންބަރުން ހުށަހެޅުން ގަބޫލުފުޅު ކުރެއްވުމުގެ ކުރިން ނަޝީދު ފޯނު ކޯލެއް ކުރެއްވި - އަހުމަދު ޝުރާއު | އަވަސް\n"އިމްތިހާނުން" އެމްޑީޕީ ފާސްވެއްޖެ\nމިރޭގެ ބައްދަލުވުމުގެ ކުރިން އެންމެންގެ ހިތުގައި އުފެދިފައި އޮތް ސުވާލަށް އެމްޑީޕީން ވަނީ ވަރަށް ފުރިހަމަ ޖަވާބެއް ދީފަ އެވެ. ޕާޓީގެ ކޯޅުން ބޮޑުވެ، މަޖިލީހުގެ ރައީސްކަމަށް އަފީފް ވިއަސް އަސްލަމް ވިއަސް ވަޑައިގެންނެވިނަމަ، އެ މައްސަލަ ހައްލުނުވާނެ މަންޒަރުގެ މަލަމަތި ފެނިގެން ދިޔަ އެވެ.\nނަމަވެސް، އެންމެން ސިއްސުވާލި ނިންމުމާއެކު، އެތެރޭގެ އިންތިހާބެއްގެ ތެރެއިން ޕާޓީ ދެކަފިވެގެން ދިޔުން އެވަނީ ހުއްޓުވައިފަ އެވެ. ހުރިހާ ބޭފުޅުންނަށް ވެސް ސުވާލެއްނެތި އިއްތިފާގުވެވޭނެ ބޭފުޅެއްގެ ނަން ހުށަހެޅީ އެވެ. އެއް ފަހަރުން ދެކަފިވެގެން ދިޔަ ޕާޓީ އެއްތަންވީ އެވެ.\nޕާޓީގެ ހުށަހެޅުން ނަޝީދު ގަބޫލުކުރެއްވުމާއެކު ދަރުބާރުގޭގެ ރަންނަބަނޑޭރި މާލަން ގުގުމާއިގެންދިއަ އަތްތިލަބަޑީގެ އަޑުން، އެމްޑީޕީ ތެރޭގައި އުފެދުނު ބައިބައިވުން ކުއްލިއަކަށް ނެތިގެން ދިޔައީ އެވެ. އުފެދޭ ހިޔާލުތަފާތުވުމަކުން ގައުމުގެ އެންމެ ނުފޫޒުގަދަ ދެ ބޭފުޅުންގެ މެދުގައި އޮތް ރަހުމަތެރިކަމަށް ގުޑުމެއް ނާންނަކަން ސާބިތުކޮށްދިނީ އެވެ.


އިންކަމް ސަޕޯރޓް އެލަވަންސްގެ ދެވަނަ ފިޔަވައްސަށް ހުޅުވާލައިފި – DhiDaily\nއިންކަމް ސަޕޯރޓް އެލަވަންސްގެ ދެވަނަ ފިޔަވައްސަށް ހުޅުވާލައިފި\nކޮވިޑް-19ގެ ސަބަބުން އާމްދަނީއަށް ނުރަނގަޅު އަސަރު ކޮށްފައިވާ މީހުންނަށް ސަރުކާރުން އެހީތެރިވުމަށް މިދިޔަ އޭޕްރީލް މަހުން ދެމުންގެންދާ އިންކަމް ސަޕޯރޓް އެލަވަންސްގެ ދެވަނަ ފިޔަވައްސަށް ހުޅުވާލައިފިއެވެ.\nއިކޮނޮމިކް މިނިސްޓްރީން ގެޒެޓުކޮށްފައިވާ ލިޔުމާއި ހަވާާލާދީ ބުނެފައިވަނީ ދެވަނަ ފިޔަވަހީގައި އިންކަމް ސަޕޯރޓް ދިނުމަށް ހަމަޖެހިފައިވަނީ، ޖުލައި، އޯގަސްޓް އަދި ސެޕްޓެމްބަރ މަހަށެވެ. އަދި ކޮންމެ މަހެއްގެވެސް ފޯމު ހުށަހެޅުމަށް ކަނޑައެޅޭ އެންމެ ފަހު ދުވަހުގެ ކުރިން ފޯމު ހުށަހެޅުމަށް ވަނީ އިލްތިމާސް ކުރައްވާފައެވެ.\nދެވަނަ ފިޔަވަހީގެ ފޯމުތައް ހަމައެކަނި ބަލައިގަންނަން ހަމަޖެހިފައިވަނީ ޖޮބް ސެންޓަރ އެމްވީ ގެ ވެބް ސައިޓުންނެވެ. އަދި އޮންލައިންކޮށް ހުށަހެޅުމަށް އުޒުރުވެރިވާ ފަރާތްތަކުން އީ ފާސް އެކައުންޓެއް ހައްދަވައި، އޮންލައިން ފޯމު ފުރިހަމަ ކުރެއްވުމަށްފަހު ހުށަހެޅުއްވުމަށް ވަނީ އަންގާފައެވެ. މިކަން ކުރާނެ ގޮތުގެ މަޢުލޫމާތު އެ ވެބްސައިޓުން ލިބޭނެކަމަށްވެސް މި އިޢުލާނުގައިވެއެވެ.\nޖުލައި މަހުގެ އެލަވަންސްއަށް ހުށަހެޅުމަށް ބަޔާން ކޮށްފައި އޮތް އެންމެފަހުގެ ތާރީޚަކީ 31 އޯގަސްޓްއެވެ. އަދި އޯގަސްޓްމަހަށް ވެސް އޮތް އެންމެފަހުގެ ތާރީޚަކީ ހަމަ 31 އޯގަސްޓްއެވެ. ސެޕްޓެމްބަރ މަހަށް އޮތް އެންމެ ފަހުގެ ތާރީޚަކީ 30 ސެޕްޓެމްބަރ އެވެ.


މާރިޗު 2018އައްސަލާމު ޢަލައިކުމް\nލޮލުރޯގާ(Conjunctivitis) އަކީ ލޮލަށް އެންމެ އާންމުކޮށް ދިމާވާ އެއް މައްސަލަ އެވެ. ލޮލުރޯގާ އޭ ކިޔަނީ ލޮލުގެ ހުދުކަޅީގެ މަތީގައިވާ ތުނި ދުލި ދުޅަވެ ރަތްވެ ޖަރާސީމު އެޅުމަށެވެ. ފަސޭހައިން ގައިންގަޔަށްއަރާ މިބަލިކޮންމެ އުމުރު ފުރައެއްގެ ކޮންމެ މީހަކަށްވެސް ޖެހިދާނެ އެވެ. ވަރަށް ތުއްތު ކުދިންނަށް ވެސް ލޮލުރޯގާ ޖެހޭ ފަހަރު އާދެއެވެ. ގިނަ ފަހަރު ގޭގެ ކޮންމެ ވެސް ބޮޑުމީހަކަށް ޖެހުމުން ނޫނީ ރޯގާޖެހިފައިވާ މީހުންނާއެކީގައި ވަގުތު ހޭދަކުރުމުން ވެސް ރޯގާ ޖެހޭގޮތް މެދުވެރިވެއެވެ. ލޮލުރޯގާ […]\n22 މާރިޗު, 2018 އެއްވެސް ޚިޔާލެއް ހުށަހަޅާފައި ނެތް\nއުރަމަތީގެ ކެންސަރު ޖެހުމުގެ ފުރުޞަތު ކޮންމެ މީހަކަށްމެ އޮވެއެވެ. އުރަމަތީގެ ކެންސަރަކީ އަންހެނުންނަށްޖެހޭ އެންމެ އާންމު ކެންސަރެވެ. އުރަމަތި އުފެދިފައިވަނީ މިލިޔަނަށްވުރެ ގިނަ ސެލް ތަކަކުންނެވެ. ހަށިގަނޑުގައިވާ ހުރިހާ ސެލްތަކެއް ވެސް މަސައްކަތް ކުރަމުންދަނީ ވަކި ހަމަތަކެއްގެ މަތިންނެވެ. މިގޮތުން ހަށިގަނޑުގައިވާ ސެލްތައް އެއްވެސް ކޮންޓްރޯލެއްނެތި އިތުރުވާ އިތުރުވުމަށް “ކެންސަރޭ” ކިޔައެވެ. އުރަމަތީގައި ވެސް މިފަދަ ގޮތަކަށް އެއްވެސް ކޮންޓްރޯލެއްނެތި އުރަމަތީގެ ސެލްތައް އިތުރުވާ އިތުރުވުމަކީ “އުރަމަތީގެ ކެންސަރު” އެވެ. މިގޮތަށް ބަދަލުވާ ސެލްތައް ހަށިގަނޑުގެ އެހެން […]\nސިކުނޑި ދުޅަވު(encephalitis)މަކީ ސިކުނޑީގައި ޖަރާސީމު އަޅައި ދުޅަވުމެވެ. ސިކުނޑި ދުޅަވުމަކީ ނުރައްކާތެރި އެތައް މައްސަލަތަކެއް ފެންމަތިކުރުވަފާނެ ބައްޔެކެވެ. މިއީ އެހާ އާންމު ބައްޔެއް ނޫނެވެ. ބަލިޖެހުމުގެ ފުރުޞަތު އެންމެ ބޮޑީ ކުޑަކުދިންނާ، މުސްކުޅިން، އަދި ހަށިގަނޑުގެ ދިފާއީ ބާރު ދަށްވެފައިވާ މީހުންނަށެވެ. އާންމު ގޮތެއްގައި ސިކުނޑި ދުޅަވުން ކުރިމަތިވަނީ ކޮންމެ ވެސް ކަހަލަ ވައިރަސް އެއްގެ ސަބަބުންނެވެ. ބަލިޖެހޭ ގިނަ މީހުން އެއްކޮށް ރަގަޅުވެއެވެ. ބަލިން ރަގަޅުވުމުގެ ފުރުޞަތު ބަރޯސާވަނީ ބަލިޖެހެން މެދުވެރިވި ވައިރަސް އަދި ބަލީގެ […]\n10 މާރިޗު, 2018 އެއްވެސް ޚިޔާލެއް ހުށަހަޅާފައި ނެތް\nޖުމުލަ (الجُمْلَةُ) މުޞަންނިފު: އަލްއުސްތާޛު ޢަބްދުލްމުޢީދު ޙަސަން ޖުމުލަ (الجُمْلَةُ) ޖުމުލަ ބެހިގެންވަނީ ދެބަޔަކަށެވެ. އެއީ: އިސްމިއްޔަ ޖުމުލަ (الاِسْمِيَّةُ) ފިޢުލިއްޔަ ޖުމުލަ (الفِعْلِيَّةُ) އިސްމިއްޔަ ޖުމުލަ އިސްމިއްޔަ ޖުމުލައަކީ، އިސްމަކުން (ނަމަކުން) ފެށޭ ޖުމުލައެވެ. އޭގެތެރޭގައި ހިމެނެނީ، ފެށުމާއި ޚަބަރުގެ މައްޗަށް އެކުލެވޭ ޖުމުލައާއި، إِنَّ وأخواتها ހިމެނޭ ޖުމުލައެވެ. ފެށުމާއި ޚަބަރުގެ މައްޗަށް އެކުލެވޭ ޖުމުލަ: مبتدأ (ފެށުން) އާއި، خبر (ޚަބަރު) ގެ މައްޗަށް އެކުލެވޭ ޖުމުލައިގެ މިސާލު: المَطَرُ غَزِيرٌ ވާރޭ […]


SunOnline: Thakandhoo fenaai narudhamaage masahkai rasmeekoh ifthithaahu koffi\nތަކަންދޫ ފެނާއި ނަރުދަމާގެ މަސައްކަތް ރަސްމީކޮށް އިފްތިތާހު ކޮށްފި\nފާޠިމަތު ނަޒީފާ އަޙްމަދު 02 Dec 2021, 18:03\nތަކަންދޫ ފެނާއި ނަރުދަމާގެ މަސައްކަތް ރަސްމީކޮށް އިފްތިތާހު ކުރުން -- ފޮޓޯ/ އެމްޑަބްލިޔުއެސްސީ\nއެމްޑަބްލިޔުއެސްސީން ހއ. ތަކަންދޫގެ ފެނާއި ނަރުދަމާ ނިޒާމު ގާއިމުކުރުމުގެ މަސައްކަތް ރަސްމީކޮށް އިފްތިތާހު ކޮށްފިއެވެ.\nއެކަމަށްޓަކައި މިއަދު ތަކަންދޫގައި ބޭއްވި ރަސްމިއްޔާތުގައި އެ މަސައްކަތް އިފްތިތާހު ކޮށްދެއްވީ އެމްޑަބްލިޔުއެސްސީގެ މެނޭޖިން ޑިރެކްޓަރު ހަސަން ޝާހު އާއި ހއ. އަތޮޅު ކައުންސިލްގެ ރައީސް މޫސާ ޝަފީގުގެ އިތުރުން ތަކަންދޫ ކައުންސިލްގެ ރައީސް ހުސައިން ނައީމުއެވެ.\nއެމްޑަބްލިއުއެސްސީން ބުނީ ތަކަންދޫގައި ފެނާއި ނަރުދަމާގެ ނިޒާމު ގާއިމްކުރުމަށް ބޭނުންވާ ހޮޅިއާއި އެހެނިހެން ތަކެތި މިހާރު އެރަށަށް ގެންގޮސްފައިވާކަމަށެވެ. ފެން ޕްލާންޓް ބެހެއްޓުމަށް އިމާރާތްކުރާ ފެސިލިޓީ ބިލްޑިން އިމާރާތް ކުރުމުގެ 46 ޕަސެންޓް މަސައްކަތް މިހާރު ވަނީ ނިމިފައި ކަމަށް އެ ކުންފުނިން ބުންޏެވެ.\nހއ. ތަކަންދޫ ފެނާއި ނަރުދަމާގެ މަސައްކަތް ރަސްމީކޮށް އިފްތިތާހު ކުރުމުގެ ތެރެއިން -- ފޮޓޯ/ އެމްޑަބްލިޔުއެސްސީ\nއެމްޑަބްލިއުއެސްސީން ބުނީ ފެނުގެ ނިޒާމް ގާއިމް ކުރުމުގެ މަސައްކަތުގެ ދަށުން ތަކަންދޫގައި 8.37 ކިލޯމީޓަރުގެ ފެން ހޮޅީގެ މައި ނެޓްވޯކެއް އަޅަން ހަމަޖެހިފައިވާކަމަށެވެ.\nއަދި އާރުއޯ ފެސިލިޓީ ބިލްޑިން އިމާރާތް ކުރުމާއި ފެން އުފެއްދުމަށްޓަކައި ދެ އާރުއޯ ޕްލާންޓް ބެހެއްޓުމުގެ އިތުރުން ފެން ރައްކާކުރުމަށްޓަކައި ތިން ތާނގިވެސް ބަހައްޓާނެ ކަމަށް އެ ކުންފުނިން ބުންޏެވެ.\nއޭގެ އިތުރުން ހިމަންދޫގެ ގޭގޭގައި ފެންމީޓަރު ބަހައްޓައި، ފެނުގެ ކަނެކްޝަން ގުޅައިދީ، ގެތަކަށް ރައްކާތެރި ބޯފެން ފޯރުކޮށްދިނުމުގެ މަސައްކަތްކުރަން ވަނީ ހަމަޖެހިފައެވެ.\nމި މަޝްރޫއުގައި ހިމެނޭ ނަރުދަމާ ނިޒާމުގެ މަސައްކަތުގެ ދަށުން ތަކަންދޫގައި 6.33 ކިލޯމީޓަރުގެ ދިގު ނަރުދަމާ މައި ނެޓްވޯކެއް އެޅުމަށް ވަނީ ހަމަޖެހިފައެވެ.\nމީގެ އިތުރުން 1.04 ކިލޯމީޓަރުގެ ޕަންޕިން ލައިން އަޅާނެއެވެ. ހަމައެއާއެކު ތިން ޕަންޕިން ސްޓޭޝަނާއި އަދި އެއް ސީ އައުޓް ފްލޯ ގާއިމުކުރުމުގެ މަސައްކަތްވެސް މި މަޝްރޫގެ ތެރެއިން އެ ކުންފުނިން ކުރާނެއެވެ.\nއަދި ގޭގޭގައި ޖަންކްޝަން ބަހައްޓައި، ނަރުދަމާ ކަނެކްޝަން ގުޅައިދީ ތަކަންދޫގެ ގެތަކަށް ނަރުދަމާގެ ހިދުމަތް ފޯރުކޮށްދޭނެކަމަށް އެމްޑަބްލިއުއެސްސީއިން ބުންޏެވެ.\nމީގެ އިތުރުން މި މަޝްރޫއުގެ ދަށުން ފެނާއި ނަރުދަމާ ނިޒާމް ހިންގާ ބެލެހެއްޓުމަށް ބޭނުންވާ ޖަނެރޭޓަރު ސެޓާއި ވެހިކަލް އަދި ފެން ތަހުލީލު ކުރުމަށް ބޭނުންވާ ސާމާނު ފޯރުކޮށްދިނުމަށްވެސް ވަނީ ހަމަޖެހިފައެވެ.\nތަކަންދޫގެ ފެނާއި ނަރުދަމާގެ މަޝްރޫއަކީ ޖުމްލަ 76.75 މިލިއަން ރުފިޔާއަށް މިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާއިން އެމްޑަބްލިއުއެސްސީ އާ ހަވާލުކޮށްގެން ހިންގާ މަޝްރޫއެކެވެ.


SunOnline: Terrorism gaanoonuge islaahuthah avaskuran party thakaa mashvaraa kuranee\nޓެރަރިޒަމް ގާނޫނުގެ އިސްލާހުތައް އަވަސްކުރަން ޕާޓީތަކާ މަޝްވަރާކުރަނީ\nމުހައްމަދު މުޒައްޔިން ނާޒިމް 12 Sep 2019, 12:20\nމަޖިލީހުގެ ރައީސް، ޕީޖީ ލީޑަރުންނާއެކު: ޓެރަރިޒަމް މަނާކުރުމުގެ ގާނޫނަށް އިސްލާހު ގެންނަ ބިލުގެ މަސައްކަތް އަވަސް ކުރުމަށް ޕީޖީ ލީޑަރުންނާ މަޝްވަރާ ކުރައްވާނެކަމަށް މަޖިލީހުގެ ރައީސް ވިދާޅުވި --- ފޮޓޯ/ މަޖިލިސް\nޓެރަރިޒަމް މަނާކުރުމުގެ ގާނޫނަށް ސަރުކާރުން ހުށަހެޅި އިސްލާހުތަކުގެ މަސައްކަތް އަވަސްކުރުމަށް ޕާޓީތަކުގެ ޕާލިމަންޓަރީ ގުރޫޕުގެ ލީޑަރުންނާ މަޝްވަރާ ކުރުމަށް ނިންމައިފިއެވެ.\nސަރުކާރުގެ ފަރާތުން ހެންވޭރު ދެކުނު ދާއިރާގެ މެމްބަރު ހުސައިން ޝަހީމް މިއަދު މަޖިލީހަށް ހުށަހެޅުއްވި ޓެރަރިޒަމް މަނާކުރުމުގެ ގާނޫނަށް އިސްލާހު ގެނައުމުގެ ބިލުގެ ފުރަތަމަ ކިޔުން މިއަދު ވަނީ އިއްވާފައެވެ.\nމަޖިލީހުގެ ގަވައިދުގައި ވާ ގޮތުން ފުރަތަމަ ކިޔުން އިއްވުމަށްފަހު އެ ބިލެއްގެ އިބްތިދާއީ ބަހުސް ބޭއްވޭނީ އޭގެ ހަތް ދުވަސް ފަހުންނެވެ. އެހެން ނަމަވެސް ޕާޓީތަކުގެ ލީޑަރުން އެއްބަސްވާނަމަ ތިން ދުވަސް ތެރޭގައިވެސް އިބްތިދާއީ ބަހުސް ބޭއްވިދާނެކަމަށް ގަވައިދުގައި ވެއެވެ.\nމިދިޔަ ބުރާސްފަތި ދުވަހުން ފެށިގެން މަޖިލިސް ޗުއްޓީއަށް ގޮސްފައި ވަނިކޮށް، ޓެރަރިޒަމްގެ ގާނޫނަށް އިސްލާހު ގެނައުމަށްޓަކައި އެމްޑީޕީއިން އެދިގެން ދައުރުން ބޭރުން މިއަދު ބޭއްވި ޖަލްސާގައި ވާހަކަ ދައްކަވަމުން މަޖިލީހުގެ ރައީސް މުހައްމަދު ނަޝީދު ވިދާޅުވީ ބިލުގެ އިބްތިދާއީ ބަހުސް ތިން ދުވަސް ތެރޭ ބޭއްވުމަށް މަޝްވަރާ ކުރައްވާނެ ކަމަށެވެ.\n"ދެން ޖަލްސާއެއް ބޭއްވޭނެ ދުވަސް ދެންނެވޭނީ، ސިޔާސީ ޕާޓީތަކުގެ [ޕާލަމެންޓްރީ ގްރޫޕުތަކުގެ] ލީޑަރުންނާ މަޝްވަރާ ކުރުމަށްފަހު،" ރައީސް ނަޝީދު ވިދާޅުވިއެވެ.\nއެމަނިކުފާނު ވިދާޅުވީ ތިން ދުވަސް ތެރޭގައި ޖަލްސާ ބޭއްވުމަށް ޕީޖީ ލީޑަރުން އެއްބަސްވާނަމަ ދެން ޖަލްސާއެއް އޮންނާނީ އަންނަ ހަފްތާގެ ހޯމަ ދުވަހު (16 ސެޕްޓެމްބަރު)ގައި ކަމަށެވެ. އެގޮތަށް ކަން ނުހިނގާނަމަ ދެން ޖަލްސާ އޮންނާނީ ގަވައިދުގައި ވާ ގޮތުގެ މަތިން ހަތް ދުވަސް ތެރޭގައި ކަމަށްވެސް ވިދާޅުވިއެވެ.\n"މަޖިލީހުގެ ގަވާއިދާއި އިޖުރާއަތްތައް އަޅުގަނޑު ހިފަހައްޓާ ދޭނަން. ސަރުކާރުން ބޭނުން ވިޔަސް، ކުންފުންޏަކުން ބޭނުން ވިޔަސް، އަދި އަމިއްލަ ފަރުދުން ބޭނުންވި ކަމުގައިވިޔަސް. މި މަޖިލިސް ހިނގާނީ، މި މަޖިލީހުގެ ގަވައިދުގައިވާ ގޮތުގެ މަތިން،" ނަޝީދު ވިދާޅުވިއެވެ.\nމަޖިލީހުގެ ގަވައިދުގައިވާ ގޮތުން، ދައުރުން ބޭރުން ޖަލްސާއެއް ބާއްވަން މަޖިލީހުގެ ތިން ބައިކުޅަ އެއްބައި މެމްބަރުން ސަބަބު ބަޔާންކޮށް، ސޮއިކޮށް ރައްޔިތުންގެ މަޖިލީހަށް ހުށަހަޅައިފިނަމަ، އެ ހުށަހެޅުން ހުށަހަޅާތާ 14 ދުވަހުގެ ތެރޭގައި ޖަލްސާއެއް ބާއްވަން ވާނެއެވެ.\nޓެރަޒަމް ގާނޫށް އިސްލާހު ގެނައުމުގެ ބިލު މަޖިލީހަށް މިއަދު ހުށަހެޅީ، އެ އިސްލާހުތައް ވީހާވެސް އަވަހަކަށް ފާސްކޮށްދިނުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އެދިވަޑައިގެންފައި ވަނިކޮށެވެ.\nމިހާރު މަޖިލީހަށް ހުށަހަޅާފައިވާ ބިލުގައި "ޓެރަރިޒަމް" ވަނީ ވަރަށް ފުޅާކޮށް މާނަކޮށްފައެވެ. އަދި ބައެއް ކުށްތަވެސް ވަރަށް ތަފްސީލީ ގޮތެއްގައި ވަނީ ލިޔެފައެވެ. ޓެރަރިޒަމް ހުއްޓުވުމަށް ބިލުގައި ވަނީ ބޮޑެތި ބާރުތަކެއްވެސް ދައުލަތައް ދީފައެވެ.\nއެގޮތުން ކޯޓު އަމުރަކާ ނުލާ މީހުން ހައްޔަރު ކުރުމުގެ ބާރު ފުލުހުންނަށް ދިނުމަށް ބިލުގައި ވަނީ ހިމަނާފައެވެ. މީގެ އިތުރުން ހަނގުރާމައަށް ގޮސް އަނބުރާ ރާއްޖެ އަންނަ ފަރާތްތަކާ މެދު އަމަލު ކުރާނެ އުސޫލުތަކެއްވެސް އެ ބިލުގައި ވަނީ ހިމަނަފާއެވެ. އެގޮތުން އެމީހުން ފަރުވާ ދިނުމަށްފަހު، އަނބުރާ މުޖުތަމައުއަށް ނެރުމަށްޓަކައި ނިޒާމެއް ވެސް ވަނީ ހިމަނާފައެވެ.


Bashar Ah Dhey Hamalaa Thakun Syria Rayyithunnah Araameh Libeyne Kamah Heekuran- Trump - Vaguthu\nބަޝާރަށް ދޭ ހަމަލާތަކުން ސީރިޔާ ރައްޔިތުންނަށް އަރާމެއް ލިބޭނެކަމަށް ހީކުރަން- ޓްރަމްޕް\nއެމެރިކާ އާއި އެޤައުމާ ގުޅިފައިވާ ޤައުމުތަކުން ސީރިޔާގެ ސަރުކާރަށް އަމާޒުކޮށް ދޭން ފެށި ވައިގެ ހަމަލާތަކުގެ ސަބަބުން ސީރިޔާގެ ރައްޔިތުންގެ ހާލަތު ރަނގަޅުވެ، އެފަރާތްތަކަށް އަރާމެއް ލިބޭނެކަމަށް އުންމީދުކުރާކަމަށް އެމެރިކާގެ ރައީސް ޑޮނަލްޑް ޓްރަމްޕް ބުނެފިއެވެ.\nޓްރަމްޕް މިހެން ބުނެފައިވަނީ ވައިގެ ހަމަލާތައް ދޭން ފަށާފައިވާކަން ހާމަކުރުމުގެ ގޮތުން ދިން ޕްރެސް ބްރީފިން އެއްގައެވެ.\nމި ނޫސްވެރިންގެ ބައްދަލުވުމުގައި ވާހަކަ ދައްކަމުން ޓްރަމްޕް ބުނެފައިވަނީ ފުރަތަމަ ބޮޑު ހަނގުރާމަ ނިމުނުއިރު، ކެމިކަލް ހަތިޔާރުގެ ސަބަބުން އެއް މިލިއަނެއްހާ މީހުން މަރުވިކަމަށެވެ. އަދި، އަލުން މިފަދަ ކަމެއް އިޔާދަވުމުގެ ފުރުޞަތު ދެވެން ނެތްކަމަށްވެސް އޭނާ ބުނެފައިވެއެވެ.\nއެމެރިކާ އާއި އިނގިރޭސިވިލާތް އަދި ފަރަންސޭސިވިލާތުން ގުޅިގެން، ބަޝާރުލް އަސަދުގެ ފައުޖުތަކަށް އަމާޒުކޮށް ހަމަލާ ދެމުންދާއިރު، އެޤައުމުތަކުން ބުނެފައިވަނީ ހަމަލާތައް ދެމުންދަނީ ކެމިކަލް ހަތިޔާރުތައް ގުދަންކޮށްފައި ހުރި ތަންތަނަށްކަމަށެވެ.\nވެރިރަށް ދިމިޝްގާއި ހޮމްސް އަދި ބައެއް އެހެން ހިސާބުތަކުންވެސް މިއަދާއި ރޭ ފަތިހު ވަރުގަދަ ގޮވުންތަކުގެ އަޑު އިވިފައިވެއެވެ.\nއެމެރިކާއިން އިސްވެ އޮވެ ސީރިޔާއަށް ހަމަލާ ދެމުންދާއިރު އެޤައުމުން މި ފިޔަވަޅު އެޅުމުގެ އެންމެ ބޮޑު އެއް ސަބަބަކީ، އިރުމަތީ ޣޫތާގެ ދޫމާއަށް ކެމިކަލް ހަމަލާއެއް ދިނުންކަމަށް އެމެރިކާއިން ބުނެފައިވެއެވެ.\nމިކަމާ ގުޅިގެން ސީރިޔާއާ ވަފާތެރި ރަޝިޔާއިން ދަނީ ދެކޮޅު ހަދަމުންނެވެ. އަދި، އެޤައުމުގައި މިހާރު ކެމިކަލް ހަތިޔާރު ނެތްކަމަށްވެސް އޭނާ ބުނެފައިވެއެވެ.\nކުއްލިއަކަށް އިވުނު ބާރުގަދަ އަޑުފަތްގަނޑާއެކު އެތައް ބަޔަކު ބިރުން "ފިއްކަނޑައިގެން"\nއިނގިރޭސި ވިލާތުގެ4މިސްކިތަކަށް ހަމަލާދީފި\nއޭޕްރީލް 14, 2018 13:37\n1991 ވަނަ އަހަރު އިރާޤްގެ ރައްޔިތުންނަށް އަރާމެއް ހޯދާދިނުމަށް މުޅި އިރާޤް ތަޅާ ސުންނާފަތިކޮށް އެތަކެއް މިލިއަން އާންމުން އެއްވެސް ކުށަކާނުލައި މެރީމު! އެކަމަކު ނަންވާނީ ހިޓިލަރު.\nއޭޕްރީލް 14, 2018 18:09\nހުސޭނުބެއަކަށް ނޭނގުނެއްނު...އެމެރިކާއާއި އެމީހުންގެ އެކުވެރީން އެއްވެސް ހާލެއްގަ މީހުންނެއްނުމަރާނެ .(އެމީހުން ބުނާގޮތުން)\nއެމީހުން ކުރާހާވެސް ކަމަކީ މުސްލިމު ގައުމުތަކުން ނުރައްކާތެެރި ހަތިޔާރު ނައްތާލުން.\nއޭޕްރީލް 14, 2018 16:58\nއިޒުރޭލަށް ކޮށްދޭކަމެއް ތީ މޮޅެތި ވާހަކަ ނުދައްކާ


Mohamed Siruhan: ރައީސް ނަޝީދަށް ލާދީނީ އެވޯޑެއް....\nމިހާތަނަށް އިސްލާމީޤައުމެއްގެ ވެރިއެއްގެ ޒިންމާގެ ދަށުން ރަސޫލުބޭކަލެއްގެ މައްޗަށް ކާޓޫނެއް ކުރެހިފައެއް ނެތެވެ. ނަމަވެސް ރައީސް ނަޝީދުގެ ކެބިނެޓުން ފާސްކޮށްވަނީ އިސްލާމީ ދިވެހި މި ޖައްވަށް ޢީސާގެފާނުގެ މައްޗަށް ކާޓޫނު ކުރަހާފައެވެ. ވީމާ ރައީސް ނަޝީދުއަށް ލާދީނީ އެވޯޑެއް ޙައްޤު ވެއްޖެއެވެ. މީގެ ކުރިންވަނީ ކަނޑު އަޑިގައި ކެބިނެޓްގެ މީޓިންއެއް ބާއްވާ އެވޯޑެއް ޚާސިލްކޮށްފައެވެ.\nރާއްޖޭގައި މިވަގުތު އެންމެ ހޫނުކޮށް ފެތުރި ކަންފަތްތަކަށް ވަންނަމުން، ފަލަކޮށް ލޯތަކަށް ފެންނަމުންދާ ސުރުޚީތަކަކީ ބުދު މޮނިއުމެންޓްގެ ޚަބަރުތަކެވެ. އެކަމަކު ޢީސާގެފާނުގެ މައްޗަށް ކުރެހުނު ކާޓޫނުތަކުގެ ޚަބަރުތައް ވަނީ ހަނދާނުންފިލާފައެވެ. ރަސޫލެއްގެ މައްޗަށް ކާޓޫނެއް ކުރެހުމަކީ މާ ބޮޑު ޖަރީމާތަކެކެވެ. ސަލަފް ޖަމްޢިއްޔާގެ ނޫސްބަޔާން ކިޔާލުމުން ތިބޭފުޅާއަށް އެކަން ވިސްނިލައްވާނެއެވެ.\nމާތްވެގެންވާ އިސްލާމްދީނުގައިވާ މިފަދަ ބޮޑެތި ފާފަތައް އަދި ޤާނުނީ ގޮތުން ބޮޑެތި ޖަރީމާތަކުގައި ބައިވެރިވެފައިވާ ފަރާތްތަކަށް ޙައްޤު އަދަބު ދިނުމަށް ގުވާލަމެވެ. މިއަދު ދުނިޔޭގައި ބޮޑެތި ބޭފުޅުން އަދަބު ތަކުން ސަލާމަތް ވެވިދާނެއެވެ. ނަމަވެސް ޤިޔާމަތްދުވަހުން އެފަދަ ކުއްތަކަށް ތައުބާނުވެ މަރުވެއްޖެނަމަ ވާނީ ކިހިނެއްހެއްޔެވެ؟\nPosted by Mohamed Siruhan at 8:24 AM


vnews - Nidhaa kotari therein fenunee 80,000 ahvure gina maamui kulhandhuru\nނިދާކޮޓަރި ތެރެއިން ފެނުނީ 80،000 އަށްވުރެ ގިނަ މާމުއިކުޅަނދުރު\nގެއެއްގެ ތެރެއިން ފެނުނު ބޮޑު މާމުއިކުޅަނދުރު ހަތައެއް | ފޮޓޯ: ސީއެންއެން\nކުޅަނދުގެ އަދަދުތައް ދުނިޔެއިން ދަނީ މަދުވަމުންނެވެ. ބައެއް ސަރަހައްދުތަކުން ކުޅަނދުރުގެ ބާވަތްތައް ހުސްވެދާނެ ކަމުގެ ބިރު ވަނީ ހީވެފައެވެ. އެކި ސަބަބުތަކާއި ހެދިއެވެ. ނަމަވެސް، މިއީ އެފަދަ ވާހަކައެއް ނޫނެވެ. މިއީ، އާދަޔާއި ޚިލާފަށް ބޮޑު މާމުއިކުޅަނދުރު ހަތައެއްގެ ވާހަކައެވެ. އަދި، މި ހަތާ ފެނުނު ތަނުގެ ވާހަކައެވެ.\nމިއީ، ސްޕެއިންގެ ސަރަހައްދެއް ކަމަށްވާ އަންދަލޫސިއާގެ ރަށެއް ކަމަށްވާ ގްރެނާޑާގެ ގެއެކެވެ. މިގޭގައި ދިރިއުޅެނީ ދެމަފިރިއެއް އެކަންޏެވެ. އެ މީހުންގެ ގެއަކީ ދިރިއުޅުމަށް އެހާ ފަސޭހަ ތަނެއް ނޫނެވެ. ގޭތެރެއިން ހުއްޓުމެއްނެތި، އިވެމުންދާ އަޑުފައްގަނޑެއްގެ ސަބަބުންނެވެ. މުޅި ގެއިން ގުގުމަމުންދަނީ "ބަޒް" އަޑެކެވެ. ހީވަނީ ކުޅަނދުތަކެއްގެ ސަބަބުން އިވޭ އަޑެއް ހެންނެވެ. ބައެއް ފަހަރު ގޭތެރެއިން ކުޅަނދުރު ފެނެއެވެ. މިކަންތައް ކުރިއަށްދާތާ 1 އަހަރު ވެއްޖެއެވެ.\nއަދި، ނިދުމަށް އުނދަގޫވާ ހިސާބަށް އަޑުފައްގަނޑު ގަދަވުމުގެ ސަބަބުން، އެ ދެމަރިފިރިން ފުލުހުންގެ އެހީތެރިކަން ހޯދިއެވެ. ނަމަވެސް، ފުލުހުންނާއި، އަލިފާން ނިއްވާ މީހުން ކުރި އެއްވެސް މަސައްކަތަކުން، އެފަދަ އެއްވެސް ހިލަމެއް ނުފެނުނެވެ.\nއޭގެފަހުން އެ ސަރަހައްދުގައި ހޫނުމިން މަތިވާން ފެށުމުން، އެ އަޑު ގަދަވާން ފެށިއެވެ. އެމީހުން ދެން އެހީތެރިކަން ހޯދީ ކުޅަނދުރު ގެންގުޅޭ މީހެއް ކަމަށްވާ ސަރޖިއޯ ގެރޭރޯގެ ފަރާތުންނެވެ. "އެ ގޭގައި ދިރިއުޅޭ ދެމަފިރީންނަށް ގޭގައި އުޅުމަށްވެސް ދަތިވާހާ އަޑު ގަދަ. އެ މީހުންނަށް ނުވެސް ނިދޭ،" ގެރޭރޯ ބުންޏެވެ.\nއަޑު އިވޭތަނެއް ހޯދުމަށް ގެރޭރޯ ގޭގެ ފާރުތައްވެސް ނައްޓާން ފެށިއެވެ. ނަމަވެސް، އެ ދެމަފިރީންގެ ނިދާ ކޮޓަރިން ފެނުނީ އޭނާވެސް ސިއްސުވާލި މަންޒަރެކެވެ. ނިދާކޮޓަރީގެ އެއް ފާރުގެ ފަހަތުގައި އޮތީ ބޮޑު މާމުއިކުޅަނދުރު ހަތައެކެވެ. އެ ހަތާގައި 80،000 އަށްވުރެ ގިނަ މާމުއިކުޅަނދުރު ތިބިކަމަށް ގެރޭރޯ ބުންޏެވެ.\n"މިއީ އެތައް އަހަރެއް ވެފައިވާ ހަތައެއް. އަހަރެން ހައިރާންވި، މި ދެމަފިރީންނަށް، މިހަތައާއިއެކު ދިރިއުޅެވޭތީވެސް. ސަބަބަކީ، މާމުއިކުޅަނދުރަކީ ވަރަށް އަޑުގަދަކުރާ ސޫތްޕެއް،" ގެރޭރޯ ބުންޏެވެ.\nއެ ސަރަހައްދަކީ ގިނަ އަދަދެއްގެ މާ އަޅާ ގަސް ހުންނަ ސަރަހައްދެކެވެ. އެހެންކަމުން، މިއީ މާމުއިކުޅަނދުރު އާލާވުމަށް ވަރަށް ރަނގަޅު ސަރަހައްދެކެވެ. އެ ސަރަަހައްދުގެ ވަރަށް ގިނަ ގެތަކުން މާމުއިކުޅަނދުރު ހަތާތައް ފެނިގެން، އެތަކެތި އެހެން ސަރަހައްދުތަކަށް ބަދަލުކޮށްދިނުމަށް އެދި މީހުން ގުޅާ ކަމަށް ގެރޭރޯ ބުންޏެވެ.\nކޮންމެއަކަސް، މިއީ އަންދަލޫސީއާގައި ދިރިއުޅޭ މާމުއިކުޅަނދުރުގެ ޢާއިލާތަކުގެ ކުރިމަގު ރަނގަޅު ކަމުގެ އެއް ނިޝާނެވެ.


Budget faas kuran Jabir voteh nudhevvi! | Mihaaru\nރައްޔިތުންގެ މަޖިލިހުގެ ޖަލްސާއެއްގައި ކާށިދޫ ދާއިރާގެ މެމްބަރު އަބްދުﷲ ޖާބިރު ވާހަކަ ދައްކަވަނީ. --- ފޮޓޯ: މަޖިލިސް\n05 ޑިސެމްބަރ 2019 - 14:16 11 comments\nމަޖިލިހުގެ ބަޖެޓު ދިރާސާ ކުރި ކޮމިޓީން ގެނައި އިސްލާހުތަކާ އެކު، މަޖިލިހުގެ ތަޅުމުން ބަޖެޓު ފާސް ކުރީ 77 މެމްބަރުންގެ އަޣުލަބިއްޔަތުންނެވެ. އަދި އެ ބަޖެޓާ ދެކޮޅަށް ވޯޓު ދެއްވި ހަމައެކަނި މެމްބަރަކީ ޖާބިރެވެ. ބަހުސް މަރުހަލާގައި ޖާބިރު ވަނީ ބަޖެޓަށް ވަރަށް ބޮޑަށް ފާޑު ވިދާޅުވެފަ އެވެ.\nމިދިޔަ މަހުގެ ފަސް ވަނަ ދުވަހު ފިނޭންސް މިނިސްޓްރީން މަޖިލީހަށް ފޮނުވާފައިވަނީ 37.5 ބިލިއަން ރުފިޔާގެ ބަޖެޓެކެވެ. ނަމަވެސް ކޮމިޓީ މަރުހަލާގައި ބަޖެޓަށް އިތުރު ކުރި 366 މިލިއަން ރުފިޔާ އާ އެކު ސަރުކާރުގެ އޮފީސް ހަރަދުތަކާއި ޕީއެސްއައިޕީގެ މަޝްރޫތަކަށް ބަޖެޓު އިތުރު ވެގެންދާނެ އެވެ.\nނަމަވެސް ކޮމިޓީ ރިޕޯޓަށް މަޖިލިހުގައި ބަހުސް ކުރައްވަމުން ޖާބިރު ވިދާޅުވީ ރައީސް އިބްރާހިމް މުހައްމަދު ސޯލިހް ސަރުކާރުގެ ބަޖެޓު އޮތީ ގޯސްކޮށް ކަމަށެވެ. އަދި ސަރުކާރުން ހުށަހެޅީ ދެކޮޅު ނުޖެހޭ ބަޖެޓެއް ކަމަށް ވިދާޅުވެ، ޖާބިރު ވަނީ ވޯޓު ނުދެއްވާނެ ކަން އިއުލާން ކުރައްވައިފަ އެވެ.\n"މި ބަޖެޓު އަޅުގަނޑަށް އެއްވެސް ގޮތަކަށް ކަމަކު ނުދޭ،" ޖާބިރު ވިދާޅުވި އެވެ.\nބަޖެޓު ކަމުނުދަނީ ހާސިލުކުރަންޖެހޭ އެއްވެސް ކަމެއް ނެތުމުންނާއި މިދިޔަ އަހަރުގެ ބަޖެޓަށް ވީގޮތެއް ވެސް ސަރުކާރަށް ބުނެދެވިފައި ނުވާތީ ކަމަށް ޖާބިރު ވިދާޅުވި އެވެ.\n"އަޅުގަނޑުމެންގެ ދާއިރާ އަށް ކޯއްޗެއްތޯ މީގައި ޖަހާފައި ހުރީ. ވިދާޅުވެ ބައްލަވާ ކާށިދޫ އަށް ކޯއްޗެއްތޯ ހުރީ އިއްޒަތްތެރި މަނިކުފާނު. އަޅުގަނޑު މަނިކުފާނަށް ސިޓީއެއް ފޮނުވިން، ކޮބާތޯ އެއާޕޯޓާ ބެހޭ ވާހަކަ؟ ނެތް. ކީއްވެގެންތޯ ނުޖަހަންވީ" ޑީއާރުޕީގެ ލީޑަރު ކަން ވެސް ކުރައްވާ ޖާބިރު ވިދާޅުވި އެވެ.\nޖާބިރު އިއްޔެ ވަނީ ސަރުކާރުން މަޖިލިހަށް ހުށަހެޅި އިންކަމް ޓެކުހަށް ނަފްރަތު ކުރާ ކަމަށް ވިދާޅުވެ، އެ ބިލަށް ވެސް ދެކޮޅު ހައްދަވައިފަ އެވެ. އެކަމަކު، އެ ބިލަށް ވޯޓަށް އެހި ގަޑީގައި ޖާބިރު މަޖިލިހުގެ ތަޅުމުގައި ނެތެވެ. އިންކަމް ޓެކްސް ބިލަށް މަޖިލިހުގެ ތިން މެމްބަރަކު ވޯޓު ދެއްވި އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން ދައުލަތުގެ ބަޖެޓް މެމްބަރު އަބްދުﷲ ޖާބިރު (ކާށިދޫ) ދައުލަތުގެ ބަޖެޓް 2020


Shidhatha Aai Ziyaa Kaivenikoffi - Vaguthu\nޝިދާތާ އާއި ޒިއާ ކައިވެނިކޮށްފި\nކުރީގެ ޖެންޑާ މިނިސްޓަރު ޝިދާތާ ޝަރީފު އާއި ފިލްމީ ތަރި އަހުމަދު ޒިޔާއު (ޒިޔާ) މިއަދު ކައިވެނި ކޮށްފިއެވެ.\nމިއަދު ޝިދާތާ އާއި ޒިޔާ ކައިވެނި ކުރީ ފެމިލީ ކޯޓުގަ އެވެ. އެ ދެ މީހުން ކައިވެނި ކޮށްފައި މިވަނީ ލޯބީގެ ގޮތުން ގުޅިގެން އުޅޭތާ ހަތަރު ވަރަކަށް މަސް ފަހުންނެވެ.\nއެންގޭޖުވި ދުވަހު ޝިދާތާ ބުނެފައި ވަނީ އޭނާގެ ހިތް ވަނީ އުފަލުން ފުރިފައި ކަމަށާއި، މިއީ ހަޔާތުގެ އާދަތުރެއްގެ ފެށުން ކަމަށެވެ.\nޝިދާތާ މީގެ ކުރިން އެއް ކައިވެނިކޮށްފައިވާއިރު، ޒިޔާ ދެ ކައިވެނި ކޮށްފައިވެ އެވެ. ޝިދާތާ ކުރިން ކުރި ކައިވެނިން އޭނާއަށް ތިން ދަރިން ލިބިފައި އެބަ ތިއްބެވެ. ޒިޔާގެ ކުރީގެ ކައިވެންޏަކުން އޭނާއަށްވެސް ދަރިއަކު ލިބިފައިވެ އެވެ.\nޒިޔާއަކީ މީގެ ކުރިން އެކި ފިލްމުތަކުގައި ސީރިއަސް ރޯލުތައް ކުޅުމުގެ އިތުރުން ވީޑިއޯ ލަވަތައްވެސް ކުޅެފައިވާ ފަންނާނެކެވެ.\nޝިދާތާ އަކީ ރައީސް ޞާލިހްގެ ސަރުކާރުގެ އެންމެ ފުރަތަމަ ޖެންޑާ މިނިސްޓަރެވެ.\nފެބުރުއަރީ 21, 2021 11:40\nއުފާވެރި ބާއްޖަވެރި ޒަވާޖީ ހަޔާތަކަށް އެދެން. ވ.ވެދުން\nފެބުރުއަރީ 21, 2021 16:21\nފެބުރުއަރީ 21, 2021 11:57\nފެބުރުއަރީ 21, 2021 12:22\nދެބޭފުޅުންނަށް ހަބޭހަށް މަރުހަބާ. ދެން އަވަހަށް ޒިޔާ އަދާލަތަށް ގެނެވޭތޯ ބަލާންވީ.\nފެބުރުއަރީ 21, 2021 12:23\nއިސްލާމްދީނާއި އެދީނުގެ ކަންކަން ރަނގަޅަށް އޮޅުންފިލާފަ ތިބޭމީހުން ތިގޮތަށް ހެދުން އެޅުމުން ވ ލަދު ވެތި\nފެބުރުއަރީ 21, 2021 13:04\nއާން. އެއީ އޮންނަ ކަމެއް. އަދި އެއަށް އަރަބިން ކިޔަނީ ޚިތުބާ. އެހެން ނަމަވެސް ބައެއް މީހުން އެކަމުގައި ވެސް ބޭރުގެ އާދަތައް ގެންގުޅުމަކީ ހިތާމަ ކުރާ ކަމެއް. ޖުމްހޫރު އިލްމުވެރިންގެ އަރިހުގައި ކައިވެނި ކުރުމުގެ ކުރިން ޚިތުބާ ނުވަތަ އެންގޭޖް ވުމަކީ ހުއްދަކަމެއް. ☺\nފެބުރުއަރީ 21, 2021 17:40\nޢަރަބިން ކުރާގޮތައް ބާ ހުތިހާ ކަމެއް ކުރަން ޖެހެނީ\nފެބުރުއަރީ 21, 2021 12:24\nއެންގޭޖް ވުމަކީ އިސްލާމްދީނުގަ އޮންނަ ކަމެއްބާ !\nފެބުރުއަރީ 21, 2021 12:30\nމިކައިވެނީގެ ޚަބަރުތައް އެންގޭޖުވީހިސާބުން ފެށިގެން ކައިވެނީގެގޮށާހަމައަށްދަންދެން "ވަގުތު" ނޫހުން ރައްޔިތުންނާ ތާޒާކަމާއެކު ހިއްސާކުރީތީވެ އެނޫހަށް ވަރަށްބޮޑަށް ޝުކުރުދަންނަވަން.\nފެބުރުއަރީ 21, 2021 12:45\nފެބުރުއަރީ 21, 2021 13:18\nސިޔާސީ ދާއިރާގައި މާފުންނާބު އުސްމީހަކަށްވެގެން އަމިއްލައަށް މަޝްހޫރުކަން ހޯދަންވެގެން ފިލްމުކުޅޭ މީހުންނާ އިނަކަސް ކަނބުލޮއަކީ ކަމުދާ މީހެއްނޫނެވެ. ނިކަން ދީނަށް ލޯބިކުރާ މީހަކަށްވެގެން ފިލްމުކުޅޭ މީހުންނާ އިނދެ ކުޑަބުރުގާ އަޅައިގެން އެކިދުހު އެކިގޮތަށް އުޅޭމީހުންނަކަށް އަހަރެމެން ސަޕޯޓެއް ނުކުރަމެވެ.\nފެބުރުއަރީ 21, 2021 13:32\nޒިޔާ ކަލޭ މީހެެއްގެ ހިތްހަލާކު ނުކުރާތި . ރަނގަޅު ކަމެއް ތި ކުރީ\nފެބުރުއަރީ 21, 2021 13:53\nތިޔަދޫނި ޖޯޑް އެކީގައި އުފަލުގައި އުޅޭށެވެ މަރުހަބާ\nފެބުރުއަރީ 21, 2021 14:04\nޒިޔާ ހާދަ ކަންބޮޑުވެފަ ހުރި ގޮތަކަށް ތިހުރީ، މާޔޫސްވެފަތަ؟\nފެބުރުއަރީ 21, 2021 14:33\nވަރަށްވެސް ނުގުޅޭ ޖޯޑެއް. އަދި ސަފުން ޒިޔާގެ ބޮލަށް ހަދާފަ އެހެރަ މުޑުދާރު ގޮތަކުން ވ ވ ވ ފޫހި.\nފެބުރުއަރީ 21, 2021 14:34\nސުމެއް ހަމަ. ޒިޔާގެ ބޮލުގަ ކުލަ ޖައްސާފަ ހުރިގޮތް ވަރަށް ހަޑި.\nފެބުރުއަރީ 21, 2021 14:50\nލަވަކިޔާ ފިލްމުކުޅޭ މީހަކަ އްވުރެ ކުނިކަހާ ކަޅުފަގީރަކުވެސް މާރަނގަޅު ލަވަޔާ މިޔުޒިކު ކުޅުމަކީ ހަރާމްކަމެ އް އަސްލު އަނބިންރީތީ ހެޔޮލަފާވެފަ ފިރިމީހާޔައ އް ކިޔަމަންވެ ގޭގެ އޮޅިގަނޑު ސާބިތުކަންމަތީ ބަލަހައްޓާނަމަ އަސްލު އަނބިން ރީތީ ޔަހޫދީން ކޮޕީނުކޮ އް ސުންނަތަ އް އުޅޭނަމަ\nފެބުރުއަރީ 21, 2021 15:55\nބޮޑު ހެދުން ލައިގެން ބޮޑު ބުރުގާ އަޅައިގެން އުޅުނު އަންހެނަކު މިހާރު ހެދުން އަޅާގޮތް މިފެންނަނީ. ދެން ފެންނާނީ މިއަށްވުރެ ނިވާކަން ކުޑަ ހެދުމުގަ ނުކުމެ ނަށަން އުޅެނިކޮށްކަންނޭނގެ.\nފެބުރުއަރީ 21, 2021 17:41\nކުޑަ ބުރުގާ އެއް ވެސް އެޅިދާނެއެއް ނު\nފެބުރުއަރީ 21, 2021 16:18\nبارك الله فيكما وبارك عليكما وجمع بينكما بخير !\nފެބުރުއަރީ 21, 2021 16:30\nތިޔަ މަންޖެގެވެސް ދުވަސް ތިދިޔައއީހެން ހީވަނީ.\nފެބުރުއަރީ 21, 2021 16:32\nދެން ލަވައަކުން ވެސް ފެނިދާނެކަމަށް އުއްމީދު ކުރަން.\nފެބުރުއަރީ 21, 2021 19:53\nސިދާ ބްލެކް މެ އިލް ކުރިން ޑީޕީ ކުދިން ފޮނުވި އެޖެންޓް ތީ؟؟\nފެބުރުއަރީ 21, 2021 20:17\nއެމްޑީޕީ ހިންގި ބޮޑު ބިޔަ މަޝްރޫއެއްގެ ތެރެއިން ދީނަށް ލޯބިކުރި މީހެެއް ޒަމާނީ މަގުފުރެއްދިއަކަށް ބަދަލުކޮށްލުމުން ރިލީޒްވާ އެޕިސޯޑުތައް. ކަންބޮޑުނުވީ ނަޝީދުގެ ފިލާސަފީ ހުއްޓުމެއްނެތި ކުރިއަށްދޭ\nފެބުރުއަރީ 21, 2021 21:20\nކައިވެނި އަކީ ކުޅިކުޅިވަރަށް ކުރާ އެއްޗެއް ނޫން،2މީހުން ވެސް ރަނގަޅަށް އުޅެވޭތޯ ބަލާތި\nފެބުރުއަރީ 21, 2021 21:26\nލަދުން ބޯ ހަ؛ލާކު\nފެބުރުއަރީ 21, 2021 21:29\nމިއުޅޭ މޫނު ބުރުގާ އަޅައިގެން އުޅޭ ކުދިންވެސް ތިބެނީ އަބަދު ވަރިވެ ދެވަނަ މީހަކާ ކައިވެނި ކޮއް! ދުވަހަކު ހަރުލާތަނެއް ނުފެނޭ! މިކަންވެސް އެހެން ނުވެއްޖެއްޔާ ރަގަޅު.


Harakaatheh nethi 15 aharu oiy meehaku harakaai kuranee | Mihaaru\nސިކުނޑިއަށް ލިބޭ ގެއްލުމެއްގެ ސަބަބުން ހޭވެރިކަން ނުވާ ހާލު ވަރަށް ގިނަ އަހަރު ވަންދެން ވެސް ބައެއް މީހުން ތިބޭ\nހަރަކާތެއް ނެތި 15 އަހަރުއޮތް މީހަކު ހަރަކާތް ކުރަނީ\n23 އޮކްޓޯބަރ 2017 - 06:04\nއެއްވެސް ހަރަކާތެއް ނެތް ހާލުގައި 15 އަހަރު އޮތް މީހަކު ހޭ އަރައި ރަނގަޅުވާ ކަމުގެ ނިޝާންތައް ފެންނަން ފަށައިފި އެވެ. އޭނާއަށް އަލުން ހޭވެރިކަން ލިބޭގޮތް މިވީ ނާވް ސްޓިމިއުލޭޝަންގެ އާ ފަރުވާއަކުންނެވެ.\nއުމުރުން 35 އަހަރުގެ މި މީހާ އަކީ 2001 ވަނަ އަހަރު ހިނގި ކާރު އެކްސިޑެންޓެއްގައި އަނިޔާ ލިބުނު ގޮތަށް ހޭ ނާރާ އޮތް މީހެކެވެ. މި ހުރިހާ ދުވަހު އޭނާ އޮތީ އެއްވެސް ކަމެއް ނޭނގޭ ހާލުގަ އެވެ. ނަމަވެސް މިހާރު އޭނާއާ ކުރާ ސުވާލުތަކަށް އޭނާ ކޮންމެވެސް ގޮތަކަށް ޖަވާބު ދެ އެވެ.\nމި މީހާގެ ނާރަށް އަލަށް ދިން ފަރުވާ ފެށިތާ އަދި މިވީ އެންމެ މަހެކެވެ. މި ފަރުވާގައި، ހަލާކުވެފައިވާ ނާރުގައި ސްޓިމިއުލޭޓާއެއް ހަރުކުރަނީ އެވެ. މި ސްޓިމިއުލޭޓާ އިންނަނީ ހިތާއި ފުއްޕާމޭ އަދި ހަޖަމުކުރުމުގެ ނިޒާމުން ސިކުނޑިއާ ގުޅާލައިފަ އެވެ.\nމިއީ ވަރަށް ގޮންޖެހުން ބޮޑު ފަރުވާއެކެވެ. އަދި އެއްވެސް ހަރަކާތެއް ނެތް ހާލަތުގައި ބަލި މީހަކު އަހަރެއްހާ ދުވަހަށް ވުރެ ގިނަ ދުވަހު އޮވެފައިވާ ނަމަ މި ފަރުވާއިން ރަނގަޅުވާނެ ކަމުގެ އޮންނަނީ ވަރަށް ކުޑަ އުންމީދެކެވެ.\nނަމަވެސް 15 އަަހަރު ވަންދެން އެއްވެސް ޚަބަރެއް ހަރަކާތެއް ނެތި އޮތް މި މީހާއަށް މިހާރު އޭނާ ކައިރީގައި ކުރަން ބުނާ ކަންތައްތައް ކުރަން އެނގެ އެވެ. ބައެއް ސުވާލު ކުރުމުން އޭނާ ހިނިތުންވާން މަސައްކަތް ކުރެ އެވެ. އަދި އެންމެ މަގްބޫލު ލަވަ ޖަހައިދިނުމުން އުފަލުން ގޮސް އޭނާގެ ލޮލުން ކަރުނަ އާދެ އެވެ.\nނިއު ސައިންޓިސްޓްގައިވާ މި ރިޕޯޓުގައި ބުނެފައިވާ ގޮތުން މި މީހާއަށް މި ޚާއްސަ ފަރުވާ ދީގެން ރަނގަޅުވޭތޯ މަސައްކަތް ކުރަމުން އަންނަ ޑޮކްޓަރުން އެމީހާގެ ހާލާތު ރަނގަޅުވަމުން އަންނާތީ ތިބީ ވަރަށް އުފަލުން ހިތްހަމަޖެހިފަ އެވެ.\nއޭނާ ބުނި ގޮތުގައި މި މީހާގެ ޓެސްޓްތަކުގެ ނަތީޖާ ދައްކާ ގޮތުން އޭނާއަށް ދުނިޔޭގައި ހިނގާ ކަންތައްތައް އެނގޭ ވަރަށް ރަނގަޅު ވެވިދާނެ އެވެ.\nވެގަސް ނާވް އަކީ ސިކުނޑީގެ ދެ ސަރަހައްދެއް ގުޅުވައިދޭ ނާރެވެ. މި ދެ ސަރަހައްދަކީ މީހާ އެލާޓްވުމާއި ހޭވެރިކަން ހުރުމަށް ބޭނުންވާ ބައިތަކެވެ. އަދި މި ނާރަކީ ބްރެއިން ސްޓެމް އިން ފެށިގެން ކަރުގެ ދެ ފަރާތުން ގޮސް މެޔަށާއި ބަނޑަށް ވެސް ގުޅިފައި އިންނަ ނާރެކެވެ.\nމި މީހާއަށް މިފަހަރު ދިން ފަރުވާއަށް ނެގީ ވިއްސަކަށް މިނެޓެވެ.\nމި ފަރުވާ އީޖާދުކުރެއްވި ޑޮކްޓަރުންގެ އުންމީދަކީ މި މީހާއަށް ވުރެ ކުޑަކޮށް ސިކުނޑިއަށް ގެއްލުންވެފައިވާ މީހުންނަށް މި ފަރުވާ ދީގެން އެމީހުން ރަނގަޅު ކުރެވޭތޯ ބެލުމެވެ.


Mi Kanthatha Fenna Nama Adhi Eh Faharu Thi Gulhumaai Medhu Visnaalaa! - Vaguthu\nދެމީހަކު ލޯބިން އުޅެން ފަށަނީ އުފާވެރި ހަޔާތެއް ފެށުމަށެވެ. އެކުގައި ލޯބިން އުފާވެރި ހަޔާތެއް އުޅުމަށެވެ. ނަމަވެސް ރައްޓެހިވެގެން އުޅެ ދުވަސްކޮޅަކަށް ފަހު އެ ގުޅުން ނިމުމަކަށް އާދެއެވެ. އޭގެފަހުން ކުރަންޖެހޭ ހިތާމަ ވަރަށް ބޮޑެވެ.\nއެހެންކަމުން ލޯބީގެ ގޮތުން މީހަކާއި ގުޅުމަށް ފަހު ވެސް އެމީހާގެ ފަރާތުން މި ކަންތައްތައް ފެންނަ ނަމަ ގުޅުމާއި މެދު އަދި އެއްފަހަރު ވިސްނާލާށެވެ. ނުވަތަ އެމީހަކާއި ދުރަށްދާށެވެ.\nގުޅުމަށް ނަމެއް ނުދެވުން\nއެތައް މަސް ދުވަހެއް ވަންދެން ރައްޓެހިވެގެން އުޅުމަށްފަހު ތިބާއަކީ އޭނާގެ ހަޔާތުގެ ބައިވެރިއެއްކަން ނުވަތަ ތިބާއަކީ އޭނާގެ ލޯބިވެރިޔާކަން އެހެން މީހުންނަށް ނާންގާ ނަމަ އޭނާއާއި އެކީ އުޅުމަށް އަދި އެއްފަހަރު ވިސްނާލާށެވެ.\nމީސް މީޑިޔާއިން ބާކީކޮށްލުން\nރައްޓެހިވެގެން އުޅޭ ފުރަތަމަ ދުވަސްކޮޅު މީސް މީޑިޔާގައި އެކަކު އަނެކަކަށް މީމްސް ޓެގްކޮށް، ލައިކް ދީ، ކޮމެންޓްކޮށް އެކުގައި ފޮޓޯ އަޕްލޯޑްކޮށް ހެދުމަށް ފަހު ދުވަސްކޮޅަކުން އެކަން ހުއްޓާލާ މީސް މީޑިޔާގައި ތިބާ ބާކީ ކޮށްލާނަމަ ތި ގުޅުމާއި މެދު ވިސްނާލާށެވެ.\nއެކުގައި ވަގުތު ހޭދަކުރުން މަދުވުން\nފުރަތަމަ ދުވަސްކޮޅު އަމިއްލައަށް އިސްނަގައިގެން ''ޑޭޓްސް'' ތަކަށް ދިޔުމަށްފަހު ދުވަސްކޮޅަކުން އެކަން މަދުވެ، ތިބާއާއި އެކު ވަގުތު ހޭދަ ކުރުމަށް ބަހަނާ ދައްކާނަމަ އަދިި އެއްފަހަރު ތި ގުޅުމާއި މެދު ވިސްނާލާށެވެ.\nރައްޓެހިވެގެން އުޅޭ ފުރަތަމަ ދުވަސްކޮޅު ދެމީހުން ވެސް ދެމީހުންގެ ވާހަކަތައް އަޑުއަހައި ވަރަށް ''އަންޑަސްޓޭންޑިން'' ވާނެއެވެ. ނަމަވެސް ދުވަސްކޮޅަކުން އެ ''އަންޑަސްޓޭންޑިން'' ނެތި ތިބާއަށް އަމުރުކޮށް ބައިވެރިޔާގެ ބާރު ފޯރުވަން ފަށައިފި ނަމަ އަދި އެއްފަހަރު ތި ގުޅުމާއި މެދު ވިސްނާލާށެވެ.\nމީގެއިތުރުން ވެސް ތިބާއާއި ނުދެއްކޭ ނުވަތަ ހިއްސާ ނުކުރެވޭ ކަންތައްތައް ހުރުމާއި ކަންތައްތައް ފޮރުވުމާއި ބައިވެރިޔާގެ އާއިލާގެ މީހުންނާއި ރަހުމަތްތެރިން ނުރުހޭނަމަ އަދި އެއް ފަހަރު ތި ގުޅުމާއި މެދު ވިސްނާލާށެވެ.\nއޮކްޓޯބަރ 6, 2021 14:26\nގުޅުމަށް ދެވުނު ނަމަކީ ކައިވެޏެވެ. އެއަށް ފަހު ތިހުރިހާ ކަމެއް ފުރިހަމަ ވިިއެވެ.


SunOnline: #VAAHAKA: Magey Haggei - Episode 25\nމަގޭ ހައްގެއް - 25\nމަރިޔަމް ހިމްނާ (ހިމީ) 30 Jun 2021, 09:58\n"ކިހިނެއްވީ ބައްޕާ؟ ބުނެބަލަ!" ސަޖަލް އަހައިލިއެވެ. ރަޝާދުގެ މޫނުމަތީގައި ހުރި އަސަރުތައް ދެނެގަންނަން އޭނާ ނުކުޅެދުނެވެ.\n"އަދިވެސް އޭނަ އުނދަގޫ ކުރޭތަ؟" ރަޝާދު ސުވާލުކޮށްލިއެވެ.\n"ތި ބުނީ އެ ދުވަހު..." ސަޖަލް ސުވާލުކޮށްލިއެވެ.\n"އާނ.. އޭނަގެ ވާހަކަ މި ދައްކަނީ؟" ރަޝާދު ސުވާލުކޮށްލިއެވެ. އެއާއެކު ސަޖަލް ދެފަރާތަށް ބޯ ހޫރައިލިއެވެ.\n"ދެން އެކަހަލަ ކަމެއް އޭނާގެ ފަރާތުން ފެނިއްޖެއްޔާ ފުލުހަށް ނުގޮސް ނުހުންނާތީ އިނގޭ..." ރަޝާދު ބުނެލިއެވެ. ސަޖަލް ބޯ ޖަހައިލިއެވެ. އެއަށްފަހު އޭނާ ކުރަން ހުރި މަސައްކަތަށް ސަމާލުކަން ދިނެވެ.\nޖެހިގެން އައި ދުވަހު ދިހައެއް ޖަހާއިރު ރަޝާދުގެ އެޕޮއިންޓްމެންޓް ހަމަޖެހިފައި އިނުމުން ސަޖަލްއާ ރަޝާދާ ދެމީހުން ހޮސްޕިޓަލަށް ދާން ނުކުތެވެ. އޭރު ގަޑިން ނުވަގަޑި ބައިވަނީއެވެ. އެމީހުން ދެމީހުން ޓެކްސީއެއްގައި ގޮސް ހޮސްޕިޓަލް ކައިރިއަށް މަޑުކޮށްލިއެވެ. ޑްރައިވަރަށް ލާރި ދައްކާފައި ދެމީހުން ފައިބައިގެން ގޮސް ހޮސްޕިޓަލަށް ވަތްއިރުވެސް އެތެރޭގައި މީހުން ފުދޭވަރަަކަށް ގިނައެވެ. ސަޖަލްއާ ރަޝާދާ ދެމީހުން ދިޔައީ ކެންސަރާ ބެހޭ ޑިޕާރޓްމެންޓާ ދިމާލަށެވެ. އެ ޑިޕާރޓްމެންޓަށް ގޮސް ސަޖަލް ކައުންޓަރު ދޮށަށް ކައިރިވެލިއިރު، ރަޝާދު ގޮނޑި ބަރީގައި މަޑުކޮށްލިއެވެ. އޭނާ އެތަނުގައި އިންދާ އިރުކޮޅަކުން ސަޖަލް އައިސް ގޮނޑީގައި އިށީނދެލިއެވެ. ރަޝާދުގެ ނަންބަރު ޖެހުމާއެކު، އޭނާ އެތެރެއަށް ވަނެވެ. ސަޖަލް މަޑުކޮށްލީ ބޭރުގައެވެ. އޭނާއަށް ފޯނެއް އައުމާއެކު ވަށައިގެންވީ ހަލަބޮލި މާހައުލަށް ނަޒަރު ހިންގައިލަމުން އެތަނުން ނުކުމެލީ ފޯނަށް ޖަވާބު ދެމުންނެވެ. ގުޅީ ރާއްޖޭން ބޭރު ނަންބަރަކުންނެވެ. އެއާއެކު އޭނާއަށް އެއީ ޝައުފާކަން އެނގުނެވެ. ޝައުފާ ބުނީ އޭނާއަށް ފޮނުވި ލިޔުންތަކުގައި ހުރި ބައެއްކަންތައްތައް ރަނގަޅުކޮށްފައި އަލުން ފޮނުވައިލުމަށެވެ.\n"އެހެންވީމަ ޒާމިން ކައިރީ ބުނަންވީ ދޯ ޒާމިން ނިންމި އެއްޗެހިވެސް އަލުން ރަނގަޅުކޮށްލަން..." ސަޖަލް ސުވާލުކޮށްލިއެވެ.\n"އާނ... " ޝައުފާ އެހެން ބުނެލުމަށްފަހު އޭނާ ގެންނަން ބޭނުންވާ ބަދަލުތައް ތަފްސީލް ކޮށްލަދިނެވެ. ސަޖަލް އެ ވާހަކަތައް ކަނުލާ އަޑު އަހަން ހުރުމަށްފަހު، އޭނާ އެ ހުރިހާ އެއްޗެއް އަލުން ރަނގަޅުކޮށްފައި ފޮނުވާނެކަމުގައި ބުނެލިއެވެ.\nޝައުފާ ފޯނު ބޭއްވުމުން، ސަޖަލް އަވަސްވެގަތީ ޒާމިންއަށް ގުޅައިލުމަށެވެ. އޭނާ ޒާމިންގެ ނަންބަރު ހޯދާ އެ ނަންބަރަށް ޑައިލް ކޮށްލިއެވެ. ލަސްތަކެއްނުވެ ޒާމިން ފޯނު ނަގާ ހަލޯ އޭ ބުނެލައިފިއެވެ.\n"ޒާ... ޒާމިންތަ؟" ސަޖަލްއަށް ސުވާލުކޮށްލެވުނެވެ.\n"އަހަރެންގެ ނަންބަރަކަށް ނޫންތަ ތި ގުޅީ؟ އަހަންނޭ މީ... ކީކޭ ސަޖޫ..." ލުއި ހުނުމަކާއެކު ޒާމިން އެހެން ބުނެލުމުން ސަޖަލްއަށްވެސް ލުއި ހިނިތުންވުމެއް ތުންފަތަށް ވެރިކޮށްލެވުނެވެ. އޭނާ އިސްތަށިތައް ކަންފަތުގެ އެއްފަރާތަށް ލައްވައިލިއެވެ.\n"ނޫނޭ... ދެން އެހެންނެއް ނޫން ދޯ!" ސަޖަލް ލަދުވެތި ހުނުމަކާއެކު ބުނެލިއެވެ.\n"ސޯ ކިހިނެއްވީ؟ ކަމަކުތަ؟ ނޫނީ އަހަރެން މަތިން ހަނދާންވީތަ؟" ޒާމިން ސުވާލުކޮށްލިއެވެ.\n"ހެހެ. އެއީ ޝައު ދެންމެ ގުޅާފަ ބައެއް ޕޮއިންޓްސްތައް ބަދަލުކޮށްލަން ބުނީމަ. އެ މަސައްކަތް އެބެޖެހޭ ނިންމަން... ޒިމް ބިޒީ ނޫނިއްޔާ މިރޭގެ ވަގުތެއްގެ ދެމީހުން އޮފީހަށް ގޮސް ނިންމައިލަމާ..." ސަޖަލް ކަންތައްތައް އޮޅުން ފިލުވައިލަމުން ޚިޔާލެއް ދިނެވެ. ޒާމިންްވެސް އެ ޚިޔާލާ އެއްބަސްވިއެވެ. ސަޖަލްއާ ވާހަކަ ދައްކަން ހުއްޓާ ޒާމިންއަށް އޭނާގެ ކްލައިންޓެއްގެ ފޯނެއް އައެވެ.\n"ސަޖޫ... އައި ގޮޓަ ގޯ... ކްލައިންޓެއް އެބަ ގުޅާ... އަހަރެން ފަހުން ހަބަރެއް ވެލާނަން އިނގޭ" ޒާމިން ބުނެލިއެވެ. އެއަށްފަހު އޭނާ ފޯނު ކަނޑައިލިއެވެ. ސަޖަލްއަށް ފޯނު ކަންފަތާ ދުރުކޮށްލަމުން ސްކްރީނުން ފެންނަމުންދިޔަ ޒާމިންގެ ނަމަށް ބަލަހައްޓައިގެން އިރުކޮޅަކު ހުރެވުނެވެ. އޭނާގެ ތުންފަތްމަތީގައި އޭރުވެސް ލުއި ހިނިތުންވުމެއް ވެއެވެ.\nއެހެން ހުރެފައި އޭނާ ގަޑިއަށް ބަލައިލަމުން އެތެރެއަށް ވަނެވެ. އޭނާ ގޮނޑި ބަރީގައި އިށީނދެގެން އިންދާ ރަޝާދު ނުކުތެވެ. އެއަށްފަހު އޭނާ އަތުގައި ހުރި ގަނޑުތައް ސަޖަލްއަށް ދައްކައިލިއެވެ. އެއަށްފަހު އެ ދެމީހުން ޑޮކްޓަރަށް ދެއްކޭތޯ އަވަސްވެގަތީ ރަޝާދުގެ ޗެކްއަޕް ހަދާ ދުވަސްވެސް އައިސް ޖެހިފައިވާތީއެވެ.\n"މިއަދު އަޅެ އެޕޮއިންޓްމެންޓެއް ލިބޭތޯ ބަލަމާ...ޑޮކްޓަރަށް ދައްކައިލަން!" ސަޖަލް ބުނެލިއެވެ. އެއަށްފަހު އޭނާ ގޮސް ކައުންޓަރު ދޮށުގައި ހުއްޓެވެ. އަދި ޑޮކްޓަރު ފައިސަލްއަށް ދައްކާލުމަށް އެޕޮއިންޓްމެންޓެއް ހަމަޖައްސައިދިނުމަށް އެދުނެވެ. ނަސީބަކުން އެމީހުންނަށް އެ ދުވަހުގެ އޯޕީޑީއިން ނަންބަރެއް ލިބުނެވެ. ޑޮކްޓަރު ބަލަން ފަށަން ވަގުތު އޮތުމާއެކު، އެ ދެމީހުން ކާންވެގެން ކެންޓީނާ ދިމާލަށް ހިނގައިގަތެވެ. ރަޝާދުގެ މޫނުމަތިން އޭރު ވަރުބަލިކަން ކޮންމެވެސް ވަރަކަށް ފާޅުވަމުން ދިޔައެވެ. ލުއި ކާއެއްޗެއް ކައިގެން ދެމީހުން ހިގައިގަތް ވަގުތު ޑޮކްޓަރު ބަލަން ފެށިކަމަށް ފޯނަށް މެސެޖުއައެވެ.\nރަޝާދަށް ލިބުނީ ފަސްވަނަ ނަންބަރެވެ. އެމީހުން އެތަނުގައި ތިބޭތާ ބައިގަޑިއިރު ވާން ކައިރިވެފައި ހުއްޓާ ނަންބަރާ ޖެހުނެވެ. ސަޖަލްއާ ދެމީހުން ގޮސް ޑޮކްޓަރު ބަލަމުންދާ ކޮޓަރިއަށް ވަދެލިއެވެ.\n؛ޑޮކްޓަރު ފައިސަލް އެ ދެމީހުން ފެނުމާއެކު ހިނިތުންވެލިއެވެ. ފެށުނީއްސުރެ ރަޝާދު ދައްކަނީ، ފައިސަލަށް ކަމަށްވުމާއެކު އެ ދެމީހުންގެ ދެމެދުގައިވެސް ކޮންމެވެސް ވަރެއްގެ ގާތްކަމެއް ވެއެވެ.\n"ކިހިނެއްތަ މިހާރު؟" ޗެކްއަޕް ހަދަންވެފަ ދޯ..." ލިޔުންތައް ބަލަމުން ފައިސަލް އަހައިލިއެވެ. ރަޝާދު ބޯ ޖަހައިލިއެވެ. ކުރީގެ ރިޕޯޓްތައްވެސް ފަރުވާތެރިކަމާއެކު، ބަލަމުން ފައިސަލް ދިޔައެވެ. އެންމެފަހުން ހެދި ޓެސްޓްތަކުގައި ވެސް ކުރިއާ ބަލާފައި މާ ބޮޑު ކުރިއެރުމެއް ނުފެނިހުރުމުން، އޭނާ ލަފާ ދިނީ ދެން ޓެސްޓްތައް ތަންކޮޅެއް އަވަސް އަވަހަށް ހެދުމެވެ. ދެން ކުރިއަށް ފަރުވާދޭނޭ ޕްލޭން އެކުލަަވައިލާ ނިންމައިލުމަށްފަހު، ފައިސަލް އެމީހުންނަށް ތަފްސީލް ދިނެވެ. އަދި ހަދަންވީ ލޭގެ ޓެސްޓްތަކުގެ މައުލޫމާތުތައްވެސް ދިނެވެ.\nދެމީހުން ޑޮކްޓަރު ކޮޓަރިން ނުކުމެގެން ދިޔައީ ލެބޯޓްރީއަށެވެ. ނަންބަރު ނަގައިގެން އެތަނުގައިވެސް އެތައް އިރަކު މަޑުކުރަން ޖެހުނެވެ. ސަޖަލް އޭނާގެ ފޯނަށް މެސެޖެއް އައުމާއެކު ފޯނު ބަލައިލިއެވެ. ޒާމިންގެ މެސެޖެކެވެ. މެސެޖުގައި އޮތީ މިރޭ ފަހަރެއްގައި އޭނާއަށް އެ މަސައްކަތް ކުރަން ނުދެވިދާނޭ ކަމަށް ބުނެފައެވެ. އެއާއެކު ސަޖަލްގެ ހިތް ކުޑަކޮށް މާޔޫސްވާގޮތްވިއެވެ. އޭނާ މަޑުމޮޅިވިއެވެ.\n"ކިހިނެއްވީ ދަރިފުޅާ... ހާސްވީ ތި؟" ސަޖަލްގެ މޫނުމައްޗަށް އެރި ކުލަވަރު ރަޝާދަށް ފެނުމާއެކު އޭނާ ސުވާލުކޮށްލިއެވެ.\n"ނޫނޭ ބައްޕާ... އެއީ އެންޖީއޯ ކަމެއްގަ!" ސަޖަލް ހިނިތުންވެލިއެވެ. ނަންބަރު ޖެހުމާއެކު ރަޝާދާ އެކު ސަޖަލްވެސް އެތެރެއަށް ވަނެވެ. ދެމީހުން ޓެސްޓްތައް ހަދާ ނިންމާލައިގެން ގެއަށް ދާން ނުކުތްއިރު ހުރީ މެންދުރުން އަނބުރާ ދެއެއް ޖަހާފައެވެ. އެހެންކަމުން ގެއަށް ގޮސް ސަޖަލް އެއްޗަކަށް އޯޑަރު ދިނީ އޭނަވެސް ވަރުބަލިވެފައިހުރީތީއެވެ.\nބާކީ އޮތް ހުރިހާ ވަގުތެއްވެސް އޭނާ ގޭގައި އުޅެފައި ޒާމިން ނުދިޔަޔަސް އޭނާ އެކަނި ގޮސް އެމަސައްކަތްތައް ނިންމާނީއޭ ހިތާ ސަޖަލް ގެއިން ނުކުމެލިއެވެ. އެއާއެކު އޭނާގެ ފައިގައި ޖެހުނީ ދޮރުމަތީގައި އޮތް މާ ބޮނޑިއެކެވެ. އޭނާ ދެބުމަ އުފުއްލައިލުމާއެކު، އެ ނަގާ ބަލައިލިއެވެ. މާ ބޮނޑީގެ އެތެރޭގައި އޮތް ލިޔުންކޮޅު އޭނާ ކިޔައިލިއެވެ. އެއާއެކު އެއީ ރިއުމާންގެ ކަމެއްކަން އޭނާއަށް ޔަޤީން ކުރެވުނެވެ. އެ މާ ބޮނޑި ރީތިކަމުން އެ ނަގައިގެން ގޮސް އޭނާ މޭޒުމަތީގައި ބާއްވައިލިއެވެ. އެއަށްފަހު ގަޑިއަށް ބަލައިލަމުން ގެއިން ނުކުންނަން ހިނގައިގަތެވެ. އޭރު ރަޝާދުވެސް ވީ ކޮޓަރީގައެވެ. އޭނާ ވަރުބަލިވާތީ އަރާމު ކުރަނީކަން ސަޖަލްއަށް އެނގުނެވެ. ގެއިން ނުކުމެގެން ލަސް ފިޔަވަޅުތަކެއްގައި ގޮސް އޭނާ ސައިކަލުމަތީގައި އިށީނދެލިއެވެ. އެއަށްފަހު ފުންނޭވާއެއް ލިއެވެ. އެހެން ކުޑަ އިރުކޮޅަކު އިނުމަށްފަހު، ފުންނޭވާއެއް ދޫކޮށްލާ އޭނާ ސައިކަލަށް ތަޅުދަނޑި ޖަހައިލާ އަނބުރައިލަން އުޅުނު ވަގުތު މީހަކު އައިސް އޭނާގެ އަތުގައި ހިފެއްޓިއެވެ. އޭނާ ބަލައިލިއިރު ހުރީ ރިއުމާންއެވެ. އަނެއްކާވެސް ދުވަސްތަކެއް ފަހުން ރިއުމާން އެގޮތަށް އައުމުން ސަޖަލްއަށް އިރުކޮޅަކު އެމޫނަށް ބަލަހައްޓައިގެން ހުރެވުނެވެ. އޭނާއަށް ބުނާނެ އެއްޗެއްވެސް ނޭނގުނެވެ.\n"ސަޖޫ... އައި އެމް ސޮރީ ... މިހެން ސަޖޫ ހޯދަން އާދެވޭތީ... އެކަމަކު އައި ރިއަލީ ޑޫ ލަވްޔޫ އޭ... އަހަރެން ވަރަށް މަސައްކަތްކޮށްފިން ސަޖޫއާ ނުލާ އުޅެވޭތޯ...ދުރުގަ ހުރެވޭތޯ! އެކަމަކު އެކަމެއް އަހަންނަކަށް ނުވިޔޭ... ޖަސްޓް ކަމް ބެކް. ޔޫ ވިލް ސީ ދަ ޑިފަރެންންސް..." ރިއުމާން ބުނެލިއެވެ.\n"ނޫނޭކޭ... ނޫނެކޭ ބުނަންވީ ކިތައް ފަހަރުތަ؟ އަދިވެސް ތި ހުރީ އުޅޭ ގޮތް. އެ އުޅުމެއް ނުހުނެއްޓެއެއްނު. ދެން ކިހިނެއް އަހަރެން ޤަބޫލުކުރާނީ؟" ސަޖަލް ބުނެލިއެވެ. ރިއުމާން އޭނާގެ އަތުން ސަޖަލްގެ އަތަށް ބާރުކޮށްލިއެވެ. އޭރު އޭނާގެ މޫނުމަތިންވެސް ފެންނަނީ މަޑުމޮޅިކަމެވެ.\n"ދޫކުރޭ އަތުން... އަހަރެން ދން ދާނީ ފުލުހަށް..." ސަޖަލް ރިއުމާންގެ އަތް ފޮޅުވައިލިއެވެ. ރިއުމާން ތަޅުދަނޑި ކުއްލިއަކަށް ނެގިއެވެ. އެއާއެކު ރިއުމާންގެ މަޤްސަދު ސަޖަލްއަށް އެނގުނެވެ. އޭނާ އާދޭސްކޮށްކޮށްވެސް ރިއުމާން އެ ތަޅުދަނޑި ދޭ ޚިޔާލެއް ނުކުރިއެވެ. އެންމެފަހުން ސަޖަލް ގާތަށް ވެސް ރުޅި އަންނަ ގޮތްވިއެވެ. އޭނާއަށް ބާރަށް ވާހަކަ ދެއްކުނީވެސް ރިއުމާންގެ އަމަލުތަކުން ރުޅި އައި ވަރުންނެވެ.\nސަޖަލް ކުއްލިއަކަށް ރިއުމާންގެ އަތުން ތަޅުދަނޑި އަތުލިއެވެ. އެއަށްފަހު އޭނާ ސައިކަލު ސްޓާރްޓްކޮށްލިއެވެ. ސަޖަލް ސައިކަލުގައި ދިޔުމާއެކު ރިއުމާންވެސް އޭނާގެ ކާރަށް އަރާ ސަޖަލްގެ ފަހަތުން އެ ދާ ތާކަށް ދާން މިސްރާބުޖެހިއެވެ.\nސަޖަލް ސައިކަލުގައި ގޮސް މަޑުކޮށްލީ ފުލުސް އިދާރާ ކުރިމައްޗަށެވެ. އެއަށްފަހު އޭނާ އެތަނުގައި ސައިކަލު ޕާކުކޮށްލާފައި ގޮސް އެތެރެއަށް ވަނެވެ. އޭރު އެ މަންޒަރު ބަލަހައްޓައިގެން ރިއުމާން އިންއިރު އޭނާއަށް ހިންދިރުވައިލެވުނެވެ.\nއެހެން ކިޔާފައިވެސް ފަހަރެއްގައި ސަޖަލް އެގޮތަށް އަމަލު ކޮށްފާނޭ އޭނާއަށް ހީކުރެވިފައެއް ނެތެވެ. އޭނާ ފުންނޭވާއެއްލާ ހުންގާނުގައި އަތުން ޖަހައިލިއެވެ. އެއަށްފަހު ދެ އަތް މުށްކަވައިލިއެވެ. ދެން ކަންތައް ވެގެންދާނީ ކިހިނެއްކަން ނޭނގޭ ޙާލުގަ ރިއުމާންގެ ހިތުގެ ތެޅުންވެސް ކޮންމެވެސް ވަރަކަށް ބާރުވެގެން ދިޔައެވެ.


Ukraine ge boatah missile araa video eh aammu koffi | Mihaaru\n10 ޖެނުއަރީ 2020 - 08:48 14 comments\nކިޔޭވް އަށް ދަތުރު ކުރަން ހަމަޖެހިފައިވާ ޔުކްރޭން އިންޓަނޭޝަނަލް އެއާލައިންސްގެ ފްލައިޓް ޕީއެސް752 ވެއްޓުނީ ތެހެރާނުގެ އިމާމް ޚުމައިނީ އިންޓަނޭޝަނަލް އެއާޕޯޓުން ފުރިތާ ކުޑައިރުކޮޅެއްގެ ތެރޭގައި، ބުދަ ދުވަހު ފަތިހު އެވެ.\nބޯޓަށް މިސައިލް އަރާ ވީޑިއޯ ފުރަތަމަ އާއްމުކޮށްފައި ވަނީ ނިއު ޔޯކް ޓައިމްސް އާއި ސީއެންއެން އިންނެވެ. ކެނެޑާ، އެމެރިކާ އަދި އިނގިރޭސިވިލާތުގެ އޮފިޝަލުންނާ ހަވާލާދީ ބުނެފައި ވަނީ އިންޓަލިޖެންސުން ދައްކާ ގޮތުގައި ބޯޓަށް މިސައިލެއް އަރާފައިވާ ކަމަށެވެ.\nވީޑިއޯ އިން ފެންނަ ގޮތުގައި އެއްޗެއް ގޮވަނީ އީރާނުގެ ސިޓީއެއް ކަމަށްވާ ޕަރަންދުގެ މަތިންނެވެ. ނިއު ޔޯކް ޓައިމްސް އިން ބުނެފައި ވަނީ ބޯޓުން ސިގްނަލް ފޮނުވުން ހުއްޓުނީ އެހާ ހިސާބުންނެވެ. އޭގެ ފަހުން ވެސް ބޯޓު އުދުހި އަދި ފަހުން ވަނީ އެއާޕޯޓާ ދިމާލަށް މިސްރާބު ޖަހާފައި ކަމަށް ނޫހުން ބުނެފައިވެ އެވެ. ގަދަ އަަޑުފައްގަނޑަކާ އެކު ބޯޓު ގޮވައި، ވެއްޓުނީ އޭގެ ފަހުންނެވެ.\nސީއެންއެން އަށް އެ ވީޑިއޯ ފޮނުވާފައި ވަނީ އިންޓަނެޓް ރިސާޗަރެއްގެ ފަރާތުންނެވެ. އެ ވީޑީއޯ، އެ ފަރާތަށް ލިބިފައި ވަނީ ޕަރަންދުގެ ރައްޔިތުންގެ ފަރާތުން ކަމަށް ބުނެފައިވެ އެވެ. ވީޑިއޯ ރެކޯޑް ކުރީ ކިހިނެއް ކަމެއް ނޭނގެ އެވެ. ނަމަވެސް އިންވެސްޓިގޭޓިވް ޖާނަލިޒަމް ވެބްސައިޓަކުން ބުނެފައި ވަނީ ދެ މިސައިލެއް ފުރަތަމަ ފޮނުވާލާފައިވާ ކަމަށް ބެލެވޭ ކަމަށެވެ. ފުރަތަމަ މިސައިލް ފޮނުވާލުމުން އެ މީހާ ވީޑިއޯ ކުރަން ފެށީ ކަމަށް ބެލެވޭ ކަމަށް ވެސް ބުނެފައިވެ އެވެ. ނިއު ޔޯކް ޓައިމްސް އިން ބުނީ އެ މީހާ ރެކޯޑް ކުރަން ފެށީ "އަޑުފައްގަނޑެއް" އިވެން ފެށުމުން ކަމަށެވެ.\nޔޫކްރޭނުގެ މަތިންދާ ބޯޓު ވެއްޓުނީ އީރާނުން ފޮނުވާލި މިސައިލެއް އަރައިގެން ކަމަށް ބެލެވޭ ކަމަށް އެމެރިކާގެ މީޑިއާތަކުން ވެސް ކުރިން ވަނީ ބުނަން ފަށައިފި އެވެ.\nއެމެރިކާގެ އިންޓަލިޖެންސް އޮފިޝަލުންނާ ހަވާލާދީ ސީބީއެސް އިން ބުނީ ޔުކްރޭން އިންޓަނޭޝަނަލް އެއާލައިންސްގެ ބޯއިން 737-800 ގެ ބޯޓަށް އީރާނުގެ މިސައިލެއް އަރައިފައިވާ ކަމަށް ބެލެވޭ ކަމަށެވެ.\nވެއްޓުނު ޔުކްރޭން އެއާލައިންސްގެ ބޯޓުގެ ބައިތައް: ބޯޓުން ދަތުރުކުރި 176 މީޙުން ވަނީ މަރުވެފއި. --ފޮޓޯ:އޭއެފްޕީ\nބޯޓު ވެއްޓުމުގެ ހާދިސާގައި ބޯޓުން ދަތުރުކުރި 176 މީހުން ވަނީ މަރުވެފަ އެވެ. އޭގެ ތެރޭގައި އީރާނުގެ 82 މީހުންނާއި ކެނެޑާގެ 63 މީހުން އަދި ޔުކްރޭނުގެ 11 މީހުން ހިމެނެ އެވެ. ބޯޓު ވެއްޓުނީ ތެހެރާނުގެ އިމާމް ޚުމައިނީ އިންޓަނޭޝަނަލް އެއާޕޯޓުން ނައްޓާލިތާ ކުޑަ ވަގުތުކޮޅެއްގެ ތެރޭގަ އެވެ.\nޔުކްރޭނުން ކުރިން ބުނެފައި ވަނީ ބޯޓު ވެއްޓުނީ މިސައިލެއް އަރައިގެން ކަމަށް ތަހުގީގު ކުރަމުންދާ ކަމަށެވެ. ނަމަވެސް އީރާނުން ބުނެފައި ވަނީ އެފަދަ ކަމެއް ނުހިނގާ ކަމަށެވެ. ޔޫކްރޭނުގެ ބޯޓު ވެއްޓުނީ އިރާގުގައި އެމެރިކާ ސިފައިން ތިބޭ މަރުކަޒުތަކަށް އީރާނުން މިސައިލް ހަމަލާތައް ފޮނުވާލިތާ ވަގުތުކޮޅެއް ފަހުންނެވެ.\nޕެންޓަގަން އާއި އެމެރިކާގެ އިންޓަލިޖެންސް އޮފިޝަލުން އަދި އިރާގުގެ އިންޓަލިޖެންސް އޮފިޝަލުންނާ ހަވާލާދީ ނިއުސްވީކުން ބުނެފައި ވަނީ ޔުކްރޭނުގެ ބޯޓަށް އަރާފައި ވަނީ ރަޝިޔާގައި އުފައްދާފައިވާ ޓޯ އެމް-1 ބިމުން ޖައްވަން ފޮނުވާލާ މިސައިލެއް ކަމަށެވެ. ރަޝިޔާއަކީ އީރާނަށް ހަތިޔާރު ސަޕްލައިކޮށްދޭ ގައުމެކެވެ. ޕެންޓަގަންގެ އޮފިޝަލުން ނިއުސްވީކަށް ބުނެފައި ވަނީ އެއީ އެކްސިޑެންޓަކުން ހިނގި ކަމެއް ކަމަށެވެ.\nVettunu boat ge kalhu foshi America aa havaaleh nukuraane: Iran\nއެމެރިކާގެ އޮފިޝަލުން ރޮއިޓާސް އަށް ބުނެފައި ވަނީ ބޯޓު ވެއްޓުމުގެ ކުރިން ދެ މިސައިލް ފޮނުވާލިކަން އެމެރިކާގެ ސެޓެލައިޓްތަކުން ޑިޓެކްޓްކޮށްފައިވާ ކަމަށެވެ.\nއީރާނުގެ އޮފިޝަލުން ބުރާސްފަތި ދުވަހު ބުނެފައި ވަނީ ބޯޓު ވެއްޓުމުގެ ކުރިން އަލިފާން ރޯވި ކަމަށާ އަދި ބޯޓު އަނބުރާ ޖައްސަން މަސައްކަތްކޮށްފައިވާ ކަމަށެވެ. ނަމަވެސް ޕައިލެޓުން އެހީއަށް އެދި އަންގައިފައެއް ނުވެ އެވެ.\nއީރާނުން ބުނެފައި ވަނީ ބޯޓުގެ ކަޅުފޮށި، ތަހުގީގަށް އެމެރިކާއާ ހަވާލު ނުކުރާނެ ކަމަށެވެ.\nއިތުރު ލިޔުންތައް އީރާން މަތިންދާ ބޯޓު ވެއްޓުން ޔުކްރެއިން